
Waarom 'n 
CONN-ORREL 


Installeer? 

Daar is vandag etlike puik elektroniese orrels in Suid-Afrika 
verkrygbaar. Party baie goedkoop met onaanvaarbare klank- 
gehalte. Ander weer, kos egter meer as die gelykstaande 
pyporrel. Daar sou dus geen geregverdigde rede vir instal- 
lering wees nie. Tog koop kerke hierdie duur orrels. Dan is 
daar orrels wat slegs aan die vereistes van een enkele musiek- 
tydvak voldoen, dit wil sê, of nét Barok, of nét Romanties. 
CONN daarenteen, bied u 'n orrel wat aan alle liturgiese ver- 
eistes voldoen. Nog meer, CONN kos so min as 11% en nooit 
meer as 28% van die koste van 'n gelykstaande pyporrel nie 
wat dus 'n geweldige besparing meebring. 

Daarbenewens neem die CONN-orrel van slegs 4% en 
nooit meer as 10% van die totale ruimte van soortgelyke pyp- 
orrels in beslag nie. Daar is dus 'n verdere groot besparing 
met hedendaagse hoë boukoste. By die vervanging van 'n 
uitgediende ou orrel met 'n CONN-orrel, hoef daar weer geen 
strukturele veranderinge aangebring te word nie. 'n CONN- 
orrel kan feitlik onmiddellik afgelewer word en word nie deur 
temperatuur of humiditeit beinvloed nie. 

Dan 's daar die wonderlike egte orrelstemme van die CONN- 

orrels, veral as dit deur eksklusiewe CONN ELEKTRONIESE 
PYPE gehoor word, 'n speeltafel wat meesterlik ontwerp is 
(volgens A.G.O. en R.C.O. standaarde) en betroubare mo- 
derne elektronika wat orcerhoudskoste tot 'n minimum be- 
perk. 
As meer as 80% van u gemeente nie die verskil tussen 'n 
goeie elektroniese orrel en 'n gelykstaande pyporrel kan aan- 
toon wanneer dit by gemeentelike sang gebruik word nie, kan 
u seker gerus ten minste die CONN-orrel besigtig. Ons dink 
die tyd het aangebreek dat u dit aan u gemeente verskuldig 
is. Ons weet dat u verbaas sal wees, want dit sal duidelik 
wees dat, indien u goed geluister het, die CONN-orrel werk- 
lik 'n uitstaande keuse sal wees. 


MUSITRON 
EDMS) BPK, 


Suid-Afrika se toonaangewende elektroniese orreldeskundiges 
Ook agente vir Rodgers- en Saville-orrels. 
Posbus 11379 — Kaapstad, Medipark 4, Strandgebied. 
Telefoon 43-7306. 

Vierugroot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 


Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPERK 
Hoofkantoor: N Bosmanstraat 219, Pretoria. 
el. 3- 
VOLLEDIGE BEPLANDE LEWENS- 
VERSEKERING VERSKAF GEMOEDSRUS 














'N GROOT 
BELEGGING? 


Ja! na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is met reg trots op 
ons s'n — 51 jaar lank 
reeds dien ons die mo- 
torpubliek van Pretoria. 





CHEVROLET/RANGER MANTA/KADETT 
Arcderson / Flifton 

Pretoriusstraat 405 EE Tel. 482611 

Hildastraat 427, Hatfield .. ii oe ee aa Tel. 745971 

Wêreldraad van Kerke, 
WAARHEEN? 


Die Wêreldraad van Kerke het op hoë noot begin 
in 1948 in Amsterdam. Dit het vergader op die puin- 
hope van 'n verwoeste Europa. Die doel was lof- 
waardig, om deur samewerking van die kerke die 
evangelie des te beter te kan dien. Die diensmotief 
van die kerk van Jesus Christus was dié tyd nog 
van belang by die Wêreldraad van Kerke. 

'n Paar jaar voor hierdie datum het dit in die 
nood, deur oorlogswoede veroorsaak, nog geblyk 
van watter betekenis die geloof en die kerk vir die 
ontredderde mensheid is. Die kerk was 'n krag om 
die moraal van die bevolkings hoog te hou. In die 
vraag na God was daar 'n toeloop na die kerke. 

Maar toe het die heropbou begin. Danksy Ameri- 
ka se dollars het die verpletterde Europa gou weer 
op sy bene gekom en die een land na die ander het 
'n welvaartstaat geword. Werk en verdienste was 
volop. Tegniek en wetenskap het hulle deel bygedra 
en gou was God vergete. Die vraag, die noodgeroep 
in oorlogsellende: Waar is God? het plek gemaak vir 
die kreet: God is dood! Die welvaartmens met sy 
tegniek en wetenskap het God nie meer nodig nie. 

Hierdie verandering in lewensfilosofie het ook sy 
opslae in die kringe en in die vergaderinge van die 
Wêreldraad van Kerke gemaak, en dit met nood- 
lottige gevolge vir die doeleindes van die Wêreldraad 
van Kerke. 

Die wêreldliggaam het almeer links gedraai, al- 
meer verwêreldlik, almeer die kruis uit die oog ver- 
loor. Die noodwendige gevolg hiervan is, dat die 
vrede, wat die evangelie van die Vredevors bring, 
vervang is met bomme en oorlogsgeweld, wat die 
kommunisme begunstig. In 1966 het die Wêreldraad 
van Kerke verklaar: ,,Rewolusie moet aktief bevorder 
en deur Christene gesteun word" en met rewolusie, 
so is verklaar word bedoel: ,,Gewelddadige omver- 
werping van 'n bestaande politieke orde.” Die kruis 
het plek gemaak vir die sekel en die hamer. Diens 
het plek gemaak vir mag. Die Wêreldraad van Kerke 
staan nou sy aan sy met die V.V.O. Politieke doel- 
eindes verdring die roeping om die evangelie uit te 
dra tot alle volke. Al groter somme geld word bestee 
aan terroriste, al minder aan sending en evangelie- 
verkondiging. Materiële belange kry voorkeur bo 


geestelike belange. Bevryding van rassisme word 
[] Blaai om 

meer beklemtoon as verlossing uit die greep van die 
bose geeste in die lug. 

Die Wêreldraad van Kerke in sy wilde vaart na 
links het al vreedsame naasbestaan met die godlose 
Marxisme bepleit. In sy strewe na meer eenheids- 
mag steek hy ook 'n broederhand uit na Rome, as- 
ook na die nie-Christelike wêreldgodsdienste soos 
Mohammedanisme en Buddhisme. 'n Buddhis is al 
benoem tot 'n belangrike pos by die Wêreldraad 
van Kerke om die belange van Christelike kerke in 
Oos-Asië te behartig. 

Nadat die Wêreldraad van Kerke gedurende 1970 
'n algemene ontmoeting met Mohammedane, Bud- 
dhiste en Hindoes gehad het, word daar nou kleinere 
samekomste gereël met verteenwoordigers van bo- 
genoemde godsdienste, asook met die Jodedom. 
Gedurende die vorige maand is so 'n byeenkoms 
gehou in Libanon saam met Mohammedane. Die ge- 
sprek het gegaan oor ewentuele wêreldwye same- 
werking. 

Hierdie wêreldwye samewerking is begryplik 
as gelet word op wie die belangrikste poste in die 
kantore van die Wêreldraad van Kerke vul. Hulle 
is een na die ander links-liberaal: Dr. Blake, die 
sekretaris het al voor sy benoeming saamgewerk 
met dwaalleraar biskop Pike in die Verenigde State, 
asook met die Rus Nikodim, wat beskuldig word dat 
hy, ondanks die goue ketting met die kruis om sy 
nek, 'n lid is van die Russiese geheime diens; dr. A. 
H. van der Heuvel wat die dubbelhartige optrede van 
die Wêreldraad van Kerke wat selfs deur die wê- 
reldwye Amerikaanse tydskrif ,,Time'” veroordeel is, 
,Probeer” goedpraat het; dr. Sjollema wat die ver- 
hoging van die donasie deur die Wêreldraad van 
Kerke aan die terroriste in Suider-Afrika verdedig 
en gepleit het vir terugtrekking van buitelandse be- 
leggings in Suid-Afrika. 

In sy steun aan terroriste blyk dit in watter rig- 
ting die simpatie van die Wêreldraad van Kerke lê 


en wie sy vriende is. Maar ook blyk uit sy optrede 

sy skynheiligheid. Hy sou dan opkom vir alle veront- 
regtes, maar in sy optrede blyk dit dat dit alleen ten 
gunste van hulle is wat kommunistiese doeleindes 
begunstig. Want waarom klim die verontwaardiging 
van die Wêreldraad van Kerke teen die verontregting 
van Asiate in Uganda nie ten hemel nie? En as die 
rassisme daar nou ook alle blanke handelaars gaan 
tref, soos reeds berig word, waarom swyg die Wê- 
reldraad van Kerke soos die graf daaroor? Moes 
hulle nie nou al en eerste daarteen opgekom het nie? 
En waarom was die Wêreldraad van Kerke so flou in 

sy besware teen die Russiese agressie in Tsjeggo- 
Slowakye, of teen die uitdryf van Christelike sende- 

linge uit die Soedan, of teenoor die Russiese Jode? 

En waarom kies die Wêreldraad van Kerke en sy 

vriende altyd party vir kommunistiese Viëtkong teen 

Amerika en die demokatiese Suid-Viëtnam? En 

waarom swyg hy oor die vreeslike moordparty by 
die Olimpiese spele in Minchen? Omdat terroriste 

sy vriende is? 

Hierdie en dergelike vrae kan vermeerder word, 
maar ons voeg rog net een by. Sal die Wêreldraad 
van Kerke, wat nou (September) in Utrecht in Ne- 

derland vergader, aandag gee aan die klag van die 
Russiese Christen en Nobelpryswenner, Solzjenit- 
syn, oor die vervolging van Christene in sy land? 
Nee, sekretaris dr. Blake het dit afgewys. 


As die Wêreldraad van Kerke dit sou doen voor 
die oë van die hele wêreld, dan sou hy geloofwaar- 
diger beskou word in sy stryd teen onderdrukking. 

Waarheen? 

Waarheen beweeg die Wêreldraad van Kerke? 


Almeer skyn die opvatting geregverdig te wees, 

dat die wêreldliggaam beweeg in die rigting van 'n 

wêreldkerk met die klem op wêreld in die rigting 

van die ontroue kerk soos geteken in die Openbaring 

en besig is om die weg vir die koms van die 
antichris voor te berei. 

Joh. Dreyer. 





Afskeidsprediking Ds. P. J. J. Venter 


VREDEFORT, SY LAASTE GEMEENTE, SONDAG 


Sang: Ps. 84:5, Ps. 119:2, Ges. 84:7, 
Ps. 90:2, 5, 7. Ps. 61:1, 2, 3, 4. Ges. 
180: 5. 

Lees: Deut. 34. Tekste: 33:27(a), Ps. 
90:12. 

Liewe gemeente, hooggeagte besoe- 
kers en vriende, eerwaarde kerkraad 
met hulle huisgenote en my familie- 
kring. 

Dit is vir my `n onuitspreeklike 
voorreg om aan u my laaste boodskap 
as diensdoende predikant van die Ne- 
derduitsch Hervormde Kerk te mag 


4SEPT.-1972. 


bring, na `n dienstyd van oor die 50 
jaar, wat God my vergun en die kerk 
my toegelaat het. Mag die Woord en 
oordenking vir u goed en voor God 
welbehaaglik wees! 

Een vn die eerste lesse wat `n mens 
leer is om te tel. Dit begin deur met 
die vingertjies eers die eerste lewens- 
jaar aan te dui, en later klim die begrip 
van getalle op totdat dit met al tien 
vingers aangedui word. Nog weer later 
word deur getalle die hele bestaan 
van die lewe omskryf en eintlik be- 

heers: séveel vee, séveel geld, séveel 
verjaardae, . . . séveel jaar oud. 
Die mens kan die lewe in sy om- 
vang nie sonder getalle begryp en uit- 
beeld nie, die aarde nie sonder die ge- 
tal berge en rivier en seë en eilande 
en die getal inwoners enigsins tot 'n 
geestelike begrip formuleer nie ja, 
daar word selfs gepoog om hemellig- 
game onder getalle te bring ten einde 
die ewigheid in die skepping te peil. 


] Na volgende bladsy 




















In die kerk van Vredefort. Voor v.l.n.r.: Di. D. F. Erasmus (jr.), J. G. M. Dreyer (sr.), 

S. J. van der Westhuizen en W. J. Slabbert. Agter: v.l.n.r.: Di. A. J. G. Oosthuizen 

P. W. A. Bierman, P. J. J. Venter, W. J. Steyn, P. M. Smith en oudl. Salmon van 
Vuuren. 


En met wat:er doel tel die mens? Wat 
bereik hy met die tel van alle dinge? 
Hy soek kennis en wysheid. So is die 
gawe van tel `n goddelike hulpmiddel. 
Maar omdat daar altyd orde in alle 
dinge deur die ganse skepping is, in 
die jaargetye, in die lewe van die 
plant en dier en gevogelte, ... is daar 
ook orde van telling. So weet ons 
wanneer 'n kind moet skooltoe gaan, 
is daar 'n gesette tyd van belydenis 
van die geloof, vir die huwelik, vir 
plant en saai en oes. Word op bepalde 
wyse inkomste en uitgawes en belas- 
tings en volksgetalle bereken en word 
deur getalle die mens se verantwoor- 
delikheid vasgestel. 


Mens tel ook nie bokke en duiwe 
deurmekaar nie, net so min die weer- 
bare manne en die morge grond. Daar 
is dus 'n bepaalde wyse van tel, sekere 
onafwysbare groeperings om tot die 
regte begrip van die lewe te geraak. 
In daardie begrip staan die tyd as 
onmisbare faktor. En reeds van die 
begin af, by die Skepping, is die 
telmaat vir die mens aangegee, naam- 
lik die dag. God se dag beteken dui- 
send jaar, terwyl die dag van 'n mens 
'n handbreed is. Maar juis in dié ver- 
gelyking kry die dag ewigheidsbeteke- 
nis. As mens dus sy lewensdae tel, 
Sy dae van arbeid, dae van beproë- 
wing, kinderjare, huweliksjare, goed 
wat hy versamel het in soveel ol 


séveel jare, alles bring mens in 
verband met die ewigheid, en daarom 
met God self. 

Die dag-telmaat hou die mens in 
gedurige gedagte aan sy eie vergank- 
likheid, die groot verantwoordelikheid 
Op sy weg en die geheim van 'n 
onderhoudingskrag. 

Ons tekswoorde 1ê daarop nadruk 
dat die dae sê getel moet word, dat 
hulle vir ons wysheid leer, dat ons 'n 
wyse hart daardeur bekom. En die 
teksverband sê uitdruklik watter ding? 
by die telling prioriteit moet kry: 
eerste moet bedink word en dié das 
voorkeur kry wat bewyse lewer. dat 
God `n toevlug vir die mens is, en 
die ge'uienis word verkry uit die hoë 
berge, wat deur die Almag vas en 
onbeweeglik staan teensor die onbe- 
stendigheid en nietigheid van die 
mens. 

Die berge staan vas en bly in hulle 
plek, al word hulle geskeur deur die 
aardbewing en verweer deur die or- 
kane, terwyl die mens verskuif 
word en op die end in stof verdwyn. 
Stel uself teenoor die seweldige berg, 
en sê klein, en nos ontelbaar maal 
kleiner is u teenoor God. én dag by 
die mens is soos duisend jaar by die 
Fwiee. Die oordele van God is SOOS 
'n stormwind wat die mens Oos 'n gras- 
sprietjie onweerstaanbaar ombuig en 
onherkenbaar vornietig, TEL daardie 


dae, waarin God Hom sê laat ken het 
en dan bekom mens dié wysheid, dat 
God alles is en alles het, en die mens 
niks, van sy eie nie. Maar dan, by 
sodanige telling, kom die mens ook tot 
die ontdekkings, dat God hom tog nog 
in lewe hou cn dot daar hoop en 
verwagting is in dieselfde Almag 
waarvoor sidderend g2buk moet word. 
Dis die wysheid van verlossing, ge- 
bore uit die dae van verdrlukking. 

Leer ons om ons dae sê te tel, dat 
ons 'n wyse hart bekom en weet dat 
die ewise God `n woning is en onder 
die swakke mens ewige arms is as 
vaste fondament. 

Moses, die man van God, het dae in 
sy lewe gesien wat hy nooit kon 
vergeet nie dae 093; onvervang- 
bare boustene in sy bestaan. Boers was 
daar die dae, wat hy nie gesien het 
nie. Sy vrome moed?or het hom vertel 
van die kommervolle omstandighede 
van sy geboorte en hoe sy hom drie 
maande lank met beklem ende anz3 
moes sien groter word me: die wete 
dat die dood rondsluip tussen die 
huise van die verdrukte volk en hy 
enige oomblik uit haar arms kon ge- 
ruk word en in die Nyl beland. 


En sy het hom vertel van die dag, 
wat sy nie langer kon uitstel nie, dat 
sy hom aan God toevertrou het in 'n 
biesiemandjie on die rivier van die 
dood, sonder berekende bestemming, 

en hoe God uitredding beskik 
het juis deur een van die volksvyande, 
in die persoon van `n prinses, wa! hom 
Sou opvoed, sonder haar wete, om sy 
volk uit te lei uit die verdrukking ... 
van haar volk. En toe het die dag 
gekom, dat sy vrome moeder, wat 
heimlik met hom in die heidense 
paleis in aanraking gebly het (want 
die liefde is vindingryk) vir hom ver- 
tel het dat hy nie tot die Egiptenare 
behoor: nie, maar dat hy vlees en 
bloed is van die volk Israel wat in 
vernedering verdruk word,. maar 
dat die volk Israel `n toekomsverwag- 
ting het, dat hulle eendag uitgelei 
Sal word na hulle eie land, wat God 
aan die voorvaders beloof het. En, saam 
met die geloofsversekering van Sy 
moeder, het die dag gekom, dat God 
aan Moses die toekoms geopenbaar 
het, . .. nie soos die heerlikheid van 
die paleis van Iarao nie, maar die 
smaadheid van Christus, die Verlosser, 
wat daardeur lot die heerlikheid van 
'n verloste Verbondsvolk sou lei 
Wat 'n dag vir Moses. , . om nooit te 
vergeet nie. Van daardie dag af het 
hy gewandel, wel in die aardse en 
koninklike huishouding, maar as een 
wat die onsienlike sien! Die dag waar- 
op hy homself gesien en gevoel het 
nie alleen as Godeebonde nie, maar 
juis daardeur as volkscebonde, ge 
[1] Blaai om 

bonde aan die volk van God, gebonde 
aan die volkstoekoms en volksbeloftes, 
gebonde aan die Messiaanse verwag- 
ting en eintlik aan die Christusversky- 
ning en die verbond van die verlos- 
sing. Daarom het hy die aardse koning 
nie gevrees nie. Daarom kon hy ook sy 
lewe in gevaar stel vir volksbehoud 
en die pad van die woestyn as vlugte- 
ling kies teenoor die gerieflike en 
rustige paleislewe. 


Want in sy oorgawe in volksgebon- 
denheid het hy `n beter beskerming 
gevind as in die huis van Farao, en 
kon hy later vir die volk biddend 
getuig: Die ewige God is `n woning en 

. onder (alle dinge is) ewige arms. 
Dit het hom gewillig gemaak om in 
die godgegewe weg van veewagter vir 
veertig jaar voorberei te word vir die 
ontmoeting met God om sy opdrag 
van volksleiding te ontvang. `n Dag 
om nooit te vergeet nie, dat hy nie- 
teenstaande sy spraakgebrek deur God 
as mondstuk sou gebruik word, toege- 
rus met wonderkragte. 


Hy het voorts die dag beleef van 
menslike verharding, soos van Farao 
wat blind bly vir die roepstemme en 
wonderdade van die Almagtige. En 
wat `n vreeslike dag om die oordeel 
van kindersterfte te moet aankondig 
en die rou van Egipte te aanskou, . .. 
soos hy in die dae, toe hy klein was 
die rou van die kinders van Israel 
aanskou het as hulle seuntjies in die 
Nyl gewerp is. Die dag toe hy gesien 
het dat wat die mens saai, hy ook sal 
maai. Maar op daardie dag het hy ook 
die bloed gesien aan die deurposte, die 
bloed van vrymaking. En so kan 
gewys word op die hoogtepunt, die 
dag toe die wolkkolom skeiding ge- 
maak het tussen die benoude volk 
Israel en die dreigende Egiptenaar, 
en vir die gejaagde `n droë pad deur 
die waters gebaan is. 


So is Moses se hele lewe gekenmerk 
deur dae, en nogeens dae, wat nie van 
mekaar kan losgemaak word nie. Hoe 
kan Mara en Elim, die donder van 
wetgewing, die geskeurde aarde onder 
die voete van opstandige mense, die 
oorwinning deur sy omhooggsehefte 
arms, die omhooggehefte koperslang, 
. . . hoe kan hulle buite tel gelaat 
word? En die dag toe priesterkinders 
vreemde vuur op die altaar gebring 
en op die daad gesterf het, . . . en 
hy doodstil moes staan toekyk, sonder 
om te mag roer in die verterende 
teenwoordigheid van `n vertoornde 
God, . . . En, om af te sluit om die 
dae van hoogtes op te noem, ook mel- 
ding te maak van die dae van storm- 


punte, toe hy die wetstene in toorn 
verbrysel het, toe hy gepleit het vir 
'n sondige volk met die bede dat sy 
cie naam moes uitgewis word uit die 
Boek van die Lewe, toe hy in toorn 
Oor `n murmurerende volk sy godde- 
like opdrag ongehoorsaam was en die 
vonnis, oor die één oortreding moes 
hoor: jy sal die land nie ingaan nie! 
Die onherroeplike dag, die onherstel- 
bare skade! 


Aan die aand van sy lewe moes 
Moses nog op die berg staan en toe- 
sien hoe sy priesterlike broer Airon 
se klere één-één stuk van hom ge- 
neem en op sy seun en opvolger gelê 
word en die priesterbroer toe in hulle 
teenwoordigheid kalm gaan lê en ge- 
sterf het, . . . en daarna moes Moses 
die volk biddend seën, ja, seën wat 
hom soveel verdriet en angste besorg 
het en hulle troos met die heerlike 
vooruitsig: Die ewige God is `n woning 
en ... onder ewige arms! Toe kom die 
dag dat hy verlaas die berg, dié keer 
Nebo, moes bestyg om met God alleen 
te wees, vir laas met God in die hoogte 
in die vermoeide vlees, . . wetende 
dat hy nie weer sou terugkom nie, dat 
niemand van die volk, wat sy hele 
lewe in beslag geneem het, niemand 
van sovele, vir wie hy as voorbidder 
opgetree het, met hom sou wees as 
hy sy oë sou sluit nie, niemand om 
hom te begrawe nie, . . . net hy en 
God alleen. Maar toe, die laaste dag 
van sy lewe op aarde, het God weer 
soos in Egipte, toe hy Christus aan- 
skou het, . . . die vêérgesig aan hom 
ontvou, dat hy die hele beloofde land 
voor hom sien lê het, .. . nie hier en 
daar `n stukkie nie, maar in sy heer- 
like geheel, hoek tot kant, . . . alles, 
soos hy in sy laaste seënbede aan die 
stamme toegesê het, alles soos God 
beloof het. 


Die forsheid van sy stap, die doel- 
gerigtheid van sy gang teen die berg- 
helling op, was nog net soos toe hy 
VvOOr die volk uit die gang van die 
watergraf van die Rooisee binne ge- 
stap het. Sy oog was nie verdonker 
nie, nog net soos toe hy die Egipte- 
naar ter wille van sy volk doodgeslaan 
het en die brandende braambos ge: 
sien en Farao vierkantig in die oë 
gekyk en gesê het: God sê, laat my 
volk trek. 


Dis opmerklik dat die Heilige Skrif 
meer as eens meld van die oë en 
gesig van `n gelowige, wat met God 
te doen gehad het. So lees ons van 
Dawid later dat hy mooi 0ë en `n 
mooi voorkoms gehad het en selfs die 
doodsvyand Goliat het die mooi voor- 


Die Hervormer, November 1972, bladsy 4 


koms raak gesien. Van Moses word 
ook gesê dat sy moeder en die Egip- 
tiese prinses gesien het hy mooi was. 
Wat beteken hierdie nadruk op die 
gesig? Dit kan niks anders wees nie 
as `n aanwysing van genadebedeling 
in `n oop oog en hart vir die dinge 
van God. Dawid, die man na Gods 
hart, Moses die grootste profeet onder 
die mense, wat kon sê: `n Profeet soos 
my, sal die Here uit julle broers ver- 
wek. Omdat sy oë vir God se werke 
oop was, kon hy bid: Leer ons ons 
dae sê te tel . . . En vind ons dat 
die ou gelowiges altyd gepraat het 
van: die dae van my jare ... 


En was Moses nou die enigste mens 
wie se dae die tel wérd was? O, nee: 
Tel die dae van die jeug, toe die milde 
hande en vriendelike oë oor ons ge- 
waak het, .. . tel die jongelingjare toe 
ons geleer het en weet van Wie? ... 
tel die dag van openbare belydenis; tel 
elke dag van evangelieverkondiging, 
dis altyd dae van verlossing; tel die 
dae van geleendheid om vir die Here 
te werk; tel die dae toe God deur 
teëspoed op die weg duidelik gespreek 
het; tel gelukkige huweliksjare en 
die dae toe die huisgesin nog saaZu 
om één tafel kon vergader en saam 
kon opgaan na die huis van die Here; 
tel die dae van nagmaal en doopsbe- 
diening; tel die dag van lewenskrag 
en die dag toe mense vergeet het in 
die ouderdom en verlaat het toe die 
kragte min geword het; tel wat God 
alles in die lewe onverwags en onver- 
diend gegee het; tel die dag van 
genade aan die doodspoort toe God 
as uit die dood verlos het; tel hulle al- 
mal en almal is lesse wat wysheid 
leer en bewyse dat die ewige God `n 
woning is en ... Onder ewige arms, 
wat ons deur die lewe dra en ons deur 
die geloof die veêrgesig gee van die 
hemel van Christus en ons voorberei 
vir die Laaste Dag, die dag van sy 
toekoms — Amen. 





kk is deur die woorde van die 
Skrif in my gewete gebind en gevang 
in die Woord van God. Herroep kan 
ek nie en wil ek nie, want dit is ver- 
keerd en gevaarlik om iets teen die 


gewete te doen. 


— Maarten Luther met die ryksdag 


in Spier 1529. 

Hoofstukke 40-55 is nie afkomstig 
van Jesaja, die graat profeet uit die 
agste eeu v.C. nie, maar van `n onbe- 
kende, nie minder groot profeet as 
Jesaja nie, wat optree aan die einde 
van die ballingskap, dit wil sê twee 
eeue later. Aan hierdie onbekende 
profeet het die Bybelwetenskap die 
naam 'Tweede Jesaja (Deuterojesaja) 
gegee. Ons herinner hier weer aan 
wat ons vroeër gesê het, dat die feit 
dat `n bepaalde Bybelgedeelte nie ge- 
skrywe is deur bekende Bybelfigure 
of deur iemand wat die kerklike tra- 
disie vir eeue gemeen het dit geskryf 
het nie, maak daardie Bybelgedeelte 
nie minder waardevol, minder kano- 
niek of minder gesaghebbend nie. Die 
agtergrond van hierdie hoofstukke is 
totaal anders as dié van die eerste 
gedeelte van Jesaja: Jerusalem se 
val het nou reeds plaasgevind, die 
volk was in ballingskap in Babilonië 
en Kores die Pers het reeds op die 
toneel verskyn. Waar daar in die eer- 
ste gedeelte talle sinspelings op ge- 
beurtenisse onder koning Agas en 
Hiskia (agtste eeu) is, vertoon hier- 
die hoofstukke die omstandighede aan 
die einde van die ballingskap. Waar 
Jesaja se profesie dreigend van toon 
is, is dié van Tweede Jesaja vertroos- 
tend. Tweede Jesaja sluit aan by die 
teologiese gedagtewêreld van Jesaja, 
byvoorbeeld oor die heiligheid van 
God, maar 1ê groot klem op die voor- 
sienieheid van God. Daar is ook duide- 
like taal- en stylverskille tussen die 
twee. Die styl van Tweede Jesaja is 
baie retories. 


Soos die profete voor hom was. hy 
homself ook van sy Goddelike roeping 
bewus. Hy het net soos sy volksge- 
note gely onder die ballingskap, hy 
was net so moeg en skepties onder die 
neerdrukkende omstandighede, maar 
dit was die bevel van buite af, die 
Woord van God, wat hom van wan- 





hoop bewaar het en met gloed die 
blye boodskap van wending en terug- 
keer aan sy volk laat verkondig het. 
Die prediking van Tweede Jesaja word 
omsluit en gedra deur die woorde van 
Jes. 40:8: ,, . . . die woord van onse 
God hou stand in ewigheid” en Jes. 
55:(6-)11: ,,so sal my woord wees wat 
uit my mond uitgaan: dit sal nie leeg 
na My terugkeer nie, maar doen wat 
My behaag en voorspoedig wees in 
alles waartoe Ek dit stuur.” Wat die 
inhoud van sy boodskap betref, kan 
Jes. 40:2, en wat die doel daarvan 
betref, 40:1 as kort samevatting geld: 
Hy moes sy volk troos deur aan hulle 
te sê dat hulle stryd verby en hulle 
skuld betaal is. 


Anders as die groot profete voor 
die ballingskap wat onheilsprofete 
was, is Tweede Jesaja `n heilsprofeet, 
dit wil sê hy verkondig geluk en voor- 
spoed. Tog staan hy daar as opvolger 
van die voor-eksiliese profete, omdat 
met die val van Jerusalem die onheils- 
boodskap van die profete van die agt- 
ste en sewende eeue v.C. werklikheid 
geword het. Die situasie waarin hy en 
die profete voor hom opgetree het, 
was dus verskillend, daarom kon ook 
die aard van hulle boodskap verskil- 
lend wees. Bybelse profesie is nie toe- 
komsvoorspelling nie, maar is die 
bring van Gods woord in `n besondere 
situasie. Dis 'n lewende woord wat vir 
elke nuwe oomblik iets nuuts te sê 
het. 


Tweede Jesaja bring `n heilsbood- 
skap. Maar hierdie boodskap is nie 
net 'n belofte van heil nie, maar 'n 
aankondiging van wat reeds gebeur 
het. Die verandering in hulle lot van 
onheil tot heil, van ongeluk tot geluk, 
is 'n voldwonge feit: Roep haar toe 
dat haar herediens voltooi is, haar 
skuld afbetaal is! Hierdie boodskap 
straal van vreugde en is bedoel om 
vreugde te wek oral waar dit gehoor 
word. Die vreugde gryp nie net die- 


DIE BOODSKAP 
VAN 


DIE BOEK 


JESAJA 
A0-55 | 

gene aan wat direk daarby betrokke 
is nie, maar almal wat rondom woon 
(42:11), die inwoners van die see, die 
eilande en die woestyn, die verste 
streke van die wêreld (42:10), ja selfs 
die berge, bome en die diere (43:20, 
44:23, 55:12). Sy boodskap is nie net 
`n aankondiging van heil nie, dis `n 
heilstoesegging, daarom gee dit nie 
bloot nuwe moed nie, maar wek die 
onmiddellike reaksie van vreugde en 
gejubel. Dit is tegelyk `n intieme en 
diep persoonlike woord van God aan 
sy volk: dit raak hulle nie net as ge- 
heel nie, maar elkeen persoonlik. 


Die profeet staan sterk onder die in- 
vloed van die Psalms. Hierdie verband 
van sy profesie met die psalms wat 
wesenlik lofliedere is (in die Hebreeus 
staan die Psalmboek as tehillim, ,,lof- 
liedere” bekend) blyk daaruit dat hy 
uit volle bors die lof en die majesteit 
van God besing. Jes. 40:12-21 is `n 
pragtige voorbeeld hiervan, 'n loflied 
op God wat nie moeg of mat word nie 
en die vermoeide krag gee. ,,Die 
jonges word moeg en mat, en dié 
jongmanne struikel selfs, maar die 
wat op die HERE wag, kry nuwe krag” 
(vs. 30-31). In die diepte van hulle 
ellende moet die volk weer die groot- 
heid en die majesteit van God raak- 
sien, want alleen van so 'n God sal 
hulle die verlossing kan glo en ver- 
wag. 


Wat die rol van die HERE in die 
geskiedenis betref, bring Tweede Je 
Saja `n verrassend nuwe gedagte. Die 
algemeen aanvaarde gedagte in die 
Ou Ooste was dat die mag van 'n god 
met die sukses van sy volk saamge- 
hang het. Dat God sterker is as al die 
afgode kon met so 'n argument nie 
meer bewys word nie, want Juda het 
polities opgehou om te bestaan. In 
plek hiervan bring die profeet `n 
ander argument: God se woord is in 


[1] Blaai om 

Erkenning vir Jare van Diens 





By die kongres van Sabra (Suid- 
Afrikaanse Buro vir Rasse-aangeleent- 
hede) in Durban op 21 September 
1972 is ds. T. F. J. Dreyer sr. deur 
die voorsitter, prof. G. van N. Viljoen, 
namens die Raad gehuldig vir sy jare- 
lange onbaatsugtige toewyding en 
diens aan die ideale van Sabra. Aan 
hom is by dié geleentheid lewenslange 
ere-lidmaatskap van Sabra toegeken. 


Die voorsitter het daarvan melding 
gemaak dat ds. Dreyer, verteenwoor- 
diger van die Ned. Herv. Kerk van 
Afrika, sedert die stigting van die lig- 
gaam daaraan verbonde was en ge- 
durigdeur positiewe en rigtinggewen- 
de leiding gegee het. Hy was vir baie 
jare ook lid van die Raad van Sabra. 





Ds. T. F. J. Dreyer (sr.) 


In sy bedankingswoord het ds. 
Dreyer enkele aspekte van die begin- 
jare van Sabra geskets. Dit het ook 
geblyk dat hy veral wat die heel eerste 
fondsinsamelings van hierdie liggaam 
betref, die verantwoordelikheid aan- 
vaar het om die eerste globale bedrae 
in te samel. 


Die ander persoon wat saam met ds. 
Dreyer na die verhoog geroep is, was 
oud-senotar J. J. Boshoff, 'n voormalige 
kommissaris-generaal van die Soeloe- 
volk. Die kerk is dankbaar vir die 
gespaarde werkkragte van ds. Dreyer. 


C. J. VILJOEN. 





OPROEP AAN 
JONG MANNE 


Die Kuratorium vir die Teologiese 
Opleiding doen graag hiermee `n 
dringende beroep op jongmanne om 
hulle aan te meld vir opleiding vol- 
gende jaar as evangeliedienaars. 


Die tekort aan predikante in die 
kerk is groot. 


Aan elke pligsgetroue student wat 
daarom aansoek doen is daar geen ge- 
brek aan finansiële hulp nie. Die kerk 
beskik oor beurse, leuningsbeurse en 
lenings om in studie behoeftes te 
voorsien. Die huidige beurslening be- 
dra R310.00 per jaar. 


Bespreek die saak met u predikant 
en doen nou reeds navraag om verdere 
inligting en aansoekvorms. 


Ons wil u ook aanraai om sonder 
versuim by die Universiteit van Preto- 
ria aansoek te doen om losies. Indien 
u dit nie onmiddellik doen nie sal u 
vind dat hulle reeds vol bespreek is. 


Die Skriba, 

Kuratorium vir die Teologiese 
Opleiding, 

Posbus 2368, 

PRETORIA. 


DIE BOODSKAP VAN 
JESAJA 


[] Van vorige bladsy 


ooreenstemming met sy dade, sy dade 
klop met sy woord. Teenoor die af- 
gode word dit die beslissende krite- 
rium vir die bewys van die goddelik- 
heid van God: Wat Hy aankondig, 
gebeur. God he! Homself as God be- 
wys toe Hy die vernietiging van sy 
eie volk, soos dit deur die profete 
voor die ballingskap verkondig is, 
laat gebeur het! In die ondergang van 
sy eie volk het Hy bewys dat Hy God 
is — daarom kon die volk ook nou 
op God se heilstoesegging peil trek. 
Die kontinuiteit tussen die woord en 
die handeling van God strek verder 
as die grense van Israel, daarom kan 
ook Kores, koning van die Perse, God 
se kneg wees, in diens staan van sy 
heilsplan vir sy volk (44:24-45:7). Nie 
Israel sal seëvier nie, maar hulle sal 
gered word deur die oorwinning van 
'n vreemde koning, daarby nog een 
wat ander sode dien. God is die Heer 
en die beheerder van die geskiedenis! 

t 
| VAKANSIEVWWOONSTELLE ( 
WARMBAD 
) Keurige vakansieverblyf vlak 

by die Minerale Bad Verskil 
lende tipe woonstelle (2 tot 
7 beddens) elk met badka- 
mer kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak 
Besonder lae buitenseisoen- 
tarief. Toerusting: Beste ae 
halte meubels: ingeboude kle- 
rekaste en kombuiseenhede 
elektriese stowe. ketels en vs: 
kaste beddegoed. kookae- 
reedskap en eetgerei word 
volledig voorsien Brosiure 
gratis beskikbaar 


SPA-VISTA 
VAKANSIEWOONSTELLE 


Voortrekkerwea 55 
Telefoon 535 Warmhad Tvl 








SKRIFVERKLARING ...... 


Die profeet begin sy volgende reeks 
oordeelspreuke met 'n metafoor: 


1. Israel was 'n weelderig uitbotten- 
de wynstok wat sy vrug voortgebring 
het. 


Daarmee word Hosea die eerste pro- 
feet wat die motief van wynstok ge- 
bruik. Later word dit ook gebruik 
deur Jesaja (5:1-7), Jeremia (2:21; 
12:10) en Joël (1:7). Ons tref die 
motief ook in Psalm 80 aan, waar dit 
breed uitgewerk is. Die gebruik daar- 
van in Deut. 32:32, 33 is waarskynlik 
ouer as Hosea. Wat die gebruik van 
die motief sy besondere karakter gee, 
is dat die wingerdstok verwilder en 
nie die vrugte voortbring wat 'n goed 
versorgde stok pas nie. Reeds in Deut. 
32:32, 33 is die vrugte giftige druiwe, 
bitter trosse, slanggif. Ook hier by 
Hosea is die vrugte wat die wingerd- 
stok voortbring anders as wat te ver- 
wagte was: 


Hoe meer vrug hy gedra het, des te 
meer altare het hy gebou; hoe beter 
dit met sy land gesteld was, des te 
beter het hy die klippilare gemaak. 


Israel, die weelderige wingerdstok 
wat sy ranke na alle kante toe uitge- 
stoot het, het dus vrug gedra. Maar sy 
vrugte was nie druiwe wat sy ver- 
sorger plesier verskaf het nie. Sy vrug- 
baarheid was te sien aan die baie 
altare en klippilare in die land. En 
dié was nie vir die verering van die God 
van Israel nie, maar vir die Kana#nitie- 
se gode, die Ba#ls en Astartes. Voor- 
spoed, soos wat Israel geniet het ty- 
dens die regering van Jerobeam IT, het 
vir Israel beteken `n groot afval na die 
heidendom toe. Die hele toestand 
was vals, net so vals as `n wingerdstok 
wat nie druiwe dra nie. 


2. Vals is hulle hart; nou sal hulle 
daarvoor boet; Hy sal hulle altare 
stukkend breek, hulle klippilare ver- 
woes. 


Op die valsheid rus die oordeel. Die 
Here sal juis die altare en klippilare, 
die dinge wat Israel in soveel oorvloed 
geproduseer het in sy voorspoed, ver- 
woes. Die klippilare of massabes was 
klippe wat ingeplant is by die heilig- 
dom en wat die manlike vrugbaar- 
heidsgod voorgestel het. Hulle sal nou 
saam met die altare verwoes word. 
Dit beteken dat 'n militêre inbesit- 
name en plundering van die land 
aangekondig word. Die skuldbelydenis 
van die volk sal te laat kom. 


3. Ja, nou sal hulle sê: Ons het geen 
koning nie, want ons het die Here nie 
gevrees nie; en die koning — wat sou 
hy vir ons kan doen? 

As die land ingeneem en verwoes 
is, sal daar ook nie meer 'n koning 
wees nie. Dan sal Israel besef dat 


HOSEA 10:1-8 


die oordeel gekom het omdat hulle die 
Here nie gevrees het nie, maar dan sal 
alles reeds verlore wees, want `n ko- 
ning sou dan niks meer kon doen om 


die lot van sy volk te verander nie. 


Dit was juis die konings van Israel 
wat die Kanainitiese godsdiens be- 
vorder en die altare en klippilare 

gebou het. Onder Jerobeam II het 
alles vir Israel nog sekuur en seker 
gelyk. Net Hosea en sy ouer tydgenoot 
Amos het gesien waar alles heengaan. 
Die verval van die koningskap 
Sou saamgaan met die ineen- 
storting van die staal. Die einde was 
naby. Intussen het die koning en volk 
hulle gang gegaan in salige onbewust- 
heid dat hulle op die rand van `n 
afgrond lewe. 


4. Hulle het groot woorde gespreek, 
vals gesweer, verbonde gesluit — en 
soos 'n gifplant spruit die oordeel uit 
in die vore van die landerye. 


Vers 4 is met die eerste oogopslag 
nie helder nie. Deur 'n poging om 
duideliker te vertaal, kom ons 'n biet- 
jie nader aan die gedagtegang van die 
profeet: 

Dit is een belofte op die ander, 
nodelose vervloeking, verdrae suit — 
onderwyl die oordeel soos gif V srsprei 
in die vore van die lande. 


Selfs na hierdie vertaalpoging is 
alles nog nie helder nie. Die eeiste ge- 
deelte van die vers verwys terug na 
Of die koning of die koning tesame 
met die volk se optrede. Dit gaan oor 
`n gepraat sonder doen of oor beloftes 
wat nooit uitgevoer word nie. Die uit- 
spreek van 'n vloek vir elke bagatel is 
iets wat aan die koningshof met sy 
baie intriges goed verstaanbaar is. 
Die verdrae het te doen met dié tussen 
koning en volk 6f tussen die koning en 
ander konings. Dit kom dus voor of dit 
hier oor die normale, van bedrog deur- 
trekte, regeringshandelinge gaan. Dit 
alles geskied sonder dat hulle besef 
dat hulle optrede soos gif is wat 
vanself die dood naderbring. Die gerig 
of oordeel is die onafwendbare gevolg 
van hulle handelinge. Die beeld van 
die oordeel wat in vore versprei, is 
nie duidelik nie. Omdat die uitdruk- 
king ,in op die vore van die lande” 
weer voorkom in hoofstuk 12 vers 12, 
meen baie dat dit hier ingevoeg is 
deur iemand wat dit daar gekry het. 
Dit lyk my meer waarskynlik dat die 
profeet die uitdrukking hier self kon 
gebruik het, en dat ons maar genoeë 
moet neem met sy beeldspraak. Sy 
bedoeling is in elk geval duidelik: Die 


oordeel wat deur die optrede van 
koning en volk meegebring word, om- 
vat die hele land. 

Nou raak Hosea meer spesifiek met 
sy oordeelsaankondiging; hy wend 
hom eers tot Bet-El] met sy kalfsbeeld, 
die koninklike heiligdom en rykstem- 
pel wat deur Jerobeam 1 ingerig is en 
al die jare die vernaamste heiligdom 
van die noordelike ryk gebly het: 

5. Oor die kalf van Bet-Awen sal 
die inwoners van Samaria besorg 
wees; want sy volk sal oor hom treur 
en sy afgodspriesters oor hom sidder, 
oor sy heerlikheid, omdat dit van hom 
weggevoer is. 

6. Hy sal ook self na Assur wegge- 
voer word as 'n geskenk aan koning 
Jareb; skaamte sal Efraim aangryp, 
en Israel sal beskaamd staan oor sy 
eie raadsbesluit. 

Net soos in Hos. 4:15 en 5:8 praat 
Hosea van Bet-El] (,,Huis van God”) as 
Bet-Awen (,,Huis van die bedrieglike 
afgod”), en soos in 5:13 gebruik hy 
vir die Assiriese koning die naam 
Jareb. Die kalfsbeeld van Bet-El sal 
deel wees van die buit wat in besit 
van die Assiriese koning sal kom. Eint- 
lik praat Hosea van die ,,kalfgedoen- 
te” op `n veragtende noot. In plaas 
van dat die god hom bekommer oor 
hulle, is hulle oor hom besorg. en 
treur hulle oor hulle god wat as 'n 
stuk buit weggevoer word! Al wat vir 
Israel oorbly, is skaamte, maar dit 
was sy eie besluit om so `n gedoente 
as god te vereer, en hy pluk bloot die 
vrugte daarvan. 

Die profeet trek dan die kring wyer, 
om die hele land in te sluit: 


7. Samaria word vernietig, sy koning 
is soos 'n spaander op die water. 

8. En die hoogtes van Awen, Israel 
se sonde, word verdelg, dorings en 
distels sal opskiet op hulle altare, en 
hulle sal tot die berge sê: Bedek ons! 
en tot die heuwels: Val op ons! 

In die vernietiging van die ryk van 
Samaria (Israel) sal die koning nog 
net soos 'n stukkie hout wees wat op 
die vloedstroom meegesleur word. 
Awen kan hier pleknaam wees en dalk 
weer vir Bet-El staan, maar dit kan 
ook gewoonwr“ vertaal word as ,,hoog- 
tes van scnde", en dan op al die 
hoogtes slaan waar afgodery bedryf is. 
Die eintlike inhoud van Hosea se on- 
heilswoorde is dus die inname en 
verwoesting van die land, en die to- 
tale vernietiging van die kultus — die 
godsdienstige bedryf. Wat vir Israel 
oorbly, is die noodkreet dat die berge 
hulle mag bedek. Hierdie woord is 
deur Jesus aangehaal in sy aankondi- 
ging van die gerig wat kom, Luk. 
23:30, en ook in Openbaring 6:16 
word dit aangehaal. 


Die Hervormer, November 1972, bladsy 7 


VRAEBUS .... 





oor SATERDAG of SONDAG as SABBAT 


Vraag: 

Br. J J van Rensburg van Von Back- 
stromstraat, Standerton stel verder 
die volgende vrae€: 

,Dan wil ons ook `n vraag in ver- 
band met die sabbat vra. Watter das 
is die God eeheiliede, die Christelike 
Sondag of die Joodse sabbat, en 
waar kry ons die bewyse in die Skrif? 
As Sondag die sabbatdag is ,hoe ver- 
klaar ons ons viering van Goeie Vry- 
dae as die voorsabbat? (Mark. 15:49). 
As die sabbatdag volgens die Joodse 
sabbat en die viering van Goeie Vry- 
dag, op Saterdag is. hoe verklaar ons, 
ons viering van Sondag as sabbat? 
JOH. DREYER. 





JOH. DREYER 


Antwoord: 

Vir die Ou Testamentiese volk van 
die Here was die sewende dag die 
sabbat, ,,die geheiligde dag van die 
Here”, maar vir die Nuwe 'Testamen- 
tiese gemeente van die Here is die 
eerste dag, die opstandingsdag van 
ons Heer en Heiland, ,,die geheiligde 
dag van die Here.” 

Johannes, die geliefde apostel van 
die Here, skrywe (Openb. 1:10), dat 
hy ,in die Gees op die dag van die 
Here” op die eiland Patmos was. Hier- 
die woorde: ,,op die dag van die Here” 
kan volgens die oorspronklike Griekse 
teks alleen sien op die Here Jesus 
Christus en nie op God, die Vader, 
die Skepper van hemel en aarde nie. 
En dit is so. omdat die Griekse woord 
wat in hierdie verband vir ,,die Here” 
gebruik word net in een ander ver- 
band in die Griekse Nuwe Testament, 
die. taal waarin die Nuwe Testament 
oorspronklik geskryf is, gebruik word 
naamlik waar dit gebruik word vir 
die tafel van die Here” dit wil sê 
die Here Jesus. 

Die Heilige Skrif verwys meer kere 
na die vernuwing van die ou verbond. 
(Heb. S8:8). As die eerste verbond 
Oud gemaak”, ,,verouder en naby ver- 
dwyning” is, (vers 18) dan gee die 
Here `n nuwe verbond (8:8), daar 
word `n nuwe testament opgestel 
(9:15). Hierdie verbond word ,”n be- 
ter verbond” genoem wat ,,op beter” 
beloftes wettiglik gegrond is” (8:6; 
1DE 

Hierdie ,.nuwe” en .,beter” verbond 
is wyer in omvang. Dit sluit in almal 
wat glo uit ander volke en tale en 


nasies. Dit het ook `n nuwe teken ont- 
vang in die plek van die besnydenis 
naamlik die doop in die Naam van 
die Vader en van die Seun en van die 
Heilige Gees. En meer nog: hierdie 
nuwe” en ,,beter” verbond het ook 
`n nuwe das gekry, die eerste, die 
opstandingsdags van die Here ter her- 
denking aan die bevryding uit slawe- 
ny van Sonde en dood. 

Die Heilige Skrif praat dan ook 
van ,`n ander das” (Heb. 4:7 en 8). 

Christus het alles nuut gemaak: 

`n Nuwe verbond (Heb. 7:18, 19; 


8:7-18). 

'n Nuwe testament (Heb. 9:15; 
12:94). 

`n Nuwe priesterskap (Heb. 7:11, 
12: SEA 

'n Nuwe Middelaar (Heb. 9:15; 
12:94). 


m 


`n Nuwe bediening (2 Kor. 3:7-9; 
15:18). 

`n Nuwe gebod (Joh. 13:34; 1 Joh. 
Mrs) 

`n Nuwe wet (Heb. 7:12; Gal. 69). 

`n Nuwe besnydenis (Kol. 2:11). 

'n Nuwe skepsel of mens (2 Kor. 
5:17: Efes. 2:15) ensovoorts, en dan 
geen nuwe dag nie? 

Die oue het verbygegaan, dit het 
alles nuut geword. 

Hierdie ,,ander dag” om in die rus 
in te gaan sien op Christus deur wie 
die toegang tot die sabbatsrus te 
vinde is. En hierdie ,ander dag” is 
die dag van Christus, sy opstandings- 
dag, die eerste dag van die week ,.die 
geheiligde dag van die Here”. Dis `n 
allerbelangrikste dag, want .as Chris- 
tus nie opgewek is nie, dan is julle 
geloof nutteloos, dan is julle nog in 
julle sondes.” (1 Kor. 15:17). Op hier- 
die dag van die Here” vier die Nuwe 
Testamentiese gemeente van die Here 
Sy rusdag. 

Dit blyk dan ook uit die Nuwe 
Testament, dat dié dag die bevoor- 
regte dag geword, want op die eerste 
dag van die week. die Sondag het die 
opstanding geskied. Op die Sondag het 
die pinkstergebeure plaasgevind en is 
die Heilige Gees uitgestort. (Hand. 
4:1-4) vergelyk met Lev. 28:15, 16). 
Op die Sondag is die evangelie van 
die opgewekte Heer vir die eerste 
keer verkondig (Luk. 24:34). 

Hierby kom dat vir die apostels van 
die Here die Sondag ,die dag van die 
Here” geword het. Daarom verkondig 
Paulus die evangelie aan Christene 

uit die heidene op Sondag (Hand. 20: 
6, 7), en bedien hy die nagmaal aan 
hulle ook op die eerste dag van die 
week, maar aan die Jode verkondig hy 
die Woord op Saterdag (Hand. 18:42). 
Dat die Sondag as dié dag beskou is, 
blyk ook daaruit dat op die eerste 
dae van die week die liefdegawes af- 
gesonder moet word vir die armes in 
Jerusalem. (1 Kor. 16:1, 2). Vergelyk 
hiermee die gebruik in Israel om op 
hulle feesdag nie ,,.met leë hande voor 
die aangesig van die Here te verskyn 
nie”, maar elkeen moet ,,die gawe 
van sy hand” bring ooreenkomstig 
die seën van die Here jou God wat Hy 
jou gegee het” (Deut. 16:16, 17). 

Die vraesteller vra ook: ,,Hoe ver- 
klaar ons ons viering van Goeie Vry- 
dag as die voorsabbat, as Sondag die 
sabbatdag is?” 

Ons verklaar dit nie en het nie 
nodig om hierdie Ou Testamentiese 
gebruik te verklaar nie. Dit het met 
die Joodse sabbat verbygegaan. Ons 
het geen voorsabbat nie. 

Die blyk uit die vrae dat ons vrae- 
steller te veel vanuit die Joodse ge- 
bruike uitgaan in sy redenasie. Hy 
moet uitgaan van die Nuwe Testamen- 
tiese gebruike. Paulus doen dit ook. 
Daarom verval hy hom die oordrewe 
beklemtoning van die sabbat deur die 
rabbyne van sy tyd en skrywe hy in 
Rom. 14:5: ,Die een ag die een dag 
bo die ander . . . laat elkeen in sy 
eie gemoed verseker wees.” 

(Die resterende vraag van die broe- 
der sal D.V. volgende keer aan die 
beurt kom. As die broeder verder in- 
gelig wil word oor die probleem: 
Saterdag-Sondag, dan verwys ons hom 
na die brosjure: Die Sabbatkwessie 
wat by H.A.U.M., Posbus 460, Pretoria 
teen 'n klein bedraggie verkrygbaar 
is). 


DR. GUNNING OOR `N VLYM- 
SKERP JOERNALISTIEKE SWAARD. 


So `n swaard bring met elke slag 
drie wonde toe. 

'n Ligte wond aan die een teen wie 
dit gerie is. 'n Swaarder een aan hom 
wat self die wapen hanteer. Maar die 
ergste skade aan die waarheid, aan die 
atmosfeer waarin ons leef. 

Die verkeerde woorde, wat gespreek 
of geskryf word, vervlieg nie in die 
lug nie, maar bly as `n bederf, ʼn 
beneweling, `n verpesting in die gees- 
telike damkring sweef. `n Andereen 
wat daarin asemhaal, ly daaronder. 











TEOLOGIESE STROMINGE 


Die jongste predikantevergadering 
van ons kerk het aan die nuutste 
teologiese strominge aandag gegee. 
Merkwaardig genoeg het die afgelope 
aantal vergaderinge almal aandag ge- 
skenk aan sake wat `n beperkte gebied 
van die teologie dek. Die teologiese 
weiveld is so groot en wyd dat `n 
mens wonder of die res van die veld 
nie ook weer `n keer bewei moet word 
nie. 





DR. A. J. G. DREYER 





Die sogenaamde ,,swart teologie” 
het aandag ontvang. Hier het dit gou 
duidelik geword dat die ,,teologie” 
eintlik geen teologie is nie, maar `n 
ideologie. Dit is geen leer oor God 
nie, maar die Bybel word slegs as 
aanknopingspunt gebruik om die poli- 
tieke aspirasie van die sogenaamde 
swartmag-beweging te vergoeilik. Die 
God van verlossing word nou gesien as 
`n God van politieke verlossing wat ge- 
weld en rewolusie voorstaan. Hierdie 
,swart teologie” staan in skerpe kon- 
tras teen die teologie wat deur swart 
mense beoefen word in 'n eerlike soeke 
om die kerk inheems te maak en wat 
poog om die ou boodskap van die ver- 
lossing in Jesus Christus sy volle tref- 
krag in die taal en gedagtegang van 
Swart Afrika te gee. 


Ook die moderne Europese ,,teo- 
logie” is onder die soeklig geneem. 
Ook hier is gesien dat dit nie regtig 
teologie is nie. Dit gaan nie meer oor 
wat die Bybel oor God leer nie maar 
oor wat die mens van God dink. Die 
mense dink dat God dood is en daar- 
om word die persoon, lewe en werk 
van Jesus Christus nie langer as `n 
historiese waarheid verstaan nie, maar 
bloot as `n verhaal wat die hoë ideale 
van die mens in die persoon van Jesus 
Christus aanwys. Die objektiewe waar- 
heid van die lewe en werk van Jesus 
Christus word verwys na die fabels 
en mites. Dit gaan bloot oor die sub- 
jektiewe ervaring in die lewe van 
die gelowige. Heel tereg is daarop 
gewys dat die God is dood teologie 
nie alleen beoefen word deur teoloë 
wat God so beskryf nie maar deur alle 
gelowiges wat so leef en werk asof 
God nie bestaan nie en asof God nie 
in die lewe van die enkeling of in 
die kerk die Heer en Verlosser is nie. 


Die ware geloof roep steeds tot in- 
keer en berou. Die geloof word ook, 


soos die brief van Jakobus sê, nog 
steeds deur die werk bewys. Die werke 
wat die geloof bewys is die wat gesien 
word sowel as die wat nie gesien word 
nie; die waarvan almal hoor en die 
waarvan bykans niemand hoor nie. 


Vanweë die ongedaan maak (of 
liewer die pogings daartoe) van die 
objektiewe gegewenhede van die Ver- 
lossing en die Verlosser word geloof 
steeds meer verwys na die subjektiewe 
ervaringslewe. Ons word weer, langs 
'n ander weg miskien, verwys na die 
gevoelsgodsdiens van Schleiermacher. 
Die volgende gebied wat waarskynlik 
deur die moderne teologie ontrafel 
sal word, is die werk van die Heilige 
Gees. Hier sal seker ook gepoog word 
om weg te doen met die Skriftuurlike 
gegewens oor die Gees wat ons sal 
leer om alles te onderhou en te doen 
wat Christus ons beveel het. In plaas 
van die Gees van God wat van buite 
af die gelowige in besit neem en 
sodoende die gelowige in Christus laat 
lewe en Christus in die gelowige, sal 
die aksent seker verskuif na die mens- 
like gees wat slegs tot `n algemene 
vroomheid geprikkel moet word. 


Hierdie tendens is alreeds te sien 
in `n stroom sektariese literatuur 
waarin dit gaan om die mens los te 
maak van die Christus van die Skrif 
en slegs `n algemene ,,godsdienstig- 
heid” te kweek. Hierdie godsdienstig- 
heid is `n mengelmoes van Christelike 
en oosterse godsdienstige idees. Soms 
is dit gerig op `n selfverbetering van 
die mens. Dit is `n soort ,,geestelike 
persoonlikheidsontplooiing” van die 
mens; `n geestelike weerbaarheid” 
teen die aanslae van die moderne ge- 
jaagde wêreld soos byvoorbeeld by 
die kwaksalwery van die sogenaamde 
,Scientology” en dergelike geesge- 
note. 


Benewens hierdie ekstreme rigtings 
wat eintlik geen Christelike sektariërs 
meer is nie, is daar ook oral in die 
Christelike kerke tekens van 'n toeë- 
nemende belangstelling in die werk 
van die Heilige Gees. Hoe dikwels 
gaan dit gepaard met `n kerklik- 
vyandige houding. By sommige groepe 
word die gemeenskaplike geloofslewe 
van die kerk as die liggaam van 
Christus geminag en as minderwaar- 
dig beskou. Die aksent val alleen op 
die persoonlike ervaring van die werk 
van die Heilige Gees. Dit gaan dan 
slegs om die geloofsoortuiging van die 
enkeling — 'n soort privaat geloof. 


By ander manifesteer die Heilige Gees 
hom slegs in die spreek van tale, die 
hande oplê, gebedsgenesing en derge- 
like sake. Waar hierdie dinge ont- 
breek, is daar volgens hierdie groepe, 
geen ware geloof nie. 


Dat die geloof altyd `n intens per- 
soonlike saak is, mag ons seker nooit 
uit die oog verloor nie, want inkeer, 
berou, belydenis van skuld is altyd 
heel persoonlik. Maar hierdie persoon- 
like geloof mond altyd uit in die 
gemeenskaplike geloofslewe van die 
liggaam van Christus wat altyd op `n 
plaaslike vlak gestalte vind in die 
plaaslike kerk of gemeente. Benewens 
die gawes van die Gees wat hierbo 
aangedui is ,is die geloof, hoop en 
liefde, die mees uitnemende weg van 
1 Kor. ja! 


Met die oog op hierdie toenemende 
aksent op die subjektiewe element in 
die geloofslewe, sal dit goed wees as 
ook ons kerk weer `n indringende 
studie hieroor sal maak waarin nie 
alleen negatief stelling geneem word 
teen afwykende denkrigtings nie maar 
waarin positiewe voorligting gegee 
word oor die volle omvang van die 
werk van die Heilige Gees. 


'n Ander saak wat ook sporadies 
0pduik in die pers is die vraag oor 
die eenwording van die drie Afrikaan- 
se kerke. Daar is `n kommissie van 
die drie kerke wat oor hierdie saak 
gedagtes wissel. Dit sal goed wees 
indien in hierdie saak die kerk in sy 
breë verband op hoogte gehou word 
van hierdie gesprekke. Dit word soms 
gesuggereer dat kerklike eenwording 
'n noodsaaklike vereiste is en boonop 
'n maklik bereikbare ideaal. Dit word 
voorgegee dat slegs die predikante dit 
in die weg Sou staan. Die mislukte 
kerkvereniging in die vorige eeu het 
egter duidelik getoon dat dit toe nie 
die geval was nie. Onkunde is dikwels 
die teelaarde vir allerlei misverstande. 
Ook in hierdie geval kan dit so wees. 
Die interkerklike kommissie behoort 
eintlik gereeld sy gesprekke te publi- 
seer sodat almal op hoogte kan wees 
van die probleme, vraagstukke, ge- 
skille, ensovoorts wat in hierdie same- 
sprekings na vore kom. 


Terwyl die samesprekings voortge- 
sit word op Bybelse gronde, is die 
praktyk egter die toelssteen waaraan 
die begeerte na eenheid getoets word. 
Juis hier word dit dikwels, tragies ge- 
noeg, duidelik dat die eenheidsbegeer- 
te nie altyd uit suiwer Bybelse oor- 
tuiginge spruit nie. 

(8) AS TOERIS DEUR ISRAEL, 
LAND VAN DIE BYBEL 


Mens ry met die groot teerpad vanaf 
Jerusalem reg ooswaarts, verby Beta- 
nié waar Lasarus, Martha en Maria 
gewoon het. Van die pad af is die 
sogenaamde Lasaruskerk, waar Lasa- 
rus uit die dode opgewek is, duidelik 
sigbaar. Weldra, pas nadat mens uit 
die stad is, begin die wêreld woestyn- 


DR. P. J. THEO KOEKEMOER 


agtig lyk, so ver as jou oog kan sien. 
Die pad loop in die rigting van Trans- 
Jordanië waar die Dooie See deel van 
die grens vorm tussen hierdie twee 
koninkryke, wat nie al te vriendelik 
teenoor mekaar gestemd is nie. Langs 
die pad gaan ons verby 'n paar stil 
staande vragmotors van die Israeli- 
leër, vol gelaai met groente . . . be- 
stem vir die minder vriendelike Trans- 
Jordanië! Mens het so dikwels in die 
Bybel gelees van die Dooie See, ge- 
hoor van die mineraalgehalte van 
hierdie waters, dat jy vol nuuskierig- 
heid die reis begin. Sou dit daar werk- 
lik alles so ,,dood” wees? Hoe lyk 
dit alles? 


Die Dooie See word ook genoem 
,Sout See”. Dit is goed te verstaan! 
Dit is sedert eeue gebruik as 'n sout- 
myn, tot vandag toe. Die water bevat 
minstens 25% minerale, waarvan 7% 
kombuissout is. Daar is ook kloormag- 
nesium in wat die water bitter laat 
smaak. Een van ons toerlede, 'n baie 
grappige broeder, het 'n behoorlike 
mondvol water met die hand geskep 
en geproe! Dit was iets om te aanskou 
hoe hy van hierdie water ontslae 
geraak het. Dit smaak boonop bitter 
asgevolg van genoemde kloormagne- 
sium. Buitendien laat die kloor-kal- 
sium dit olie-agtig lyk. (Kasterolie is 
die naaste ,,vloeistof” wat mens met 
hierdie water kan vergelyk). Dit is nie 
so dat mens nie daarin sink nie! Dis 
wel so, dat 'n swemmende mens nie 
maklik sal verdrink nie, omdat mens 
nie maklik sal wegsink nie. Dit is moei- 
lik om daarin te duik want mens kan 
asgevolg van die ,,digtheid” van die 
water nie eintlik na onder beweeg nie. 
Sekere voorwerpe wat normaalweg in 
water sal sink, dryf daar bo, byvoor- 
beeld hoendereiers. (Kook mens eiers 
in hierdie water, dryf dit bo.) Behalwe 
enkele, vir die oog onsigbare mikrobe, 
is daar geen lewe, geen vis hoege- 
naamd in hierdie waters nie. Daar is 
dan ook 'n spreekwoord, wanneer 


DIE DOOIE SEE 





Sons-opkoms by die Dooie See. 'n Tipiese toneel. 





Die ,,Colombarium', deur argeologiese opgrawings blootgelê langs die Dooie See 
by Massada. 


mens jouself besig hou met 'n on- 
moontlike saak, wat lui: ,Jy vang vis 
in die Dooie See.” Die oewers van die 
meer is met sout deurtrek en in die 
onmiddellike omgewing is geen noe- 
menswaardige plantegroei nie. Alles 
is dood en lyk ook doods. Vandaar 
die naam Dooie See. In die somer is 
dit hier so warm dat die kraaie gaap. 
Aan die suidelike oewer is daar `ʼn 
laag moerasagtige grond wat in die 
Ou Testament die ,,Soutdal” genoem 
word, waar ongeveer 1000 jaar voor 

Christus koning Dawid die Edomiete 
verslaan het (2 Samuel 8 vers 18). 
Aan die westelike en oostelike kante 
van die meer vind mens hoë berge, 
sodat die winde uit hierdie windrig- 
tings die meer nooit kan bereik nie 
en dit des te warmer maak. Die waters 
1ê doodstil asgevolg van die geweldige 
soutgehalte. Sou daar nog `n wind- 
vlaag kom, dan is die golwe klein en 
gaan direk weer lê. 'n Ander merk- 


[] Na volgende bladsy 





























waardigheid is dat daar blykbaar as- 
faltbronne op die bodem moet wees, 
wat slegs tydens 'n storm of aardkors- 
bewegings losraak. Dit dryf dan op die 
water en word sedert menseheugenis 
gebruik as messelkalk. Volgens Gene- 
sis 11 vers 3 is daar by die bou van 
die toring van Babel asfalt gebruik. 
Die hele ,,see” maak deur die swawel- 
agtige dampe wat daar kan waai, deur 
die onbewoonbaarheid van die oewers, 
deur die skrale plantegroei hier en 
daar, die indruk van `n ontsettende 
verlatenheid. Geen wonder dat die 
gedagte opgekom het, dat die stede 
Sodom en Gomorra, wat deur die 
toorn van God oor die sonde van die 
inwoners vernietig is, hier aan die 
Suidelike punt gesoek moet word nie? 
Moontlik is dit hier waar die vyf 
stede, (waaronder Sodom en Gomorra) 
verwoes is. (Genesis 18 en 19). Die 
Mohammedane noem hierdie meer 
dan ook die Lot-See (Bahr Loet) na 
aanleiding van die geskiedenis van 
Lot, wie se vrou in `n soutpilaar ver- 
ander het (Genenis 19). Die profeet 
Mohammed het laasgenoemde verhaal 
in die Mohammedaanse bybel, die 
Koran, opgeneem. 


Wanneer mens 'n goeie landkaart 
bekyk, dan merk jy direk 'n baie lang 
plooi” in die aardkors, `n insinking, 
wat reguit lê vanaf die suidelike punt 
van die Dooie See, noordwaarts. In 
hierdie lang reguit dal is daar drie 
insinkings of dieptes waar watermas- 
sas versamel is: die meer Merom, die 
,See” van Galilea en die Dooie See. 
Die Jordaanrivier (Jordaan beteken: 
waterloop) kom vanuit die noorde en 
stroom deur die Merom en die ,,see” 
van Galilea en loop in die Dooie See 
om dit min of meer vol te hou. (Dit 
word bereken dat 64 miljoen ton wa- 
ter daagliks uit die Dooie See ver- 
damp). Ons het van die noordelike 
punt van die Dooie See af gery, al 
langs die strand tot by die ou Joodse 
fort, Masada, een van die laaste ves- 
tings wat deur die Romeine ingeneem 
is. Dan kan mens sien dat dit `n lang- 
werpige massa water is, 76 kilometer 
(474 myl) lank en party plekke 15 
kilometer (byna 10 myl) breed. Inte- 
ressant is ook die feit dat dit die 
laagste see ter aarde is, naamlik 400 
meter onder seespieël (die Middel 
landse see). Op party plekke is die 
see so diep as 1200 voet, behalwe in 
die suide waar die suidelike gedeelte 
van die meer deur 'n soort ,landtong” 
van die noordelike see geskei word. 
Hier is die water op party plekke so 
vlak as 12 voet. 


Mens dink onwillekeurig aan die 
profetiese woord van Esegiël wanneer 
jy hier ry: ,Daarna het hy my terug- 
gebring na die ingang van die huis 
en kyk, daar het waters uitgestroom 





Chamei Zohar, by Sodom langs die Dooie See. 


onder die drumpel van die huis uit, 
na die ooste toe; want die voorkant 
van die huis was na die ooste toe, 
en die waters het weggevloei onder 
die regter symuur van die huis uit, 
suid van die altaar. En hy het my 
uitgebring deur die noordpoort en my 
buitekant om laat gaan na die buiten- 
ste poort wat na die ooste kyk; en 
kyk; die waters het gekabbel uit die 
regter-symuur uit .. . en hy het vir 
my gesê: Hierdie waters vloei weg 
na die oostelike landstreek en loop in 
die Vlakte af en gaan na die see; in 
die see word dit uitgelei, sodat die 
waters daarvan gesond kan word . .. 
En al die lewende wesens wat wemel 
oral waar die dubbelstroom kon, sal 
lewe; en daar sal `n menigte visse 
wees, omdat hierdie waters daarheen 
gekom het; en die waters sal gesond 
word, en alles sal lewe waar die 
stroom kom Die moerasse en 
kuile daarvan — ` lle sal nie gesond 
word nie: vir sout 1: hulle bestem . . .” 
(Esegiël hoofstuk 47 verse 1 tot 12). 
Dink mens na oor hierdie profetiese 
woord dat daar vanuit die ,,huis”, dit 
is die tempel in Jerusalem, water sal 
kom en sal vloei in die rigting van 
die Dooie See om laasgenoemde se 
waters gesond te maak, behalwe die 
Soutputte aan die oewers (wat moet 
bly omdat die mens tog altyd sout sal 
nodig hé), dan wonder mens of hier- 
die profesie nie besig is om in ons 
dae ook letterlik in vervulling te gaan 
nie. Sedert Israel in 1948 'n onafhank- 
like staat geword het, is daar op land- 
bougebied merkwaardige prestasies 
behaal. Wat mens lees oor die ,,ki- 
butse”, (Israeli-plase) is 'n bewys 
hiervan. Ons het ook die merkwaar- 
dige ding gesien, dat langs hierdie 
selfde doodse see, waar daar 'n fon- 
tein bestaan, meteens 'n groot stuk 


groen land lê! Met slegs `n dun lagie 
goeie grond wat van elders hierheen 
met vragmotors aangery is en dan 
besproei word, verander die woesteny 
in 'n oase. Die regering van Israel is 
besig om water met pype te voer na 
hierdie en ander droë dele van die 
land, om selfs, waar nodig, `n laag 
grond te laat aanry, sodat die ,,onge- 
sonde” grond ,,gesond” kan word. Van- 
uit Jerusalem word hierdie planne sta- 
dig maar seker in werking gestel. En 
dit is vanuit Jerusalem dat die profeet 
Esegiël die stroom ,,gesonde” water 
sien, op pad na die see (Dooie See) 
om dit gesond te maak. 


TWEE MATE 


Die bekende Russiese skrywer Alek- 
sandr. Solzhenistyn, wat 'n Nobelprys 
as skrywer verower het, maar nie toe- 
gelaat is om na Stockholm, Swede te 
reis om die prys te ontvang nie, is 'n 
belydende Christen en hy kom openlik 
daarvoor uit in sy vaderland, wat die 
godsdiens verwerp en ateisties is. 





Onlangs het hy `n open brief gerig 
aan die hoof van die Russiese Orto- 
dokse Kerk, waarin hy geen blad voor 
sy mond geneem het nie. Daarin skry- 
we hy onder andere: 


Die Russiese Kerk het 'n veront- 
waardigde opinie oor elke kwaad in 
die verre Asië of Afrika, maar nooit 
oor die innerlike krankhede van die 
eie kerk nie ... 


Die reg om die geloof van ons 
vaders te propageer is verbreek, S0- 
wel as die reg van ouers om hulle 
kinders op te voed volgens die voor- 
skrifte van hulle eie lewensbeskouing. 
En u, die leiers van de kerk ,het daar- 
in toegestem en dit verwerp. 

Afrika: 

Volgens David Barrett, sekretaris 
vir navorsing van die Ekumeniese Na- 
vorsingseenheid in Nairobi, het die 
Christendom in Afrika in die jongste 
tyd gegroei teen 5,2% per jaar, dit wil 
sê twee keer die persentasie van die 
bevolkingsaanwas. 

Terwyl daar in 1965 byna 75 mil 
joen Christene was, 24% van die to- 
tale bevolking, was daar in 1970 'n 
geraamde 792 miljoen, dit wil sê 
28% van die bevolking. 

Volgens sy berekening sal daar in 
die jaar 2,000 ongeveer 351 miljoen 
Christene in Afrika wees, ongeveer 
46% van die totale bevolking van 
768 miljoen. 

Die Mohammedaanse bevolking was 
ongeveer 145 miljoen in 1970, onge- 
veer 75 miljoen noord en 70 miljoen 
suid van die Sahara. 


In die jaar 2,000 sal die Mohamme- 
daanse bevolking moontlik op 326 
miljoen te staan kom, waarvan na 
skatting 157 miljoen suid van die 
Sahara. 


Suid-Afrika: 

Ned. Herv. Kerk: Volgens die sen- 
sussyfers was die ledetal in 1960 
192,000, maar volgens die kerkalma- 
nak 147,000. In 1970 was die syfers 
224,000 en 179,000 respektiewelik. Dus 
was daar gedurende 1960 44,129 lede 
en gedurende 1970 44,685 lede van 
wie die kerk nie weet nie. 

Waar is hierdie lede? Daar is van 
hulle wat binne die grense van 'n ge- 
meente woon, maar hulle nie aanmeld 
nie. 

Dan is daar lidmate wat woon op 
dorpe en stede en in distrikte waar 
die Hervormde Kerk geen gemeentes 
het nie, maar tog getrou by die kerk 
van hulle vaders bly. 


En verder is daar seker ook baie (?) 
lede wat woon binne die grense van `n 
gemeente, maar hulle skuilhou, omdat 
hulle geen kerklike belangstelling 
meer het nie en geen verpligtinge ten 
opsigte van `n gemeente wil aanvaar 
nie, maar met die staatsensus hulle 
tog opgee as Hervormd omdat hulle 
moontlik daar gedoop is. 

Hier is evangelisasie dus dringend 
nodig. Dan is daar nog die verdere 
moontlikheid dat kerkrade se opgawes 
vir die Almanak nie korrek is nie. 
Suid-Amerika: 


Suid-Amerika is in hoofsaak Rooms- 
Katoliek, maar die getalle van hierdie 
kerk is in die dalende lyn, terwyl die 
van die Protestantse kerke steeds styg. 


Tn 1930 was daar op die hele Suid- 
Amerikaanse kontinent slegs 800,000 
belydende Protestantse Christene, nou 
is daar 15 miljoen. In Brasilië alleen 
word daar elke twintig minute `n nuwe 
gemeente gestig! Die getalle neem 
vinnig toe, maar nie die geloofskennis 
en geloofsinhoud nie. 





BABILON WERK 
SLEEPS 


Babilon is die aanbidding van hier- 
die wêreld, die vergoddeliking van 
ekonomiese krag en wêreldse seker- 
heid. Die oorspronklike B: bi'on bet `n 
poging van die mens voorgestel om 
sekerheid te vind deur die oprigting 
van `n ontsaglike gebou. Maar deur 
die groot profete is die gedagte onl- 
plooi tot hier 
Babilon te sien verbind met interna- 
sionale handel en wêreldwye ekono- 
mie. 


in Openbaring, om 


Inderdaad Babilon is die ekono- 
miese wurggreep van kwaad oor die 
wêreld (Open. 18). Babilon is die 
koningin van internasionale handel en 
weelde, die koningin van staatskapita- 
lisme (vers 7). Daar is geen twyfel nie 
dat ons wêreld hom in die greep van 
hierdie verdorwe Babilon bevind . .. 

Die hele wêreld is in die greep van 
'n Babiloniese gevangenisskap wat op- 
tree deur middel van ekonomiese ver- 
strikking. Maar selfs as die ekonomie- 
se mag nie `n wurggreep op die wêreld 
het nie, sodat niemand onbesoedeld 
daarby kan lewe nie, is dit tog `n 
leuen van die dier om te beweer dat 
ekonomiese omstandighede die ware 
oorsaak van die kwaad is. Babilon ver- 
teenwoordig die poging om geestelike 
kwaad agter ekonomiese oorsake weg 
te steek. 


Babilon is die aanbidding van Mam: 
mon, die tirannieke godheid, van al 
bei, kapitaliste én kommuniste. 

— Prof. Thomas Torrance. 

Dr. Goliin se 
Pille 


Prys: 35c & 65c 


vir GAL en LEWER 


Blakende gesondheid is die teenoor- 
gestelde van die volgende klagtes: 
NARE HOOFPYNE 
GALAANVALLE 
BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 
GEEL GELAAT 


Die oorsaak 'n ui lewer en te veel gal 
Die beproefde er beste middel — 


Dr. Gollin se Gal- 
en Lewerpille 


Prys: 35c & 65c van alle Aptekers, 
of van 


G. FOURIE 
Posbus 762, Pietermaritzburg. 


Pyn se Moses 


OTTO 


Se Senuwee en Pyn Poeiers 





Prys 20c & 40c 


Probeer Otto vir Hoofpyn, Rumatiek, 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


0TTO 


DIE PYN POEIER WAT SPOEDIG 
WERK! 


Slegs by Aptekers verkrygbaar. 








Lidmaatskap aan Ekumeniese 


Hiermee wil nie `n studiestuk aan- 
gebied word oor die beginsel van hier- 
die saak nie. Ons wil slegs drie moont- 
like redes noem waarom lidmaatskap 
nie so .outomaties noodwendig be- 
skou moet. word nie. 

Is lidmaatskap noodsaaklik? Wat 
hou . lidmaatskap in? Is nie-lidmaat- 
skap verkeerd? 


1. Die Noodsaaklikheid van Lidmaat- 
skap: 

Daar is baie aanduiding in die Bybel 
dat die kerk een is, katoliek is, eku- 
menies. is. Maar daar is geen eis om 
organisatories een, katoliek of ekume- 
nies te wees nie. Die kerk moet in sy 
wese, wat sy taak is, een, katoliek en 
ekumenies wees. Die kerk is een vir 
sover hy Christus reg verkondig; maak 
nie saak uit hoeveel organisasies hy 
bestaan nie. Die kerk is katoliek wan- 
neer hy niemand wil uitsluit nie van 
die sakramentsbediening soos Chris- 
tus dit ingestel het; maak nie saak wat 
die konstruksie van sy organisasie is 
nie. Die kerk is ekumenies wanneer 
sy tug wêreldwyd gerig is. Net so min 
die Hervormde Kerk in Suid-Afrika 
as organisasie verantwoordelik is vir 
die Woordbediening in Duitsland as 
die kerk (in 'n ander organisasie) dit 
daar doen, net so min die Hervormde 
Kerk jn Suid-Afrika as organisasie 
verantwoordelik is vir die sakraments: 
bediening in Amerika as die kerk (in 
`n ander organisasie) dit daar doen, 
net sê min is die Hervormde Kerk as 
organisasie in Suid-Afrika verantwoor- 
delik vir die tugoefening in Indië as 
die kerk dit daar doen. 

Daar waar Woord-, Sakrament- en 
Tusbediening nie plaasvind nie of nie 
reg plaasvind nie, is elke organisasie 
sy broer (-organisasie) se hoeder. Ons 
is dus mede-verantwoordelik vir me- 
kaar as organisasie om kerk te wees. 
Juis daarom moet ons nie organisa- 
tories verenig nie. Die organisatoriese 
aansluiting met mekaar hou vereni- 
ging in. 

2. Wat hou lidmaatskap in? 


Behalwe dat ekumeniese organisato- 
riese lidmaatskap die wesenlike eku- 
mensiteit in beginsel ophef soos hier- 
bo gestel, moet onder andere die vol- 
gende duidelik belig word. 

Daar is bybelse aanduiding dat die 
valse kerk van die eindtyd oor wêreld- 
wye eenheid sal beskik (Openb. 
13:12). Vandag is ontdek dat ,,het 
Griekse woord ,oikoumené' . . . is 
niet een geografisch begrip (de kerk, 
over de gehele bewoonde wêreld ver- 
spreid), maar het duidt zonder meer 


Organisasies 


de gehele bewoonde wêreld zelf aan 
(G. Zomer, Op Weg .. . Waarheen?) 
Die vraag is dus aktueel of lidmaat- 
skap met `n ekumeniese beweging nie 
diensbaar is aan hierdie ontwikke- 
lende wêreldkerk nie. Bring lidmaat- 
skap nie mindere of meerdere onder- 
linge standpuntgebondenheid mee 
nie? Bring lidmaatskap nie finansiële 
verpligting teenoor die ekumeniese 
bewegings mee nie, wat uiteindelik 
geskenk word vir terroristiese organi- 
sasies of dergelike? (Vel. Getrouw, 
ongedateer, Blake over Blake, bl. 5). 





DR. H. G. VAN DER WESTHUIZEN 





3. Ts nie-lidmaatskp verkeerd? 


Lidmaatskap aan `n ekumeniese 
organisasie wat nog trag om bybels 
getrou te wees is nie nodig met die 
00g op spanwerk of teologiese arbeid 
nie. Wat spanwerk betref is geen 
ooreenkoms 'n eerlike organisasie on- 
moontlik sonder lidmaatskap nie. Die 
argument dat ons nie ons self moet 
ag die wysheid in pag te hê nie maar 
moet dialoog daarvoor, gaan nie op 
ten gunste van lidmaatskap nie. Ten 
eerste: ,,The ground rules of human 
discussion demand that both sides be 
willing to grant that they may learn 
from the other side, and may possibly 
be won over to the other side's fun- 
damental position” (Joseph Kenny, 
Reassessment of Apostolate among the 
Muslim, International Review of Mis- 
sions, Jan. 1970). As ,ek versekerd 
(is) dat geen dood of lewe of engele 
of owerhede of magte of teenwoordige 
of toekomstige dinge of hoogte of 
diepte of enige ander skepsel ons sal 
kan skei van die liefde van God 
wat daar in Christus Jesus, onse Here, 
is nie” (Rom. 8:38, 39), dan stel ek 
my nie op die twyfelende basis van 
ekumeniese lidmaatskap waar ek oor- 
gehaal mag word na 'n ,,nuwe waar- 
heid” nie. Daar waar my gesê word 
jy moet oop wees vir 'n groter of 
ander waarheid as Gods Woord, is 
die Duiwel besig met sy dialoog Soos 
in die Paradys. 


Tweedens: Om dieselfde Waarheid 
van Gods Woord opnuut en vir die 
dag ons kerk voor te hou, het ons die 
teologiese arbeid. Die teologiese be- 
oefening in fakulteit (en bykomstig) 
is ons ekumeniese lidmaatskap” in 
hierdie verband — of behoort dit te 
wees. Wanneer lidmaatskap van onge- 


kwalifiseerde ekumeniese bewegings 
ter sprake is, kom die volgende argu- 
mente by: 


Eerstens: Ons moet hulle ken om 
hulle reg te help. Om hulle te ken is 
lidmaatskap egter nie nodig nie. Toe- 
gans tot hulle studiemateriaal kan 
op velerlei ander wyses bekom word. 
Om hulle reg te help (behalwe dat 
sommige straks nie reggehelp wil 
wees nie en ook nie reggehelp kan 
word nie. Heb. 6:6vv.) is lidmaatskap 
met alles wat dit meebring nie nodig 
nie. In ons moderne eeu van kommu- 
nikasie kan en moet ons boodskap 
by hulle uitgebring word sonder dat 
ons ons met hulle laat juk (2 Kor. 6). 


Tweedens: Soms lui die argument 
dat ekumeniese bewegings sending- 
veld is. Hoe ironies en paradoksaal dit 
ookal klink, kan dit waar wees. Om 
`n sendingterrein te betree en ons taak 
daar te doen veronderstel nie lidmaat- 
skap met daardie terrein nie. Dis juis 
ons kerk se sendingbeleid om byvooTr- 
beeld `n nie-blanke teologies toe te 
rus vi rdie nie-blanke sendingterrein. 
Daar moet weë bedink word om 'n 
sendingterrein te betree. En so `n 
hoogs geletterde terrein soos `n wé- 
reldwye organisasie en so 'n bereik- 
bare terrein soos 'n ekumeniese, bied 
stellig talle kommunikasieweë. Waar- 
om sal ons nou juis een, nuttelose 
en verkeerde weg kies: lidmaatskap? 


As Heb. 13:13 gebruik word om ons 
sendingtaak in die ekumene te onder- 
streep, moet ons dit met die nodige 
onderskeiding doen. In hierdie vers 
word die Hebreërs herinner dat hulle 
Saligheid nie binne die laer van die 
Hebreërs (Joodse geloof) is nie, maar 
buite (onder die sogenaamde heidene) 
Soos Christus ook buite die stadspoort 
gesterf het. Die Hebreërs se verlos- 
sing 1ê nie in hulle Joodse geloof nie 
maar in die smaad ten spyt wat hulle 
sal dra om die Joodse oorboord te gooi 
en Christus aan te neem. Weliswaar 
moet ons as ingeënte Hebreërs ook 
weer op ons beurt buite die ,,laer"” 
van isolasie gaan en sending doen. 
Maar om dit te doen meen nie lid- 
maatskap met dié wat buite is nie. 
Tewens genoemde teksvers verwys nie 
eens na heidene ensovoorts, wat buite 
die laer sou wees nie, maar na Chris- 
tus! Hierdie vers kan dus alleen reg 
verstaan word teen sy Hebreër agter- 
grond. 

Soms word die argument gebruik 
dat Paulus tot in Rome gegaan en 
voor die Keiser getuig het. Dit is 

[7] Blaai om 

heeltemal waar dat orals en altyd 
(1 Tim 4:18 16:2 Tim 4:2) (Gods 
Woord verkondig moet word. Maar 
het Paulus aangesluit by Rome of lid 
van die keisershuis geword? Of is hy 
daarheen gesleep juis as gevolg van sy 
voortgesette Woordverkondiging op 
sy eie ongekompromitteerde manier? 

Die argument dat as ons vertroue 
het in die krag en werking van die 
Heilige Gees sal ons juis waag tot 
lidmaatskp, gaan geheel nie op nie. 
Eensdeels is die krag van die Heilige 
Gees genoeg om oortuiging te bring 
waar Hy wil met ons troue getuienis 
— sonder die ,,krag” van ons lidmaat- 
skap. Anderdeels: As ons versekerd 
is in Jesus Christus hoef ons nie die 
krag van Gods Gees op die spel te 
plaas vir `n moontlike ,,wins” na ons 
kant (nuwe waarhede) of na die 
sendingterrein se kant nie. ,Jy mag 
die Here jou God nie versoek nie” 
(Luk. 4:12). 

Miskien moet mens aandag gee aan 
'n kerkregtelike beginsel. Soos 'n ge- 


meente ingeskakel is by `n Ring 
(Klassis) en dié weer by 'n Algemene 
Kerkvergadering (Nasionale Sinode), 
SO mag daar straks 'n ekumeniese 
sinode wees. Hierdie argument bring 
mee dat 'n kerk ,,verplig” is om 
onderdeel van die ekumeniese sinode 
te wees soos 'n gemeente ,,onderdeel” 
is van `n nasionale sinode. Indien die 
huidige ekumeniese organisasie van 
reformatoriese aard, sinodes is, aan 
watter een moet ons behoort?? Die 
Gereformeerde Ekumeniese Sinode 
wat darem die naam sinode dra, is 
saam met al die ekumeniese organi- 
sasies geen egte ekumeniese sinode 
nie; en hy beoog ook om sy naam 
van G.E. Sinode te verander na G.E. 
Raad. 


Wanneer 'n kerk sy roeping vervul 
en Christus as sy Hoof bely en ver- 
kondig aan die hand van die Bybel, 
bly dit 'n ope vraag wat die plek van 
'n ekumeniese sinode is. 





,CHRISTIANITY TODAY” en 


die donasies aan terroriste 


In die wydbekende Amerikaanse 
tydskrif ,,Christianity 'Today” word 
daar ook kapsie gemaak teen die gel- 
delike steun deur die Wêreldraad van 
Kerke aan terroriste organisasies. Die 
blad val die Wêreldraad aan en wys 
daarop dat die Wêreldraad 'n oproep 
doen vir hulp alleen wanneer dit nie 
omvattende doeleindes in gevaar sal 
stel nie. 


Ondanks alles wat die W.v.K. sê oor 
die noodsaaklikheid om betrokke te 
raak, en om aanvegbaar te wees, en 
standpunt in te neem vir geregtigheid, 
weier die Wêreldraad, so skrywe 
Christianity Today” om hom uit te 
spreek teen onreg as dit 'n groot eku- 
meniese gevaar sou meebring. Leiers 
van die Wêreldraad weet baie goed 
dat 'n openhartige uitspraak, waarin 
die gemis aan godsdienstige vryheid 
(die hoogste onreg) in die Sowjet 
Unie veroordeel word al die lidkerk? 
in die kommunistiese blok sal ver- 
vreem. Daarom swyg hulle op hierdie 
punt en op 'n menigte ander wêreld- 
strydpunte. 


— Joh. Dreyer. 


Nog vraagtekens oor die 
hulp van die 
Wereldraad van Kerke aan 


terroriste-bewegings 


Die Geref. Ekumeniese Sinode en 
die W.v.K. het onlangs 'n samespre- 
king gehad oor besware van die Geref. 
Ekumeniese Sinode oor die finansiële 
hulp wat die W.v.K. aan terroriste- 
organisasies skenk. Die uitslag van die 
samespreking is dat die verteenwoor- 
digers van die Wêreldraad onderneem 
het om hulle te besin op die vraag of 
met die anti-rassisme-program 'n ver- 
keerde weg gevolg word en of daar 
van die leer van die apostels van die 
Here afgewyk is. 

Deur verteenwoordigers van die Ge- 
ref. Ekumeniese Sinode is onderneem 
om direkte aandag te gee aan die 
positiewe uitvoering van die Bybelse 
eis om die eenheid van die kerk in 
Christus konkreet tot uitdrukking te 
bring. 

Die eintlike rede vir die gerefor- 
meerde versoek aan die Wêreldraad 
was wellig die kritiek wat teen die 
Raad geuit word, naamlik dat die 
Wêreldraad wel opkom teen mistande 
in die Westerse wêreld, maar nie teen 
dergelike toestande in die Oosterse 
lande nie. 

— Hervormd Persburo. 

Elke deel van u liggaam kry 
sy lewensenergie van die suur- 
stof en voedingstowwe jn die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan 'n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
2n sevolglike ondervoeding van 
1 UeEgaam . en dit kan u baie 
“ia en uitput. 

in sulke gevalle gee Dr. Allens- 
W aiersugpille doeltreffende ver: 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 


Pille 











WAT ANDER 


SKRYF 





SO GAAN DIT BY DIÉ KOMMUNISME 


Uit die Belgiese ,,Kruisbanier” ont- 
leen ons die volgende paar berigte: 


1) Die bekende Russiese Nobelprys- 
wenner, Solzsjenitsin het die stryd 
aangebind teen die Russiese Ortodokse 
Kerk wat na sy mening meewerk aan 
die uitroeiing van die Christendom 
in die Sowjet-Unie. ,,Vir elke oop kerk 
in die Sowjet-Unie”, so skrywe Solzs- 
jenitsin, ,word twintig gesluit”. Pries- 
ters het in hulle gemeentes geen reg 
meer nie. Slegs die opdra van die mis 
(— nagmaal) word aan hulle voOor- 
lopig nog toevertrou, maar dan sonder 
om die kerkgebou te mag verlaat. Om 
oor die drumpel van die kerk te gaan 
om 'n sieke te besoek, moet hy 'n 
toestemming van die stadsraad vra.” 


2) ,Lwee-derde van die mensheid 
lewe onder kommunistiese heerskap- 
py. Ons lewe onder die illusie dat die 
kommunisme by 'n muur begin, maar 
dit is nie waar nie. Een op drie mense 
in ITtalië stem op die kommuniste 
party; een op vier in Frankryk, en so 
is daar meer voorbeelde. Ons leef 


Apartheid volgens Prof. Floor 
in beginsel in die Geref. Kerk 
Gebreek 


Volgens die Reformatorish Dagblad 
in Nederland het prof. Floor, verbon- 
de aan die Bantoe Teologiese Skool 
van die Geref. Kerk op Hammans- 
kraal, verklaar dat, anders as die Ned. 
Geref. en die Ned. Herv. Kerk in 
Suid-Afrika, die Geref. Kerk 'n sino- 
dale besluit enige jare gelede geneem 
het om die sendingkerk onder die 
Bantoe en die Kleurlinge te inkorpo- 
reer in dieselfde kerk as vir die 
Blankes. As gevolg van die sinodale 
besluit sal daar 'n eweredige verteen- 
woordiging van Blankes en Nie- 
Blankes op die Nasionale Sinode wees. 

— RES. 


onder die heersende ideologie, dat die 
kommunisme nie so sleg is nie, maar 
die feite lê anders. Miljoene word ge- 
vange geneem of vermoor, arms en 
bene word afgekap, kinders word voor 
die oë van hulle moeders doodgemaak. 
Ons kan die bewyse hiervoor lewer. 


In Zansibar, wat kort gelede kom- 
munisties geword het, word mense uit- 
getrek en met bensien oorgiet, waarna 
hulle aan die brand gesteek word. Dan 
word die vlamme weer geblus deur 
dekens om die brandende mense te 
draai. Maar die pyn van die brand- 
wonde bly en die volgende dag word 
dit herhaal. Vandag gebeur dit dat 
mense lewend gerooster word.” 


3) ,In Rusland sit ongeveer een 
miljoen mense gevange om die evan- 
gelie wat hulle bely.” 


4) ,Die Christene daar offer alles 
op. Die mense wat Bybels druk woon 
in kelders waar hulle eet, slaap en 
hulle drukwerk doen.” 





Waarom behoort ek aan 'n 


Kerk? 


'n Sensus oor godsdienstige aange- 
leenthede in Houston, Verenigde State 
het ook die vraag ingesluit: Wat het 
jou beweeg om 'n sekere kerk as jou 
kerk te kies? 


Die antwoord was soos volg: drie 
persent as gevolg van die leraar; elf 
persent omdat die kerk naby my huis 
is; agtien persent as gevolg van die 
fasiliteite daar; sewe en twintig per- 
sent omdat ek in die bepaalde kerk 
groot geword het, en een en veertig 
persent omdat 'n vriend hulle uitge- 
nooi het om saam te gaan. 


— Church Herald. 

,In China was in 1970 nie een Bybel 
nie. In Asië `n gedeelte van die Bybel 
op elke sewentig mense, in Afrika een 
op sestig, in Oos-Europa een op 740, 
in Europa een op dertien.” 


Die Roomse Kerk in die V.S.A. is in 
'n chaos volgens 'n artikel in die 
Roomse blad Osservatore Romano van 
die hand van die Roomse professor 
Mondin. Hy skrywe dat dié kerk van 
bo tot onder uiteen geskeur word 
deur 'n enorme aardbewing, wat ver- 
oorsaak word deur die ampsverlating 
en gebrek aan liefde van priesters, 
susters en leke. Die chaos word nog 
vergroot, so skryf hy, deur teoloë en 
joernaliste. As die swygende meerder- 
heid die golwe van sekularisasie (ver- 
wêreldliking nie kan weerstaan nie, 
dan is dit binne twintig jaar met die 
Rooms-Katolieke Kerk in die Verenig- 
de State afgelope. 


— Nederlands Herv. Persburo. 


De Getuigenis getuig voort 


Die nederlandse ,,Getuigenis”, opge- 
stel deur 'n halfdosyn Hervormde pro- 
fessore en 'n halfdosyn predikante, 
waarin ingegaan word op die swak 
toestand in dié kerk, is reeds in sowel 
Engels as Duits vertaal. 


Nou het ook die Rooms-Katolieke 
biskop Van Hasselt in België dit aans 
gevra vir verspreiding onder sy 


pastoors. 


— De Kruisbanier. 


[] Blaai om 


KERKLIKE VERHOUDINGE 


Spanning. 


Dit is sonder meer duidelik uit aller- 
lei geskrifte in Nederland en Suid- 
Afrika dat die verhouding tussen die 
Gereformeerde Kerk in Suid-Afrika 
(GK.S.A.) en die Gereformeerde Ker- 
ke in Nederland (G.K N.) al hoe meer 
gespanne word. 


Ons en Nedzcrland. 


Vanuit Suid-Afrika word daar skerp 
kritiek uitgespreek veral teen — wat 
ek wil noem — die ,,dogmatiese dwa- 
linge” in die G.K.N.. of beter gesê: 
onder die teoloë in die G.K.N., want 
dit sou onbillik wees om die ver- 
meende dwalinge onder die teoloë 
onmiddellik on rekening van die Ge- 
reformeerde Kerk in Nederland te 
plaas. Al moet ons onmiddellik toegee 
dat die sinode van die G.K.N. `n taam- 
lik milde houding inneem ten opsigte 
van die heersende probleme en be- 
sware. Dit is egter enigsins te begryp 
vanuit die vrees vir wat in die ver- 
lede gebeur het, omdat die Nederland- 
se kerkgeskiedenis die droewige ver- 
haal vertel van `n hele aantal kerk- 
skeuringe. 


Daar heers kommer in S.A. oor die 
standpunt van Kuitert ten opsigte van 
onder andere Genesis 1—S8, die op- 
standing, etiese vraagstukke; oor die 
standpunt van Baarda ten opsigte van 
die evangeliebeskrywinge; oor die 
standpunt van Augustijn ten opsigte 
van die kerklike belydenisskrifte: oor 
die standpunt van Verkuyl oor die 
rassevraagstuk; oor die standpunt van 
Wiersinga oor die versoeningsleer en- 
Sovoorts. Selfs in Nederland is daar 
verontrusting en dr. M. J. Arntzen het 
Sy amp as predikant van die Gerefor- 
meerde Kerk `'sGravendeel neergelê en 
hom gevoeg by die ,,vrygeraagte” 
Geref. Kerk (so genoem in onderskei- 
ding van die ,,vrygemaakte” (Geref. 
Kerk), terwyl prof. A. Troost van oor- 
deel is dat die situasie binne die 
G.K.N. reeds dusdanig versleg het dat 
die tyd ryp is vir die stigting van 
noodgemeentes binne die G.K.N. 

Dit is verstaanbaar dat daar ook 
in S.A. stemme opgaan om ons ver- 
houding met die GK.N. deur te haal 
en die enger korrespondensie op te sê. 
'n Ware antwoord op hierdie probleem 
is egter nie maklik te vind nie en ten 
minste die volgende vrae sal daarby 
verwerk moet word: 


Nederland en ons: 


Dit sou egter 'n wandenkbeeld wees 
indien ons sou meen, dat die G.K.N. 
nie ook verontrus is oor die kerklike 
situasie in S.A. nie, en dan nie soseer 


ten opsigte van dogmatiese dwalinge 
nie, maar veral ten opsigte van die 
etiese ketterye. Dit gaan, volgens 
hulle, sleg me! die Christelike lewe 
in SA. 


” 


Suid-Afrika word weliswaar as 'n 
besonder godsdienstige land beskou 
met buitengewoon baie godsdienstige 
radioprogramme. Tog word dit van 
S.A. gesê dat die egskeidingsyfer van 
die hoogste ter wêreld is. Eweneens 
geld dit van die misdaadsyfer, ge- 
vangenesyfer, alkoholmisbruik enso- 


voorts. Die Nederlandse broeders 
meen dat ons met sekere — vir Ons 
passende — Skrifgedeeltes ortodoks 


omgaan, terwyl ons byvoorbeeld met 
die Bergrede van onse Here Jesus 
Christus uiters vrysinnig omgaan en 
allerlei spitsvondige verklaringe daar- 
op nahou om aan die klem van die 
opdragte van Christus te ontsnap. 


Natuurlik spits hierdie Nederlandse 
kritiek hom veral toe op die ras- 
sesituasie in S.A. en word die kritiese 
vraag aan ons gestel wat ons maak 
met die adviese van die Gereformeer- 
de Ekumeniese Sinode van 1968. Daar 
het die twee afgevaardigdes van die 
GK.S.A. onder meer vir die volgende 
adviese gestem, `n advies wat deur ons 
Sinode van 1970 as besluit aanvaar is: 
,Elke vorm van rasse-diskriminasie en 
rassisme (moet) verwerp (word)” 
(Handelinge 1970, bl. 66-67). (Die Her- 
vormde Kerk van Nederland het selfs 
op een stadium — nie lank gelede nie 
— oorweeg om sy kontak met die Ne- 
derduitsch Hervormde Kerk van Afri- 
ka op te sê, juis as gevolg van laas- 
genoemde se standpunt oor die rasse- 
kwessie, veral met verwysing na die 
veelbesproke artikel 81). 


— Die Kerkblad. 


PRESPITERIANE 


Oudshoorn: 


Die Presbiteriaanse gemeente wat 
te klein is om `n eie leraar te onder- 
hou, het `n afgetrede Anglikaanse 
priester van 70 jaar gevra om die 
preekwerk aldaar waar te neem. 
Dan kry hy die pastorie gratis vir 
inwoning en sal hy alleen ,ligte pas- 
torale pligte” hoef te vervul. 

Die sakramente sal soos in die ver- 
lede deur die predikant van die ge- 
meente George bedien word. 


— The Christian Leader. 

Wereldraad se uitvoerende 
sekretaris 


Vroeër vanjaar het die Wêreldraad 
van Kerke (W.R.v.K.) sonder `n woord 
van verduideliking of verskoning `n 
Boeddhis aangestel as Uitvoerende Se- 
kretaris vir Suidoos-Asië! Klaarblyklik 
kan 'n Boeddhis nou getrou die Chris- 
telike geloof verteenwoordig soos dit 
verstaan en gepropageer word deur 
die W.R.v.K. Die feit dat hy die 
Godheid van Christus en ander hoof- 
leerstellings van die Nuwe Testament 
ontken, blyk onbelangrik te wees. 


— Protestantse Reveille. 








Pasop vir die ken- 
tekens van 


HARDLYWIGHEID 
1 GALAGTIGE HOOFPYN 
2 AANGEPAKTE TONG 
3 ONGEREELDE OPELYF 


Verwaarloosde hardlywigheid, op 
sigself erg genoeg, kan beslis 
gevaarlik word. Dit kan aanleiding 
gee tot baie kwale lateraan 
insluitende Aambeie. 

Vermy alle sterk purgeermiddels. 
Die ingewande is uitgevoer met ʼn 
teer vlies wat maklik deur sulke 
purgeermiddels beskadig kan 


word. 
Intestone is 'n sagte, natuurlike 
lakseermiddel — 'n samestelling 


van vrugte en kruie. 

Dit gee goeie, sagte en gereelde 
opelyf, verwyder slegte asem. Vol- 
wassenes en kinders hou van die 
smaak van Intestone. 


INTESTONE 


Verkrygbaar by alle Apteke of posvry by 
Norwood Coaker, Posbus 89, Ladybrand, 
teen 65c en R1,20 per bottel en in die 
nuwe proefgrootte teen 35c. 





PNB5170A 








VROUERUBRIEK...... 


3. Elizabeth Pauw, eggenote van ds. 
Johannes de Vooght. 


Ds. Johannes de Vooght, wat in 
Oktober 1665 uit Nederland vertrek 
en op 26 Februarie 1666 in Tafelbaai 
aangekom het ,was op pad na Oos- 
Indië waar hy as predikant werksaam 
Sou wees. Met die vakature wat aan 
die Kaap met die onverwagse dood 
van ds Van Arckel in die begin van 
1666 onstaan het, sou ds. De Vooght 
voorlopig aan die Kaap vertoef totdat 
'n permanente opvolger vir ds Van 
Arckel uit Nederland sou aankom. 





H. M. REX 





Ds. De Vooght was 'n bekwame per- 
soon en tydens sy verblyf aan die 
Kaap het hy goeie werk as geestelike 
versorger van die inwoners van die 
volksplanting verrig, tot tevredenheid 
van die owerheid sowel as die kerk- 
raad. 


Op 3 Oktober 1666, toe hy ongeveer 
dertig jaar oud was, is hy aan die 
Kaap getroud met Elizabeth Pauw, 
'n Nederlandse dame wat op 25 Amgus- 
tus in Tafelbaai aangekom het. Net 
Soos in die geval van 'n hele aantal 
predikantsvroue uit die beginjare van 
die Kaapse volksplanting, weet ons 
ook baie min van die persoonlike 
lewe van mev. Elizabeth de Vooght. 
Sy was skaars twee maande as predi- 
kantsvrou aan die Kaap gevestig, toe 
haar eggenoot sy dienswerk op 21 No- 
vember aan ds. Wagtendorp oorgedra 
het. Kort daarna, op 4 Desember 1666, 
het die egpaar na Ceylon vertrek. Ds. 
De Vooght was drie keer getroud 
maar dit is nie seker of Elizbeth 
Pauw sy eerste, tweede of derde vrou 
was nie. 


4. Maria Prignon, eggenote van ds. 
Petrus Wagtendorp. 


Ds. Petrus Wagtendorp, 'n predi- 
kant met 'n besondere preekgawe en 
`n geleerde van aansien, was vanaf 
1653 tot 1659 werksaam as predikant 
in die Nederduitsch Hervormde Ge- 
meente Maasbommel in Nederland. Op 
29 Mei 1666 het hy Nederland verlaat 
op pad na Oos-Indië in geselskap van 
Sy vrou, Maria Prienon, en hul kin- 
ders. Op 31 Oktober, twee dae na die 
aankoms van die gesin in Tafelbaai, 
het ds Wagtendorp die namiddagdiens 
waargeneem en op Sondag 21 Novem- 
ber 1666 het sy formele ampsaan- 
vaarding as predikant van Kaapstad 
plaasgevind en was dit vir ds. De 
Vooeht en sy eggenote moontlik om 
met die eerste skeepsgeleentheid na 
die Ooste te vertrek. 


Hervormde Predikantsvroue in 


Suid-Afrika vanaf 1652 


FIG. MI 





PLATTEGROND VAN DIE VOORWERI 


In die voorwerk, by die ingang van die kleifort (A), wat teen die helfte van die 
sestigerjare tot stand gekom het en waarin onder andere voorsiening gemaak is vir 
'n kombuis (E) en (M), hospitaal (D), smidswinkel (1), timmerloods (N), woning 
vir die baastimmerman (0) en ander werksplekke, magasyne en wonings vir die 
werksvolk, is daar ook plek ingeruim vir 'n voorhuis en slaapkamer (F), aptekie (G) 
en 'n kombuisie (H) vir die sieketrooster of predikant. Die ou kleifort is in 1674 
tot op die grond afgebreek en ook die pakhuis binne die eertydse fort en die 
voorwerk is mettertyd gesloop. Sodoende is die spore van Suid-Afrika se eerste 
beskawingsetel daarmee uitgewis, 


Op 31 Desember van dieselfde jaar 
het ds. Jacobus Burenius in Tafelbaai 
opgedaag en aangesien hy onder die 
verstandhouding was dat hy die plek 
van wyle ds. Van Arckel aan die 
Kaap sou inneem, het hy op 2 Janu- 
arie 1667 voor die plaaslike kerkraad 
verskyn en aan die lede daarvan mee- 
gedeel dat hy vir dienswerk aan die 
Kaap bestem was. In sy aanstellings- 
brief was daar egter geen melding 
van sy Kaapse bestemming nie. In die 
lig van die feit dat die Kaapse ge- 
meente gely het onder die snelle 
wisseling van predikante binne een 
enkele jaar, dat ds. Wagtendorp se 
dienswerk as predikant hoog gewaar- 
deer is en hy buitendien intussen So 
siek geword het dat hy beswaarlik 
'n lang seereis na die Ooste sou kon 
uitstaan, het die kerkrad besluit om 


ds. Wagtendorp as predikant vir Kaap- 
stad te behou en ds. Burenius vrien- 
delik te bedank dat hy gewillig was 
om as predikant in Tafelbaai werk- 
saam te wees. Nadat ds. Wagtendorp 
op 30 Januarie ds. Burenius en Eliza- 
beth, die suster van wyle ds. Van 
Arckel, in die eg verbind het, het die 
egpaar op 12 Februarie 1667 na die 
Ooste vertrek. 


Skaars drie dae na die vertrek van 
ds. en mev. Burenius, is ds. Wagten- 
dorp op 15 Februarie oorlede en die 
volgende dag binne die timmerloods, 
wat as kerkgebou gebruik is en waar 
die nuwe kasteel laler opgerig sou 
word, ter aarde bestel. Reeds in Janu- 

HERVORMDE PREDIKANTSVROUE IN SUID-AFRIKA SEDERT 1652 


] Van vorige bladsy 


arie 1666 is ds. Van Arckel in die 
ruimte voor die preekstoel in die 
timmerloods begrawe. Op daardie sta- 
dium was die buitemure van die nuwe 
kasteel reeds afgesteek en toe die 
timmerloods later afgebreek is, en die 
plein binne die kasteel daar tot stand 
gekom het, is die graftes van di. Van 
Arckel en Wagtendorp onversteurd 
daar gelaat. Tereg kan dus gesê word 
dat die Kasteel de Goede Hoop, wat 
die ou kleifort van Van Riebeeck ver- 
vang het, in werklikheid as 'n graf- 
steen vir twee van ons kerk se heel 
eerste predikante beskou kan word. 


Wat die verdere lotgevalle van mev. 
Maria Wagtendorp en haar kinders na 
die oorlye van ds. Wagtendorp was 
en of sy mettertyd na Nederland 
teruggtkeer het, is onbekend. 


5. Anna Meranus, eggenote van ds. 
Adrianus de Vooght. 


Ds. Adrianus de Vooght, wat waar- 
skynlik 'n tweelingbroer van ds. Jo- 
hannes de Vooght was en in 1636 of 
die jaar daarna in Amsterdam gebore 
Is, het saam met sy broer op twintig- 
jarige leeftyd aan die Universiteit van 
Leiden as student in die godgeleerd- 
heid ingeskryf, het saam met hom 
eksamen afgelê en albei is op 28 Fe- 
bruarie 1665 vir die bediening in die 
Indiese Kerk, waaronder die Kaap ook 
geval het, aangeneem. Ds. Adrianus de 
Vooght het op 10 Mei 1667 in Tafel- 
baai aangekom en op 22 Mei die Nag- 
maalsdiens gelei. Sy gesondheid het 
baie te wense oorgelaat en tydens sy 
sewejarige verblyf aan die Kaap het 
dit steeds vererger. Baie keer was hy 
nie in staat om tweekeer op 'n Sondag 
te preek nie terwyl hy ander kere 
glad nie voor die gemeente kon optree 
nie, as gevolg van die hewige kolieke 
waaraan hy gely het. Mens kan jou 
voorstel dat die swak gesondheids- 
toestand van haar eggenoot, mev Anna 
de Vooght in die loop van hul jare- 
lange verblyf aan die Kaap baie be- 
kommernis sou veroorsaak en hul 
huislike lewe veronaangenaam en ont- 
wrig het. Die afleiding kan egter 
gemaak word, dat sy hom trou versorg 
en ter syde gestaan het in tye van 
siekte en die bekommernis wat daar- 
mee gepaard gegaan hel. Sodoende 
het mev. Anna de Vooght ook 'n rol 
vervul wat talle predikantsvroue in 
die eeue daarna in Suid-Afrika vervul 
het: die rol van vrou en moeder wat 
nie alleen in tye van voorspoed en 
gesondheid die lewe geniet en hul 
pastorale pligte nakom nie, maar ook 
in tye van leed, teenspoed en siekte 


hul eggenotes in hul dagtaak onder- 
skraag en opbeur en alles in hul ver- 
moë doen om deur versorging en by- 
stand die swaar laste, veroorsaak 
deur siekte en ander gebreke, te help 
dra of te verlig. 


Tydens die dienstyd van ds. Adri- 
anus de Vooght, het die toestand van 
die kleifort, waarbinne die pastorie 
vanaf sy voltooiing ook `n plek gekry 
het, in so 'n mate agteruitgegaan dat 
daar in sy tyd, omstreeks 1670, 'n pas- 
torie buite die mure van die kleifort 
gebou is. Die woning vir ds. De 
Voogëht en sy gesin was in baie op- 
sigte gebrekkig en het oor min ge- 
riewe beskik en veral vir ds. De 
Voogeht, wat met 'n swak gesondheid 
gesukkel het, het die swak woontoe- 
stande ongerief en bekommernis ver- 
oorsaak. 


Op 8 Februarie 1674 het ds De 
Vooght gevra om na Oos-Indië oorge- 
plaas te word in die hoop dat 'n ver- 
andering van verblyfplek en klimaat 
sy gesondheid sou baat. Dit is toege- 
staan en op 21 Mei van dieselfde jaar 
het hy en sy gesin in Betavia aange- 
kom. J|n dieselfde jaar is hy daar 
oorlede. 








PISTORIUS 


POSBUS 9, POTGIETERSRUS 





Kooperatiewe, Private en 

Staatsverskaffers: 

CO] 95,62% LEO Dolomitiese 
Landboukalk 

DO] 96.6% ALLESCA Super 
Kalistiese Lbk. 

DO KALKSTEENAMMONIUM 
NITRAAT 26% N 

CO] AMMONIUMSULFAAT 
21% N 

DO) SINK Bemestingstof 





ONS PRESTIGE 
U WAARBORG 





Etlike treinvragte daagliks. 
Geen vertraging 


Da AA EA EER OE ED ad 


Prinsipieel kan geen enkel gegrond 
wetenskaplike insig gevaarlik vir die 
geloof wees nie. 

Gevaarlik vir die geloof is nie enige 
wetenskaplike ondersoek nie, maar al- 
leen: die loëning dat Jesus die Chris- 
tus is, die Seun van die lewende God. 
(2 Joh. 4 en 5) en die loëning dat 
die Heilige Skrif as die boek van die 
Heilige Gees, van Jesus Christus ge- 
tuig (Joh. 14:26 en 16:14). 

— W. Schroten. 








Aanhoudende 
Moegheid 


Dr. Heinz-Klierstofpille 
onskatbaar vir 
Klieraandoeninge 


AFGEMAT EN LUSTELOOS 
“Ek het al `n bottelvol van die 
beroemde Dr. Heinz-Klierstofpille 
uitgebruik en voel geheel en al `n 
ander mens. Ek is nie meer so moeg 
en afgemat en ook nie meer so koud 
en lusteloos nie. Ek het nog nooit 
vantevore by enige medisyne soveel 
baat gevind as by heirdie Klierstof- 
pille nie.”—Mej. Leriche, Nieu- 
woudlville. (Geval 928.) 

HART 10 SLAE ONDER 
NORMAAL 

“Ek moet erken dat Dr. Heinz- 
Klierstofpille uitstekend vir my 
was. Ek het nooit gedink dat ek 
ooit weer my werk sou kon doen 
nie. My hart het 10 slae onder nor- 
maal gewerk. Ek was altyd moeg 
en lam deur my hele lyf. Die Klier- 
stofpille het wondere verrig.” — 
Mev. R. Bester van Ladysmith. 
(Geval 562.) 





























Aanhoudende moeg- 
heid, droc vel, hare en 
naels, oormatige vet, 
swak geheue, onge- 
reeldheid by vrouens, 
stadige polsslag—al 
hierdic aandoeninge 

is gewoonlik aan 
Klieruitdroging te 
wyte en die enigste 
uitweg is 

behandeling met 
klierstowwe. 


















Dr. Heinz-Klierstofpille kos 
R1,20 per bottel by alle aptekers 
Dr. Heinz- 
Klicrstofpille 

JEUGRUBRIEK...... 


BYBELSTUDIE 
MATT. 4:23-25 


In hierdie verse gee Mattheiis 'n 
beknopte opsomming van die optrede 
van Jesus oor 'n redelike lang tyd- 
perk. Dan begin hy met sy weergawe 
van die sogenaamde bergpredikasie 
van Jesus. Hierdie verse vorm in 'n 
sekere sin `n brug tussen die ge- 
skiedenis van die roeping van die 
eerste dissipels (4:18-22) en die berg- 
predikasie vanaf hoofstuk 5. 





DS. J. J. ENGELBRECHT (JR) 





Wanneer die berig oor die berg- 
predikasie begin, moet die leser reeds 
weet dat Jesus op daardie stadium al 
dikwels in die openbaar opgetree het 
en 'n groot skare volgelinge uit alle 
oorde gekry het. ('n Goeie kaart van 
Palestina in die tyd van die Nuwe 
Testament, kan hier baie nuttig wees). 
Jesus het ,,deur die hele Galiléa rond- 
gegaan” — dus die noordwestelike 
deel van die land met die See van 
Galiléa as deel van die oostelike grens 
van die gebied. Dit het Nasaret, Kana, 
Tiberias en Kapérnaiim ingesluit. Die 
gerug aangaande Hom het versprei 
in die hele Sirië. Met hierdie bena- 
ming word in die Nuwe Testament 
meermale die eintlike Sirië van die 
Hellenistiese tyd bedoel (Hand. 15:23, 
41; 18:18), maar hier in Matt. 4:24, 
word waarskynlik die Romeinse pro- 
vinsie Sirië bedoel, en die provinsie 
het verskillende gebiede ingesluit, 
soos byvoorbeeld Galiléa, Samaria en 
Judéa! 


Die Dekapolis was `'n gebied wat 
hoofsaaklik suid en suidoos van die 
See van Galiléa gelê het. Hierdie 
streek het sy naam daaraan te danke 
dat 'n klompie stede aldaar 'n onder- 
linge ooreeenkoms tot noue samewer- 
king gehad het veral met die oog op 
die bevordering van die Griekse taal 
en die Hellenistiese beskawing. Gada- 
ra, Scythopolis, Pella en Gérasa was 
deel van hierdie groep stede. Ook 
uit hierdie heidense kringe het Jesus 
baie volgelinge gekry. 

Die stad Jerusalem, die godsdiens- 
tige en politieke sentrum van die 
Jodedom, was deel van die destydse 
Judéa en het heelwat suid van Galiléa 
gelê. Met ,,oorkant die Jordaan” word 
hier verwys na die landstreek oos van 
die Jordaanrivier. 


In al hierdie gebiede was die naam 
van Jesus nie alleen bekend nie, maar 
uit hierdie gebiede het groot menig- 
tes Hom gevolg. 


Dié MESSIAS VAN DIE WOORD EN DIE DAAD 


Sou Mattheiis toe hy geskryf het 
dat Jesus deur die hele Galiléa rond- 
gegaan en in hulle sinagoges geleer 
en die evangelie van die koninkryk 
verkondig en elke siekte en elke 
kwaal onder die volk genees het 
(4:23), dalk gedink het aan Jes. 52:7? 
Indien wel, dan het Mattheiis Jesus 
gesien as die Vreugdebode wat die 
blye boodskap van Gods Koningsheer- 
skappy verkondig in die hele Galiléa 
van die heidene (vgl. Jes. 8:23; 9:1; 
Matt. 4:12-16). 


Mattheiis was `n Christen van Jood- 
se oorsprong. Tog praat hy van die 
Joodse sinagoges waarin Jesus onder- 
rig gegee het, as ,,hulle” sinagoges. 
Hierdie klein trekkie is 'n aanduiding 
dat daar reeds by die skryf van hier- 
die evangelie, `n breuk bestaan het 
tussen Mattheiis en die Joodse sinago- 
ges. Hoogs waarskynlik was dit reeds 
'n breuk tussen die Christene oor 
die algemeen en die Joodse sinagoges. 


As algemene reël kan gesê word 
dat Jesus se spreke in die sinagoges 
as ,leer” aangedui word (Matt. 4:23; 
13:54; 21:23 — in die tempel; 26:55), 
terwyl sy spreke na buite, sy spreke 
tot die menigte, gewoonlik as ,,ver- 
kondiging” aangedui word (4:17; 11:1; 
vgl. 24:14). Tog kan `n mens die ge- 
bruik van die twee terme nie in water- 
digte kompartemente van mekaar skei 
nie; juis die hele bergrede, `n spreke 
buite die sinagoge en tot mense wat 
hoogs waarskynlik heidene ingesluit 
het, is volgens Mattheiis (5:2) `n 
lerende optrede van Jesus. Hy noem 
dit nie verkondiging nie! 


Hier in ons teks gaan dit om die 
vraag na wat God wil en na sy gebod, 
wanneer daar sprake van is dat Jesus 
,geleer” het. Saam met 'n groot ge- 
leerde, sou ons sê kon formuleer (ek 
vertaal): ,,Die Lérende spreek van 
wat die mens moet doen; die een 
wat verkondig, spreek van wat G6d 
sal doen.” 


Jesus verkondig die blye boodskap 
aangaande die koms van Gods ko- 
ninkryk. 


Jesus het nie as leermeester en as 
profeet opgetree nie. Hy was ook 
Heelmeester: siekes met kwale van 
allerlei aard, is deur Hom genees. 
Hierdie genesingswonders was aan- 
duiding van sy uniekheid en dit was 
voorsmake van die volkome afwesig- 
heid van alle liggaamlike en geeste. 
like beproewinge in die lewe van die 
komende eeu (vgl. Openb. 21:1-8). 
Voorregte wat die deel sal wees van 
elkeen wat in die regte verhouding 
tot Jesus Christus staan. 

Samevattend: In hierdie kort op- 
somming van Jesus se werksaamheid, 
is daar reeds aanduidings van wat ons 
later breedvoeriger te lees kry: 

1. Die evangelie is nie 'n saak wat 
niks te make het met die liggaamlike 
behoeftes van die mens nie: Jesus 
genees alle soorte siektes. Die gene- 
sings is 'n voorsmaak van die heerlike 
toestand wat in Openb. 21 geskilder 
word. 

2. Die evangelie is nie net 'n saak 
van kos en klere en liggaamlike wel- 
syn nie. Hierdie dinge word nie ge- 
ignoreer nie (Matt. 6:25-24), maar 
selfs wie die evangelie oppervlakkig 
lees, behoort gou agter te kom dat die 
vertikale sake, die verhouding tussen 
God en mens en die sleutelrol wat 
Jesus speel in verband met die regstel 
van hierdie verhouding, sonder die 
minste twyfel voorrang geniet. Na die 
opsomming van Jesus se werksaamhede 
in 4:23-25, maak die leser byvoorbeeld 
éérs kennis met die leer of prediking 
van Jesus (hoofstukke 5-7).Dit is die 
eerste en belangrikste. Daarna (hoof- 
stukke 8:1-9:34) kom die genesings- 
werk aan die orde. Maar albei is ter 
sake! 

3. Die evangelie is 'n saak vir almal 
wat geinteresseerd mag wees. Die 
volgelinge kom van heinde en verre, 
uit verskillende groepe, selfs uit hei- 
dense geledere (vgl. Joh. 12:20). Jes. 
49:6 kan op laasgenoemde verskynsel 
toegepas word: Vir die Kneg van 
Jahwe word gesê: ,,Dit is te gering dat 
U my Kneg sou wees om op te rig die 
stamme van Jakob en terug te bring 
die gespaardes in Israel: Ek het U 
gemaak tot `n lig van die nasies, om 
my heil te wees tot aan die einde van 
die aarde.” Van Jesus is dit waar. 

Hierdie menigtes wat so na Jesus 
gekom het, was voorlopers van mil 
joene wat in later eeue van Hom 
Sou hoor en agter Hom sou aangaan 
tot in die Vaderhuis daar Bo (vgl. Joh. 
14:2v.; 2 Kor. 5:1). 

Geagte jong leser, die evangelie 
word aan u verkondig, sodat ook u 
by Hom kan uitkom as u nog nie by 
Hom rus vir u siel gesoek en gevind 
het nie, en sodat u by Hom kan bly! 


Wat het Christus eintlik op aarde 
kom doen? Wel, Hy, as die tweede 
Adam, het eekom om goed te maak, 
wat die eerste Adam verknoei het! 

Wat het Adam dan verknoei? Hy 
was ongehoorsaam aan God. Daarom 
het Chris!us gekom om aan God ge- 
hoorsaamheid te betoon! 


— Irenaeus, 


JEUGRUBRIEK (vervolg) 


Deur die jare heen is daar al baie 
gepraat en geskryf oor wat die regte 
wyse van Sondagviering is. `n Mens 
hoef maar net die koerante te lees om 
te sien hoeveel aandag hierdie saak 
van tyd tot tyd geniet. Of as `n mens 
in `n geselskap is, hoef `n mens maar 
net die onderwerp aan te roer, en 
onmiddellik is daar reaksie. 





DS. A. A. DA SILVA 





Ongelukkig is dit egter ook waar 
dat daar oor hierdie saak baie mis- 
verstande bestaan. En een van die 
grootste redes hiervoor is die feit dat 
mense dikwels nie objektief nie, maar 
vanuit persoonlike oorwegings oor die 
saak van Sondagviering redeneer. Die 
gevolg is dan dat mense verval in 6f 
'n willekeurige subjektiewe beskouing 
aan die een kant 6f `n starre onbreek- 
bare sisteem aan die ander kant. 

Voorbeelde van eersgenoemde be- 
skouing is daar baie. Neem byvoor- 
beeld die man wat grootgeword het 
in `n huis met min of glad geen kerk- 
like agtergrond nie. So `n man sal 
byvoorbeeld niks daarvan dink om 
elke naweek te gaan visvang en nooit 
in die kerk te kom nie. En as hy daar- 
na gevra word, sal hy heelwaarskynlik 
ook antwoord dat hy in die natuur 
nader aan sy God voel as in `n kerk, 
en dat hy met sy visvangs meer rus 
as op enige ander manier. Dieselfde 
geld ook vir die sportliefhebber, wat 
Sy sport op Sondag beoefen; die fa- 
milieman wat elke naweek gaan kuier 
en die uitgeputte skofwerker wat op 
Sondae probeer om sy verlore slaap 
in te haal. Elkeen sal vir jou sê: Dis 
my manier van rus en sê voel ek dat 
ek die Here die beste dien. 

Hiervolgens geoordeel lyk dit dus 
asof die saak van Sondagviering vir 
sommige mense 'n blote willekeurige 
saak is. Elkeen maak soos hy goed 
dink — net so lank as hy in sy eie 
gemoed daarvan oortuig is dat hy reg 
is, en dat hy aan die eis van God se 
gebod voldoen. Hierdie mense sê dan 
ook dikwels dit is nie nodig dat `n 
mens die Here nou juis in die kerk 
moet dien nie. 

Die ander beskouing van die viering 
van die Sondag wil weer presies die 
teenoorgestelde sê. Dit is naamlik die 
beskouing van diegene wat eis dat 
'n mens op Sondae niks anders mag 
doen nie, as net die kerk besoek en 
net rus by die huis. Hulle beskou enig- 
iets anders — selfs die lees van 'n 
koerant — as 'n oortreding van die 
vierde gebod. 


DIÉ SONDAGVIERING 


En heel dikwels dwing hulle dan 
ook hulle kinders om saam met hulle 
elke erediens by te woon, en om saam 
met hulle te rus. 

Waar die eerste opvatting neig tot 
'n absoluut willekeurige beskouing 
wat Bybels nie verantwoord kan word 
nie, in die tweede opvatting `n toon- 
beeld van `n starre wettisisme, soortge- 
lyk aan die optrede van die Fariseërs 
van ouds wat hulleself besig gehou 
het met duisende ,,moets” en ,,moe- 
nies” maar wat eintlik daarmee pro- 
beer het om hulleself te verheerlik. 

Die tragiese van hierdie twee op- 
vattings is dat albei ons jong lidmate 
verwar en hulle dikwels van die kerk 
af laat wegdwaal. Want om aan die 
een kant te sê dat die wyse van Son- 
dagviering 'n persoonlike saak is waar- 
oor elkeen vir homself moet besluit, 
veroorsaak gewoonlik onverskilligheid 
en uiteindelike kerklosheid. En om 
aan die ander kant weer die kerk- 
besoek en Sondagrus op 'n mens af 
te dwing, wek weerstand wat so mak- 
lik kan ontaard in 'n haat teen alles 
wat te doen het met die kerk en sy 
gebruike op 'n Sondag. 

Ons jongmense staan dus, wat die 
viering van die Sondag betref, tussen 
twee uiterstes. En soos ons gesien het 
is daar kritiek op albei. As ons dus 
'n antwoord wil hê op wat nou werklik 
'n sinvolle wyse van Sondagviering sal 
wees, moet ons teruggaan na die 
Woord van God. 

En wat kry ons nou as ons in die 
Bybel gaan soek na riglyne vir `n 
sinvolle viering van die Sondag? Seker 
die belangrikste van almal is die feit 
uit die Nuwe Testament dat die rus- 
dag van die Christelike kerk oneindig 
ryker is aan betekenis as die rusdag 
van Israel van ouds. 

Want Tsrael se rusdag wat gevier 
is op die Saterdag, was bloot net wat 
die naam sê: `n rusdag — 'n dag waar- 
op die moeë werker kon uitspan en 'n 
dag waarop die Israeliet gedwing is 
om ook tyd af te staan aan sy Skepper. 

Maar die rusdag van Christus se 
kerk is 'n dag waarop daar by uitstek 
fees gevier word. O6k `n dag waarop 
'n mens mag rus van `n hele week se 
harde arbeid — maar bo alles 'n dag 
van vreugde en `n dag van blydskap. 
Want Sondag is die eerste dag van die 
week, die Opstanding, die dag waarop 
Christus geseëvier het oor die graf 
en die dood. en die dag waarop die 
belofte van die ewige lewe in vervul 
ling gegaan het. 

So gesien is Sondag die kerk se heel 
belangrikste feesdag. Want elke Son- 
dae kom die kerk bymekaar om tel- 

kens opnuut te luister na dieselfde 
bood cap wat daardie heel eerste Paas- 
sondag die wêreld ingestuur is: Dat 
Christus leef en dat elkeen wat in 
Hom vlo, saam met Hom sal leef! 

En as `n mens dit eers raakgesien 
het: dat dit elke Sondag gaan om `n 
feesgeleentheid met `n feestelike bood- 
skap — dan val 'n mens se siening 
van `n sinvolle Sondagviering in die 
regte perspektief. Dan kom 'n mens 
Saam met ander dankbares na die 
Huis van die Here om met vreugde 
te luister na die eeu-oue blye bood- 
skap, en om God in sang en gebed en 
belydenis te loof vir sy genade. 

En snaaks genoeg: Vir elkeen wat `n 
Sondag so begin sien, is die vrae oor 
Sondagsport en gedwonge kerkbywo- 
ning nie meer belangrik nie. Want 
elkeen wat in die hart waarlik dank- 
baar is vir die verlossing wat God aan 
ons geskenk het op daardie eerste 
Paassondag, lank gelede, sal op Son- 
dag liewer wil psalmsing as sport be- 
oefen, of sal veel eerder saam met 
ander wil deel hê aan `n dankgebed 
as om alleen by die huis te lê en 
slaap. 

Ja, elkeen wat weet dat Sondag 
die dag van die Here is — 'n dag van 
groot blydskap — sal nie nodig hê om 
gedwing te word nie, maar sal uit 
vrye wil, en met `'n eie innerlike 
vreugde kom om saam met ander ge- 
lowiges in die kerk van die Here 
dankie te sê. 


JEUGNUUS 
JEUG VAN COLIGNY 


4 Februarie 1972, was vir die jeug 
van Coligny, 'n besondere datum. ʼn 
Datum wat ons altyd sal onthou. Op 
daardie dag is `n Jeugvereniging ge- 
stig, nadat ons bykans ses jaar geen 
Jeugvereniging op Coligny gehad het 
nie. Die aand is die eerste bestuur 
toe saamgestel ,onder die bekwame 
leiding van Gawie le Roux, wat ook 
ons Jeugouderling is. Met hierdie ver- 
gadering was 38 jongmense teenwoor- 
dig. 

Skaars twee maande later, op 26 
April 1972, het ons `n baie groot saak 
aangepak. Ons het naamlik `n bespre- 
king oor dwelmmiddels gereël, en die 
Colienyse Hoërskool-saal bespreek. 
Prof. dr. Strydom van Potchefstroom 
sal as spreker optree. Ons probleem 
was die publiek. Gaan hulle ons on- 

LESER SKRYF OOR 
JEUGVERENIGING 


Geagte Redaksie ... Ek het met groot be- 
langstelling die artikel van ds Velthuizen oor 
, Wat is die Toekoms van die Jeugvereniging”” 
in Die Hervormer van Augustus 1972 gelees. 
AS verteenwoordiger van die jongmense, Wil 
ek net graag die volgende opmerkings maak: 

Die N.H.J.V. is myns insiens nie 'n 
vereniging in die ware sin van die woord 
bimne die kerk nie. Die naam or bestaan 
van die N.H.J.V. word nie eens in die Kerk- 
wet vermeld nie, wat 'n duidelike bewys Is 
dat die Hervormde Kerk mie die N.H.J.V. as 
'n vereniging binne die kerk beskou nie. 
Alhoewei daar 'n Reglement vir die N.H.J.V. 
bestaan, is ek die mening toegedaan dat dit 
NOOIL die opstellers se bedoeling was Oom 
letterlik 'n vereniging van jongmense binne 
die kerk te stig nie. Trouens in die VoOor- 
woord van die Reglement vir die Arbeid 
onder die Belydende Jeug word uitdruklik 
vermeld dat dit ,,alleen die groot lyne trek 
vir die ordening van ons saamieel en saam- 
werk in die Nederduitsch Hervormde Jeug- 
vereniging”. Die N.H.J.V. van elke gemeente 
word dus mie verplig om hierdie Reglement 
as sodanig te aanvaar nie, iets wat na my 
mening heeltemai korrek is, juis omdat die 
toestande waaronder die arbeid onder die 
10ngmense verrig moet word van gemeente 
LOL gemeente verskil. Daarom moet eike indi- 
widuele N.H.J.V. die beste manier onder die 
omstandighede vind om die joigmense doel- 
treffend te bereik om sodoende die Woord 
van God en sy Koninkryk hier op aarde aan 
hulle te bring. Sodanige optredes mag egter 
nie in stryd wees met die Kerkwet en Kerkbe- 
leid nie. Dus, om op te som: al kom die woord 
Vereniging” in die naam van die N.H.J.V. 
voor, moet ons nie die letterlike betekenis 
van die woord ,,vereniging'' daaraan heg nie. 
Die woord ,,verneiging'” dui nie daarop dat 
die N.H.J.V. 'n doel op homself is nie, maar 
beteken dat orde en dissipline in die gelede- 
re van die jongmense gehandhaaf moet word. 
Die woord ,,vereniging” kan netsowel deur 
die woord ,,organisasie”', ,,aksie”', ensovoorts 
vervang word. 

2. Die feit dat sommige ouderlinge van ons 
kerk die N.H.J.V. as 'n onding beskou en 
summier wil ontbind, is seker een van dié 
onverantwoordelikste optredes waaraan 'n 
mens kan dink. Dit is tragies dat 'n mens 
juis hierdie houding moet aantref by mense 
wat veronderstel is (trouens dit is hulle 
plig as ampsdraer van die kerk) om die 
1ongmense leiding te gee, veral in hierdie 
verwarrende eeu waarin ons lewe. Dit is 
egter nie al nie. vir die Christen-jongmens 
wat die N.H.J.V. wil gebruik om ander jong- 
mense vir die koninkryk van Christus te 
wen, is hierdie optrede en houding van som- 
mige ouderlinge 'n bitter pil om te sluk — 
veral omdat hierdie jongmense die erns en 
dringendheid van die arbeid onder die jong- 
mense beter begryp as hierdie ouderlinge wat 
weer net die belange van die ouere geslag 
verteenwoordig. 

Een van die grootste oorsake wat die 
kerk van Christus se werk onder die jong- 
mense vertraag en verhinder, is die gebrek 
aan kommunikasie tussen die jong- en ouere 
geslagte. Die ouderlinge as verteenwoor- 
digers van die ouer garde en die jongmense 
kan vandag nie behoorlik met mekaar kom- 
munikeer nie, omdat hulle twee uiteenlopen- 
de sienswyses huldig. Dit is dus noodsaaklik 
dat hierdie twee groepe mense mekaar be- 
tyds moet vind om te verhoed dat die steeds 
wyerwordende kloof tussen hulle, later heel- 
temal onoorbrugbaar word. In hierdie ,,vin- 
dingsproses” 1ê die sleutel vir die vreugde- 
volle deelname van oud en jonk aan die 
koninkryk van Christus op aarde opgesluit. 
My raad aan die ouderlinge wat die N.H.J.V. 
net summier wil ontbind is ,,Ouo Vadis”" 
en gee u emstige aandag aan die jongmense 
en hulle probleme en u jongmense, moet 
hierdie raad nie sommer net so versmaai 
nie. 

4. Ten slotte wil ek 'n beroep op alle 
predikante, kerkraadslede, jongmense, ens. 
van ons kerk doen om deur middel van hier- 
die blad (dit wil sê as die Redakteur sy 
goedkeuring verleen) menings te wissel oor 
hierdie uiters belangrike saak, sodat ons 'n 
oplossing kan vind om die jeug van vandag 
en more, vir die kerk van Christus te behou. 


L. P. CELLIERS 
Danville, Pretoria. 


GOS NYTSE dEUG 

dersteun? Die groot aand het aange- 
breek. Senuwees tot breekpunt. ,Gaan 
dit `n sukses wees?” het dit deur elk- 
een se gedagtes geflits. Die tyd breek 
aan. Wat `n verrassing. Die saal is 
stampvol. Stoele word inderhaas inge- 
dra. Talle persone moet met 'n staan- 
plek tevrede wees. Ander moet om- 
draai. Die saal wil uit sy nate bars. 
'n Heerlike gevoel. 

Na die verrigtinge kon die N.H.J.V. 
van Coligny huiswaarts keer met die 
wete, dat elk van die bykans 650 
mense `n baie leersame aand agter 
die rug het. 


Intussen het ons `n Jeugbasaar ge- 
hou, waartydens bykans RS00.00 in- 
gesamel is, weer onder die bekwame 
lyding van ons voorsitter, Gawie le 
Roux en sy vrou, Anita. 


Ons ledetal op die oomblik is 56. 


Ons wil vir Gawie en Anita dankie 
sê vir die moeite wat hulle doen, en 
vir die bestuur vir hulle aandeel, om 
van elke byeenkoms 'n leersame en 
genotvolle aand te maak. Ons waar- 
deer dit werklik en stel dit hoog op 
Prys. 


— PJ.G. 





Wanneer die wet van die hoop op 
vergewing en van die Gees van Chris- 
tus losgemaak word, is dit sover van 
die soetigheid van die heuning, dat 
dit eerder deur haar bitterheid die 
arme siele dood maak. 


— Calvyn. 


Dit gaan nie so goed met ons geloof 
nie as ons die versoeking van die 
welvaart nie kan weerstaan nie. 


— S$S. Kooistra. 








VAKATURE: 


SEBOKENGSE INTERKERKLIKE 
TEOLOGIESE 
STAATSOPLEIDINGSKOOL 
(S.AT.S.O.S.) 


(i) Pos van Assistent-onderwy- 
ser vir groep vakke in ver- 
band met die Kerk. (Kerk- 
geskiedenis, Sendinggeskie- 
denis, ens.) of Praktiese 
Teologie (Pastoraal, Predi- 
kende, ens.). 


(ii) Standplaas: Vereeniging. 


(iii) Vereistes: 'n Graad met Teo- 
logiese Opleiding en ten 
minste 5 jaar praktiese on- 
dervinding van gemeentelike 
werk. 


(iv) Salaris: Tot R5700 per jaar 
volgens kwalifikasies en on- 
dervinding. 

(v) Sluitingsdatum: 30 Novem- 
ber 1972. 


Volle besonderhede en aansoek- 
vorms verkrygbaar by die Sekre- 
taris van Bantoe-onderwys, 


Privaatsak X212, PRETORIA. 








Blindederm? 

Gebruik die 

Dr. Mullers- 
middel 


Deur die jare heen het die Dr. 
Mullersmiddel al baie duisende 
mense in afgesonderde dele van 
die land gehelp wat kwaai pyne in 
die laer regtersy gekry het. As so 
`n pyn hardnekkig voortduur, dui 
dit op `n moontlike geval van 
blindedermontsteking. En die Dr. 
Mullersmiddelmag die lyer genoeg 
tyd bied om mediese hulp te 
bekom. 


Die simptome waarvoor mediese 
hulp nodig is, is as volg: 


@ Nangepakte 
LONE. 


@ Vomering. 
@ Hoë koors, 


@ Hard wording 
van die 
maagwande, 


( 
Die DR. MULLERS- 
MIDDEL is verkrygbaar by 
apteke of van Norwood Coaker 
Posbus 89, Ladybrand. 

Gee JULLE vir HULLE om te Eet 


3 SONDAG 3 DESEMBER. 
SAGARIA. 


Lukas 1:5-23. 


Die aankondiging van die geboorte 
van `n profeet na drie eeue waarin 
die godspraak geswyg het, was vir die 
volk die rede tot groot blydskap. Die 
Ou Testamentiese openbaring is afge- 
sluit. En die geskiedenis van Sagaria 
en Johannes die Doper vorm `'n OoI- 
gang tot die nuwe. 

Die geslagsregister van Sagaria is 
soos die van alle priesters, met die 
oog op priesterlike reinheid, met groot 
sorg bygehou. Die voorgeslag van 
Sagaria en Tlisabet was dus goed 
bekend. Daarby kom nog dat 
Sagaria en Elisabet ,,regverdiges” 
was. Die begrip ,regverdige” is ook 
'n aanduiding van `n groep mense 
wat onderneem het om die wet stip- 
telik na te kom. 

Sagaria en Elisabet was albei reeds 
oud en daarby kinderloos. Vir `n volk 
wat na aan die stamverband geleef 
het, was kinderloosheid `n rede tot 
groot smart. Dis selfs beskou as `n 
straf op een of ander sonde. Aan die 
ander kant het daar die opvatting 
bestaan dat as daar vir sulke kinder- 
lose ouers 'n kind gebore word, daar 
aan so 'n kind iets besonders kleef. 

Sagaria het in die tyd van Herodes 
geleef. Herodes was aanvanklik `n 
goeie heerser, maar het later uiters 
wreed opgetree. 

Die feit dat Sagaria (deur die lot) 
aangewys is om in die tempel in te 
gaan en die reukwerk te brand, was 
vir hom `n groot voorreg. Want `n 
priester kry hoogstens een keer in sy 
lewe die geleentheid om dit te doen. 
Die priesters was in 24 afdelings 
verdeel, en Sagaria was uit die af- 
deling van Abia. 

En daar waar Sagaria aan die reg- 
terkant van die altaar gaan staan het 
verskyn `n engel van die Here, die 
engel Gabriël aan hom. Sagaria is 
bevreesd. Die engel stel hom gerus 
dat hy nie bevreesd moet wees nie. 
Sy gebed is verhoor. Daar sal vir hom 
'n seun gebore word. En hy sal `n 
Nasariër wees (soos Simson en Sa- 
muel) om vir Hom die weg te baan. 
Hy sal die volk, wat van God ver- 
vreemd is terugroep van hulle dwaal 
weë. 

Sagaria twyfel of dit moontlik is 
dat daar vir hulle `n kind gebore sal 
word, want hulle is al oud. Hy word 
met stomheid geslaan as gevolg van 
sy ongeloof. Toe hy uitkom kan hy 
nie praat nie, dit wil sê hy kon ook 
nie die priesterlike seën uitspreek nie. 


vir die Kategese 


Daarna gaan Sagaria huis toe. Baie 
priesters in Jerusalem het in die 
sogenaamde ,,oop velde” gebied ge- 
woon. Sagaria het seker in `'n dorp 
in die bergland, suid van Jerusalem 
gewoon. Dit het meermale voorgekom 
dat priesters in dorpe om Jerusalem 
gewoon het. 


SONDAG 10 DESEMBER. 
DIE GEBOORTE VAN JESUS 
AANGEKONDIG. 

Lukas 1:26-38. 


In die berig oor die aankondiging 
van die geboorte van Johannes die 
Doper en Jesus, is daar `n (merk- 
waardige) ooreenkoms. 

(1) Gabriël besoek Sagaria. Gabriël 
besoek Maria. 

(2) Die opdrag van die engel ,En 
jy moet hom Johannes noem.” ,,En 
jy moet hom Jesus noem.” 

(3) Die geboorte van Johannes die 
Doper uit ouers wat reeds oud was. 
Die geboorte van Jesus uit `n maagd. 

Die engel is na Nasaret toe gestuur 
om hierdie boodskap aan Maria aan te 
kondig. Nasaret is 'n dorp wat aan 
alle kante, behalwe die suidekant, 
deur rante omring was en nie uit die 
omliggende landstreek sigbaar was 
nie. 

Maria was aan Josef verloof. Die 
verlowing was beskou as `n toesegging 
van wedersydse trou, en die skending 
daarvan het gelyk gestaan aan eg- 
breuk. Die tydperk van verlowing het 
geduur vanaf die ooreenkoms tussen 
ouers tot die huwelik. 

Maria was net soos Sagaria verskrik 
by die verskyning van die engel. Van- 
daar die gerusstelling: ,Moenie vrees 
nie . . . ” Die engel kondig vi rhaar 
die geboorte van Jesus aan, en sê vir 
haar dat sy Hom Jesus moet noem. 
Die naam Jesus het in daardie tyd dik- 
wels voorgekom, en gee (in ('? be- 
paalde tydsgewrig) uitdrukking aan 
die versugting van die volk wat onder 
sware druk van die Romeine geleef 
het. 

Die engel kondig aan dat Jesus (soos 
Johannes) groot sal wees. Sy groot- 
heid sal egter `n geheel ander karak- 
ter dra. Johannes sal ,,groot wees 
voor die Here”. Maar Jesus sal Seun 
van die Allerhoogste genoem word. 
Sy grootheid sal dus almal en alles 
oortref. Aan Hom sal die koninklike 
mag gegee word wat aan die Messias 
(uit die geslag van David) toegesê is. 

Waar daar by Sagaria (by die aan- 
kondiging van die boodskap) twyfel 
was, was daar by Maria verbasing. Sy 


uiter dan ook die vraag hoe dit dan 
moontlik is, want sy is 'n maagd. Die 
vraag word nie deur die engel beant- 
woord nie. Sy woorde bedek en open- 
baar tegelyk die geheimnis. Sy woorde 
herinner aan die wolk wat die volk 
op hulle tog deur die woestyn gelei 
en oorskadu het. 

Die engel sê aan haar (as teken van 
die waarheid van hierdie aankondi- 
ging) dat daar vir haar bloedverwant 
Elisabet ook `n seun gebore sal word. 
Maria onderwerp haar aan die Here 
en vertrou op sy beskerming. En die 
engel het van haar weggegaan. 

DS. J. A JACOBS. 


SONDAG 24 DESEMBER 
Luk. 2:1-120. 


Hierdie geskiedenis oor die geboor- 
te van die Here soos dit beskrywe 
word in Luk. 2:1-20 word in twee dele 
verdeel. Die eerste sewe verse handel 
oor die sensus, soos ons dit vandag 
noem, wat keiser Augustus beveel het, 
en Josef en Maria wat dan ook hierby 
betrokke was. 

Die feite wat juis omrede van hier- 
die sensus bekend word, het egter `n 
bepaalde doel. As daar gemeld word 
dat Josef sy woonplek verlaat om na 
Betlehem te gaan, dan wil dit onder- 
streep dat die profete dit so voorspel 
het dat die Verlosser in Betlehem ge- 
bore sou word. Betlehem word egter 
ook genoem, die stad van Dawid. 
Hierdie verband tussen Josef en Ma- 
ria met Dawid, sê dat nog `n profesie 
daarin vervul is, dat die Verlosser uit 
die nageslag van Dawid sou voortkom. 

Hierdie Verlosser sou egter nie 
kom met basuingeskal en glorie nie. 
Daar is klem gelê op sy nederigheid 
en sy diensbaarheid. Die feit dat Hy 
in die stal gebore word, in doeke 
toegedraai word, in die krip neergelê 
word, bevestig hierdie besondere ge- 
dagtes. 

So is daardie eerste sewe verse dan 
'n bevestiging van die uiterlike om- 
standighede waarin die Verlosser ge- 
bore sou word, soos die beloftes van 
die Ou Testament dit weergee. Hier- 
die sewe verse se inhoud wil die koms 
en die geloofwaardigheid van Jesus 
onlosmaaklik verbind aan die Ou Tes- 
tament, dit wil sê dat daardie beloftes 
so duidelik in Jesus Christus vervul is. 

Die volgende 18 verse verhaal vir 
ons van die engele wat die koms van 
die Verlosser aan die herders bekend 
maak en hulle optrede. Maar, uit 

hulle sang en die omstandighede word 
weer in hierdie deel, die profesieë 
bevestig wat handel oor die betekenis 
van die Verlosser, soos die eerste 
sewe verse die uiterlike omstandig- 
hede weergee en bevestig. 


Die duisternis om die herders word 
skielik verlig. Die ,,heerlikheid van 
die Here” het rondom hulle geskyn. 
Hierdie bonatuurlike gebeure sê dat 
dit nie gaan om 'n natuurlike mens 
nie. Dit is die Saligmaker, Christus, 
die Here om wie dit gaan. Daarom, 
wanneer die herders bevrees is by 
hierdie geleentheid, soos Adam van- 
weë die sonde bevrees was vir God 
en wegkruip, word vir hulle gesê: 
Moenie vrees nie, ek bring julle 'n 
goeie tyding van groot blydskap. Die 
Verlosser is bestem om die vrees van 
die mens op grond van sy sondigheid 
weg te neem en vreugde in sy lewe, 
soos Hy self dit later sou bekend maak 
in die gelykenis van die verlore seun. 

Hierdie bekendstelling deur die 
engele geskied egter in die nederigste 
omstandighede van die veld in die nag 
en die herderspligte. Die Verlosser 
kom vir almal: van die nederigste en 
deur baie veragtes, tot die hoogstes, 
na mense oordeel. Want almal het 
behoefte aan die verlossing van hier- 
die Saligmaker. 


Dis dan ook hierdie gedagtes wat 
opnuut beklemtoon word in die enge- 
lelied: vrede op aarde, in die mens 'n 
welbehae. Die wegneem van die sonde 
deur die Saligmaker skep vrede tussen 
God en die mens, daarom ook die ver- 
dwyning van vreesagtigheid by die 
mens. Want nou word dit `n verhou- 
ding van kind teenoor die hemelse 
Vader. 


Die eerste deel van die engelelied 
praat egter van God. Eer aan God in 
die hoogste hemele. Wat hier gebeur 
het God bepaal vir die mens se ont- 
halwe, om hom te red. Die Saligmaker 
is genadegawe van God. Vir hierdie 
goeie tyding van groot blydskap kom 
God in die eerste plek die eer toe, 
en God alleen. 


Rondom hierdie gedagtes is die be- 
langrike dan nog dit: 'n Engel bring 
die boodskap en engele hef die lof 
aan wat God altyd sal toekom vir hier- 
die liefdesdade teenoor die mensheid. 
Die engele is die boodskappers van 
God. (Die woord engel beteken bood- 
skapper.) Dus `n bonatuurlike bood- 
skapper bring die heilsboodskap en 
nie 'n mens nie, want dit gaan om 
die Seun van God en 'n boodskap vanaf 
God. 'n Boodskap uit die hemel vir 
mense op aarde. 

Die mense moet uit dit alles ver- 
staan dat dit in die profesieë, en be- 
loftes daarin, nie gaan om 'n aardse 
koning wat die Romeinse juk sal af- 
gooi nie. Die beloofde Messias, kom 
nie vir 'n aardse koninkryk nie, Hy is 


Koning oor die heelal. Hy is nie be- 
gaan oor die uiterlike posisie van die 
mens nie, Hy is begaan oor die inner- 
like mens, sy reiniging van die sondes. 


As die herders dan gaan kyk en 
alles vind soos dit vir hulle gesê was, 
bevestig dit dat hulle nie gedroom 
het, of in een of ander vervoering ver- 
keer nie. Die goddelike boodskap, die 
teken wat gegee is, van die Kindjie 
in die krip, toegedraai in doeke, alles 
was waar, Daarom is dit @66k die 
waarheid ,.dat vir julle vandag in die 
stad van Dawid gebore is die Salig- 
maker wat Christus, die Here is.” 


R. P. BOTHA 


SONDAG 31 DESEMBER. 
SIMEON EN ANNA. 


Lukas 2:25-40. 


1. Inleiding: Soos alle goeie Joodse 
kindertjies moes ook Jesus n4 die 
besnydenis ,aan die Here voorgestel 
word”. Josef en Maria kom al die 
pligte na wat die wet voorskryf. So 
het dit dan gebeur dat Jesus in die 
tempel ingebring is te Jerusalem. By 
hierdie geleentheid kom twee beson- 
dere persone ook in die prentjie, 
naamlik 'n man wie se naam Simeon 
was en `n vrou wat al oor die honderd 
jaar oud moes gewees het, met die 
naam van Anna. Hulle optrede val 
saam en vul mekaar aan en die doel 
daarvan is om op profetiese wyse 
God te prys vir die Verlosser wat ge- 
kom het. 


2. Simeon (vers 25-35): Simeon was 
'n begenadigde man. Gelei deur die 
Heilige Gees van God was hy verseker 
dat hy in sy lewe die Messias sou 
sien. Die Messias sou die verlossing 
van Israel bewerkstellig. Op die dag 
van Jesus se voorstelling, lei die Hei- 
lige Gees vir Simeon na die tempel en 
na Jesus toe. Alleen maar die Heilige 
Gees kon aan Simeon openbaar dat hy 
nou eindelik die Messias sien. Daarom 
dat Simeon deur die Gees kan spreek 
en aangaande Jesus profeteer. 


Hy noem die koms van Jesus die 
verlossing wat die Here voorberei het. 
Die verlossing is (a) vir al die volke, 
nasies en (b) vir Israel, die volk van 
die Here. Maar hierdie verlossing 
word ook beskryf as 'n lig — 'n lig 
wat die duisternis (van die dood) vir 
die nasies wegjaag, dog ook die lig 
wat heerlikheid vir Tsrael aanbring. 
Dié heerlikheid is 'n genadegawe van 
God, omdat Hy Israel uitverkies het 
om uit Israel ,,die lig van die wêreld” 
te laat voortkom. 


Ook het Simeon 'n donker kant om 
te skilder. Jesus en die verlossings- 
plan van God sal vir baie 'n aanstoot 
wees wat hulle tot 'n val sal bring, 


hoewel dit baie ander sal oprig. Hier- 
die teenstand sal vir Maria baie ellen- 
de meebring. 

Maar al hierdie dinge moet plaas- 
vind, want `n keuse moet der” olkeen 
gemaak word en el'.een Se -`.igtes 
sal deur sy keuse (ir of teen Jesus) 
openbaar word. 

3. Anna: Sy was `n profetes wat 
feitlik in die tempel gewoon het om 
God des te beter te kan dien. 

Deur die toedoen van die Gees van 
God was ook Anna in die tempel by 
die voorstelling van Jesus. Haar wWooTr- 
de word nie opgeteken nie, maar Lu- 
kas vat dit saam as `n lofprysing vir 
die Here en sê dat sy ook met almal 
gepraat het oor Jesus, dit wil sê met 
almal wat die verlossing verwag het. 

4. Die sin en betekenis van Simeon 
en Anna: Hulle laat duidelik sien dat 
Jesus buitengewoon is, dat Hy nie 
alleen bestem is vir groot dinge nie, 
maar dat Hy in der waarheid die lang- 
verwagte Messias is wat die verlossing 
vir die wêreld bring. Juis daarom loof 
hulle God en moet ons ook. 


DIK BP STOEIE. 


Naweke het meer gedoen as die 
,God is dood” of enige ander ideolo- 
gie om godsdienstige inrigtings te be- 
nadeel. Ons wonder of die naweek- 
houers ten volle besef wat hulle 
eintlik hulle kerke aandoen, en moont- 
lik ook aan hulleself. 

— Dr. M. E. Marty. 

GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


PRYSE NA ELKEEN SE 
VERMOË. 

Pryse en Katalogus 
op aanvraag! 


d. P.E. ROODE 

SGADAG 3 DESEMBER. 
SAGARIA. 
Luk. 1:6-23. 


In die landstreek Judea was daar 'n 
koning met die naam Herodes. In 
daardie dae het die konings omtrent 
alleen regeer. Hulle het wel raadge- 
wers gehad om hulle te help besluit 
watter wette om te maak sodat die 
mense van daardie land so gelukkig 
moontlik kon saamwoon. Dit was no- 
dig vir so `n koning om baie streng 
te wees anders sou die wette en reëls 
maklik verbreek word. Soms was die 
konings té streng of het hulle meer 
aan hulleself as aan ander gedink. Ons 
lees later meer van koning Herodes. 

Gedurende hierdie jare was daar `n 
priester met die naam Sagaria en sy 
vrou Elisabet. Hulle was goeie mense 
en het altyd sonder om iets verkeerd 
te doen, dit wil sê onberispelik, ge- 
lewe. 

Een van die maniere om eer aan die 
Here te bewys in daardie dae, was om 
reukwerk in die tempel te brand. Ons 
doen dit vandag nie meer nie omdat 
ons dink dat ons net nodig het om 
opreg te bid. Daar is altyd iemand 
anders gekies om die reukwerk te 
brand. Hierdie keer moes Sagaria dit 
doen. Daar was so baie mense dat 
hulle nie in die tempel self kon gaan 
soos ons in die kerk gaan nie. Dit 
was ook die gewoonte dat net die 
priesters binne die tempel offer of 
brandwerk doen. Die volk het dan 
buite bymekaar gekom. 

Terwyl Sagaria binne die tempel 
besig was verskyn daar skielik `n 
engel by die reukofferaltaar. Sagaria 
het baie groot geskrik en baie bang 
geword. Die engel het dadelik vir 
Sagaria gerusgestel en aan hom gesê 
dat sy gebed verhoor is. Vir 'n oom- 
blik was Sagaria uit die veld geslaan; 
dit beteken dat hy nie geweet het wat 
die engel bedoel nie. Toe onthou hy 
dat hy tog so vurig gehoop het dat hy 
ook 'n ou seuntjie kon hê, maar hy 
en sy vrou was al oud. 

Die engel vertel toe vir Sagaria dat 
hulle 'n seuntjie sou hê en dat hulle 
hom Johannes moes noem. Verder het 
die engel gesê dat die seuntjie anders 
Sou wees as ander kinders. Die seun- 
tjie sou makliker verstaan van die 
liefde en dade van die Here. As hy 
eers groot is sou hy aan baie mense 
mooi kon verduidelik en hulle hulle 
sodoende kon bekeer tot die Here. 

Vir Sagaria het dit soos 'n droom 
geklink. Hy vra toe die engel hoe hy 
sal weet dat die boodskap waar is. Die 
engel sê toe dat sy naam Gabriël is. 





Voorstelling van 'n altaar. 


Omdat Sagaria nie geglo het nie sal 
hy van daardie oomblik af stom wees 
en geen woord meer kon praat nie 
totdat die kindjie gebore is. 

Toe Sagaria buite kom kon die 
mense dadelik opmerk dat daar iets 
in die tempel met Sagaria gebeur het. 
Hulle was baie verbaas omdat hy met- 
eens stom was. Nadat Sagaria met sy 
werk klaar was het hy maar huis toe 
gegaan. Elisabet was baie bly toe sy 
besef dat sy `n kindjie sou hé. 


VRAGIES: 


Oor watter landstreek was Herodes 
koning? 

Watter soort werk het Sagaria ge- 
doen? 

Waarom was Sagaria en Elisabet on- 
gelukkig? 

Watter spesiale werk moes Sagaria 
in die tempel gaan doen? 

Wat het skielik in die tempel gebeur? 

Watter boodskap het Sagaria gekry? 

Het hy dit geglo en wat het met 
Sagaria gebeur? 

Wat moes die seuntjie se naam wees? 

Wie was die engel? 

Wie het besef dat dit nie lank sou 

wees voordat Sagaria weer kon praat 
nie? 

SONDAG 10 DESEMBER. 
DIE GEBOORTE VAN JESUS 
AANGEKONDIG. 

Luk. 1:26-38. 

In Nasaret het net so `n wonderlike 
gebeurienis plaasgevind. Daar het 'n 
meisie gewoon met die naam Maria. 
Sy was verloof aan Josef. Hy was 'n 
afstammeling van Dawid van wie ons 
al gehoor het. 

Terwyl Maria besig was met wer- 
kies het daar skielik `n engel by haar 
gestaan. Hy het vir haar gesê dat sy 
nie bang moet wees nie, maar dat sy 
genade by God gevind het. Verder het 
hy vir haar vertel dat sy 'n seuntjie 
gaan hê en dat sy Hom Jesus moet 
noem. 

Maria was baie verbaas. Sy sê toe 
vir die engel dat sy dan nie eers 
getroud is nie. Sy kon dit skaars glo. 
Die engel antwoord haar toe dat dit 
nie snaaks sou wees nie, want die 
Here kan enigiets moontlik maak. Die 
Seun sal die Seun van die Allerhoog- 
ste genoem word en koning wees oor 
die ewige koninkryk. 

Toe vertel die engel haar dat Elisa- 
bet ook `n kindjie sal hê. Daarop sê 
Maria dat enigiets maar met haar kan 
gebeur. Die engel was tevrede met 
haar antwoord en het toe weggegaan. 

VRAGIES: 
Waar het Josef en Maria gewoon? 
Wat was die boodskap wat Maria ge- 
kry het? 
Watter besluit het Maria geneem? 


SONDAG 17 DESEMBER. 

DIE GEBOORTE VAN JOHANNES 

DIE DOPER. 
Luk. 1:57-80. 

Ons het gesien dat Elisabet 'n groot 
belofte gekry het dat sy `n seuntjie 
sou hé. Hierdie belofte het waar ge- 
word. Al Elisabet se familie en vrien- 
de en bure was bly toe die kindjie 
gebore is. 

Vandag neem ons die baba na die 
kerk om gedoop te word. Die doop is 
'n teken dat die kindjie aan die Here 
behoort. Dit is ook `n belofte van die 
ouers dat hulle die kindjie as hy 
groter word van die Here sal vertel. 

In daardie dae het hulle ander ge- 
bruike gehad. So moes Elisabet haar 
kindjie na die tempel toe neem toe hy 
agt dae oud was. Almal het gedink dat 
die seuntjie Sagaria genoem sou word. 
Toe Elisabet aan die mense sê dat sy 
naam Johannes moet wees was hulle 
baie verbaas. Daar was dan niemand 
in haar familie met dié naam nie. Dit 
het 'n seker `n lang gesprek tot ge- 

volg gehad. Elkeen het vrae gevra en 
redes probeer gee vir die snaakse 
besluit. Waarvan hulle natuurlik nie 
geweet het nie, was die belofte wat 
Sagaria ontvang het. Hulle het die 
woorde van die engel geheim gehou. 

Die mense wou toe van Sagaria weet 
wat die seuntjie genoem moet word. 
Hy kon nog steeds nie praat nie en 
hulle het toe maar vir hom beduie en 
gebare gemaak. Hy vra toe `n skryf- 
bordjie en skryf: Johannes is sy naam. 
Dit was vir die mense baie snaaks en 
hulle was baie verbaas. 

Wat hulle nog meer verbaas het 
was dat Sagaria skielik weer begin 
praat het. Hy het die Here geloof en 
geprys. Die mense het die dinge wal 
gebeur het nie verstaan nie en baie 
bang geword. Die mense het daar 
weggegaan en oral vertel wat hulle 
gesien het. Die hele Judea het later 
daarvan geweet. Almal wat daarvan 
gehoor het, was verwonder cn het 
ook gewonder wat van die kindjie sou 
word. 

VRAGIES: 
Wat beteken die doop? 
Waarom was die mense verbaas? 
Het die mense van die belofte wat 

Sagaria ontvang het, geweet? 

Wat het Sagaria gedoen toe hulle hom 
vra wat die naam moes wees? 
Wat het met Sagaria gebeur? 


SONDAG 24 DESEMBER. 
GEBOORTE VAN JESUS. 
Luk. 2:1-20. 


In daardie dae het die Romeine 
met baie lande oorlog gemaak. So 
het hulle heersers geword van die 
lande naby hulle en ook van Palestina. 
Van hierdie lande om die Middelland- 
se See waaroor die Romeine geheers 
het was vir hulle bekend as die 
wêreld. As daar in die Bybel staan 
dat die hele wêreld ingeskryf moet 
word, dan word van hierdie wêreld 
gepraat. 

Keiser Augustus, die Romeinse 
heerser, wou graag weet hoeveel men- 
se daar in die lande was. Josef het in 
Nasaret gewoon wat in Galilea was. 
Hy moes sy naam gaan opgee in Betle- 
hem. Hy was mos uit die nageslag van 
Dawid en dit was Dawid se dorp. 

Josef het Maria saamgeneem. Daar 
was so baie mense dat daar nêrens 
meer woonplek was nie. Die hotelle, 
of herberge soos hulle genoem was, 
was anders as die hotelle wat ons 
ken. Dit is nie baie seker waar Josef 
en Maria `n plekkie gekry het nie. 
Daar staan in die Bybel dat toe die 
Kindjie van Maria gebore is, Hy in 
doeke toegedraai is en in 'n krip neer- 
gelê is. Dit beteken dat dit in `n 
gedeelte van `n gebou was wat ons ʼn 
stal kan noem. Dit was egter nie 'n 
snaakse ding om te doen nie omdat 
`n esel of kameel 'n waardevolle dier 





'n Waardevolle kameel. 


was en goed versorg is. Daarom het 
Josef en Maria ook nie dit as `n skan- 
de beskou om in So 'n plek tuis te 
gaan nie. 


Die geboorte van Jesus was egter 
nie `n stil gebeurtenis nie. In die veld 
daar naby was skaapwagters wat oor 
hulle skape waggehou het. Daar het 
meteens `n engel van die Here by 
hulle verskyn. Die heerlikheid van die 
Here het om hulle geskyn Soos `n 


groot helder lig. Hulle het verskrik 
op die aarde neergeval en gebewe van 
vrees. Die engel sê toe dadelik vir 
hulle om nie bang te wees nie. Hy 
vertel hulle toe dat hy `n boodskap 
het van groot blydskap vir die hele 
volk. Hy vertel hulle van die Kindjie 
wat die Saligmaker, Christus die Here, 
genoem word wat in die stad van 
Dawid gebore is. 


Meteens het nog 'n groot ding ge- 
beur. Dit was 'n wonderlike gesig om 
die engele te sien wat God prys en 
SE: er aan God in die hoogste hemele 


en vrede op aarde, in die mense 'n 
welbehae! Daarna het die engele weg- 
gegaan. Die herders het toe besluit 
om na Betlehem te gaan om te gaan 
kyk wat die Here aan hulle bekend 
gemaak het. 


Toe die herders in Betlehem kom 
vind hulle Maria en Josef en die 
Kindjie wat in die krip 1é. Hulle het 
toe daar weggegaan en oral vertel 
wat hulle gesien en gevind het. Al die 
mense wat na die herders geluister 
het was verbaas oor wat hulle gehoor 
het. Die herders het oral die Here 
geprys en verheerlik. Maria was baie 
verwonderd oor wat gebeur hel en sy 
was baie gelukkig in haar hart. 


VRAGIES: 


Wie was die keiser wat die mens wou 
laat tel? 

In watter dorp moes Josef en Maria 
hulle name laat inskryf? 


Wie het 'n wonderlike gesig gesien? 
Wat het die herders gevind? 
Wat het die herders daarna gedoen? 

UIT GEMEENTES 





Kerkgebou Noordelike Pietersburg 


Dit is nou byna 'n jaar sedert die 
amptelike inwyding van die kerkge- 
bou van die gemeente Noordelike Pie- 
tersburg. Hierdie gebeurtenis is by 
wyse van `n nuusberig aan u almal 
bekend gestel en die meeste het seker 
al die geleentheid vergeet. Vir die 
boukommissie van hierdie gemeente 
is die saak nog steeds van dwingende 
belang, want die retensie-werk aan die 
gebou moet nou eers afgehandel word. 
Dit bring my by die probleme van 
kerkbou wat seker al deur baie ge- 
meentes ondervind is en deur ander 
nog ondervind sal word. 





DS. J. BREYTENBACH 





Ten eerste was daar die tydperk van 
beplanning. Dit het reeds pas na af- 
stigting omstreeks 1965 begin. 'n Kom- 
missie saam met ds. G. J. van Staden 
het rondgery en verskillende kerkge- 
boue besigtig om te probeer besluit 
op die tipe kerk wat beplan moet 
word. Na baie wik en weeg is besluit 
om `n plaaslike argitek te nader en 
die wense van die gemeente aan hom 
te verduidelik en te vra dat hy 'n 
sketsplan voorlê. Die argitek het eg- 
ter te kenne gegee dat hy dit graag 
sal doen indien die kommissie hom 
opdrag gee. Min wetende dat hulle hul 
daarmee finaal bind om van sy dienste 
gebruik te maak, het hy so 'n opdrag 
gekry en die kommissie het angstig 
gewag op die resultaat van hulle be- 
planning. 


Ondertussen het die predikant ver- 
huis en die konsulent moes bystaan. 
Gelukkig is die vakature spoedig ge- 
vul en die werk kon voortgaan. Na 
lange wag en maande van ongeduld 
het die argitek eindelik 'n sketsplan 
voorgelê. Maar, o wee, die resultaat 
was nie baie bemoedigend nie. Nie 
een van die lede kon hulle droomkerk 
daarin terugvind nie. Toe ontdek die 
meeste ook eers dat 'n argitek self 
skeppend wil optree en nie bereid is 
om ander se idees te teken nie. Dit 
doen 'n tekenaar glo. Die vergadering 
verdaag in `n klimaat van misver- 
stand. Die voorsitter moet nou pro- 
beer die saak in die reine bring want 
enige vertraging is sieldodend. 


Gelukkig kon die voorsitter die 
volgende das. gewapen met 'n klomp 
foto's van Hervormde kerke, die argi- 
tek oorreed om sekere karakteristieke 


eienskappe van Hervormde kerkbou 
in `n nuwe sketsplan tot uitdrukking 
te bring. Na lange wag, was die nuwe 
plan gereed en die kommissie kry dit 
ter insae. Wat was die argitek verbaas 
dat die hele kommissie die plan met 
enkele klein wysigings aanvaar. Nou 
moet die finale beplanning gedoen 
word en die koste in ag geneem word 
want die gemeente het besluit op 'n 
gebou wat alles insluitend nie meer 
as sestigduisend rand oorskry nie. 
Die argitek beraam en kry die advies 
van `n bestekopnemer en is tevrede 
dat daar binne die beraming gebou 
kan word. Meer as `n jaar hierna is 
die planne ,gereed' om aan die Raad 
van Finansies en kommissie daarvoor 
benoem deur die Algemene Kerkver- 
gadering voor te lê vir kerklike goed- 
keuring. Dit nou nadat 'n ingenieur 
ook benoem is om die gewapende be- 
ton en staalwerk te beplan en te teken. 
Na nog 'n verdere ses maande kry die 
Kerkkantoor eers die planne en dit 
nog nie volledig nie. Die Kommissie 
keur dit goed, maar die Raad van 
Finansies betwyfel die kosteberaming. 


Die Administrateur verduidelik in- 
tussen die funksie van die Weeshuis- 
bouers en almal van die boukommissie 
voel dat die Weeshuis-bouers seker 
die beste instaat sal wees om die 
bouwerk te doen. 'n Kosteberekening 
sal ook deur die Weeshuis-bouers as 
eienaarbouers van die Hervormde 
Kerk gedoen word, met inagneming 
van die plaaslike tenders wat die 
boukommissie reeds gekry het. Na 'n 
tvd van moeitevolle uitwerk omdat 
die argitek se plan nie altyd deursig- 
tie is nie, kan die Weeshuis-bouers in 
die persone van mnre. Van Delft en 
Herbst aan ons 'n plafonprys voorlê. 
Die koste van die kerk sou toegerus 
waarskynlik in die omgewing van 
honderd-en-sewentien duisend rand 
wees. 'Teen daardie bedrag het die 
kommissie nie toestemming om te bou 
nie en kan die gemeente ook nie bou 
nie. Daar was dus twee weë oop: Kry 
`n ander plan wat goedkoper sal wees 


of verander die plan heeltemal om `n 
veel kleiner kerk te kry. 


Die kommissie wou nie die lang pad 
weer oorloop nie en weer drie jaar 
verspil sonder 'n eie kerk nie en be- 
sluit om die dak net 'n paar voet te 
laat sak en dan maar `n koste-bereke- 

naar aan te stel en tenders te vra. 
Die resultaat: Nog `'n hoop koste en 
die goedkoopste tender is nog heel- 
wat meer as honderdduisend rand. 
En die Weeshuis-bouers kan weens 
'n druk program nie meer die werk 
dadelik aanvaar nie. 


Na vele kopkrap word daar besluit 
om gewoonweg self te bou met net `n 
voorman wat vakmanne sal huur op 
naam van die gemeente. Alle mate- 
riaal sal self aangekoop word maar die 
voorman sal alle gereedskap en steier- 
werk verskaf waarvoor hy, bo en be- 
halwe sy loon, `n bonus van sewedui- 
send rand sal ontvang maar dan sal 
hy na voltooiing van die werk ook 
verantwoordelik wees vir alle retensie- 
werk. In die opstel van hierdie kon- 
trak het mnr. A. B. van N. Herbst ons 
baie bygestaan waarvoor ons hom baie 
dank verskuldig is. 


Na die nodige goedkeuring en gelde- 
like fasiliteite wat by die plaaslike 
bank op gewone rekening verkry kon 
word, kon die bouwerk op 4 Januarie 
1971 begin. Die grootste besparing sou 
bewerkstellig kon word deur die werk 
So gou moontlik af te handel. Die voor- 
man het onderneem om binne tien 
maande die gebou te voltooi. Dit het 
amper onmoontlik gelyk, maar het tog 
gebeur. 


Dit sal boekdele beslaan as ek alles 
volledig moet beskryf, want soms was 
sekere materiale soos staal en stene 
feitlik onverkrygbaar weens die druk- 
ke bouprogram in Pietersburg en el- 
ders in die land, maar genoeg om te 
sê dat deur die genade van Bo, kon 
die werk sonder `n dag onderbreking 
voortgaan. Uiteindelik moes die in- 
wyding bepaal word en die gedenk- 
steen gereed gemaak word, want daar 
is besluit op 'n gedenksteenonthulling 
by die inwyding in plaas van die ge- 
bruiklike hoeksteenlegging voor vol- 
tooiing van die gebou. Op die gedenk- 
steen sou geen persoon se naam VOor- 
kom nie, net die naam van die kerk 
met die wapen in kleur en 'n teks met 
die datum daarby. Dit was `n wens van 
die voorsitter. 


Daar is intussen besluit op die meu- 
bels in die kerk en die algemene ge- 
voel was om opgestopte teaterstoele 
waarvan die sitplekke kon opslaan, te 
installeer in plaas van die gewone 
houtbanke. Die meubels is bestel en 
na vele gesukkel het ons dit meer as 

twee maande laat en drie dae voor die 
amptelike inwyding gekry. Toe was 
alles nog ongemonteer en alles moes 
presies aanmekaar geskroef word na- 
dat dit eers op die kerkvloer vasge- 
skroef is. Geen vakman was bereid om 
in die beperkie tyd die werk te vol 
tooi nie en die predikant en gemeen- 
telede moes toe maar self inspring en 
dag en nag werk om alles gereed te 
kry vir die groot dag. Meer as vyf- 
duisend skroewe moes ingedraai word. 


Toe 27 November 1971 aanbreek, 
was alles op `n paar onbenullighede 
na, gereed. Die orrel was lankal be- 
stel vanaf S.A. Orrelbouers en sou 
betyds gereed wees. Ongelukkig het 
daar `n ongeluk op die pad gebeur en 
hulle vakman is oorlede. Orrelbouers 
moes inderhaas `n ander man in die 
plek van wyle mnr. Brouwer stuur. 
Die standaardorrel was toe darem ge- 
reed vir die groot geleentheid asook 
die klok wat van dieselfde firma ge- 
koop is. 


Saterdagmiddag 27 November 1971 
sal vir die gemeente steeds aangename 
herinnering bring, toe die afstandbe- 
heerde klok sy gebeier oor ons vooTr- 
stadjie, Annadale, kon uitgalm en die 
gemeente kon naderkom vir die groot 
geleentheid. Na `n kort verwelkoming 
van die besoekers en die onthulling 
van die gedenksteen daarna het die 
argitek mnr. Liebrecht Fick die sleu- 
tel oorhandig en die predikantsvrou 
het die deure oopgesluit. Met die sing 
van Ges. 106 het die kinders die klok 
as hulle bydrae, oorhandig en onder 
klokgelui is die gemeente die kerk 
in. Hierna het ouderling J. Enslin die 
Bybel op die kansel geplaas en die 
jeug het die kansel synde hulle by- 
drae, met die sing van Ges. 55 oO0I- 
handig. Toe die voorleser die voorsang 
opgee, was dit doodstil in die vol kerk- 
gebou en, wonder bo wonder, daar 
was geen hinderlike akoestiese pro- 
bleme nie. Met aandag kon die ge- 
meente luister na die wydingspreek 
van ds. J. G. M. Dreyer. Die sewentig- 
jarige leraar kan nie meer so hard 
praat nie, maar daar het niks ontbreek 
aan die diepte en erns waarmee die 
prediker die boodskap van die gelief- 
de teks uit Amos 4:12 — ook die 
kanselteks van ons oudste gemeente in 
Transvaal, naamlik Potchefstroom — 
aan die wagtende gemeente gebring 
het nie. 'n Mens het die gevoel gekry 
dat mens jou in hierdie nuwe ruimte 
van aanbidding ook gereed moet maak 
om God voortaan hier te ontmoet om 
Sy gerig aan te hoor maar ook sy 
vryspraak. 


Na die diens is die groete en geluk: 
wensings van verskeie instansies Gur- 
gedra. Ds P. M. Smith he: as skriba 
namens die Kommissie van die Alge- 
mene Kerkvergade:i,:s die groete en 


gelukwensing van die kerk oorgebring 
cn gewys op die simboliek in die kerk- 
gebou. Die groot kruis dui tog seker 
aan dat die skuldbrief van ons sonde 
aan die Kruis van Golgota vasgenael 
is, die rooigraniet steen in die kansel 
met die woorde: Jesus alleen, en die 
Alfa en Omega tekens daar bokant 
in die plek van `n kanselkap, dui seker 
daarop dat net Christus-verkondiging 
vanaf hierdie kansel geduld sal word. 


Ds. J. M. Labuschagne het namens 
die ring van Soutpansberg gepraat en 
verskeie ander instansies was ook ver- 
teenwoordig. 


Die volgende oggend het die plaas- 
like predikant ds. J. Breytenbach die 
Nagmaalsdiens gelei na aanleiding 
van Lukas 22:19 — die instellings- 
woorde van die Heilige Nagmaal van 
ons Heer en Heiland. Die middag het 
ds. G. J. van Staden die doop- en 
dankdiens gehou. Die ruim liturgiese 
ruimte het vol doopouers gestaan en 
25 kinders is gedoop. Die prediking 
was uit Handelinge 26:22. Hiermee 
was die inwyding verby maar die taak 
om die kerk heeltemal af te rond, 
gaan nog voort. Die groot terrein moet 
nog beplan en beplant word. 


En hoe lyk die kerk nou eintlik? 
Dit is 'n katedraal-tipe kerk soos van 
die foto afgelei kan word en lyk van 
elke kan anders. Die buitewerk is ge- 
kapte klinkerstene en (Cie asbes lei- 
dak rus hoofsaaklik vt, staal pilare 
wat met staalkappe oorkoepel word en 
sigbaar is binne in die kerk. Die 
plafon is van gepersde houtskaafsel 
wat met sement beset is en verskaf 
'n baie rustige atmosfeer saam met 
die volvloermatte en opgestopte sit- 
plekke. Die moederskamer met ver- 
skanste geriewe vir moeders met `n 
lastige baba is deel van die kerkruim- 
te met `n dubbelglas afskorting om 
die klank uit die kerk uit te hou maar 
die kleuters te laat besef dat hulle wel 
gesien kan word vanaf die kansel. Die 
450 sitplekke is ruim geplaas met `n 
soliede blok reg voor die kansel en 
loopgange aan die kante. Die ruim 
orrelgalery kan, indien nodig, vir by- 
komstige sitplek gebruik word. Die 
liturgiese ruimte, asook die kerkraad- 
sitplekke, is hoër as die res van die 
kerkvloer. Die konsistorie is ruim en 
met 'n kombuis met bedieningsluik, 
kan dit as saal vir omtrent sestig 
mense dien. Die skriba se kantoor het 
'n groot brandkamer vir die argief en 
ander vciligheidsbewaring. 


En nou wonder u seker oor die 
koste? Volledig toegerus kos die kerk 
ons nie meer as vier-en-tagtigduisend 
rand nie. Ons dank aan die Heer wat 
ons so gelei het en aan almal wat hier- 
toe meegewerk het — sommige het 
reeds ontslaap. Ons vertrou dat die 


ongeveer twintigduisend rand wat ons 
nog skuld, gouer betaal sal word as 
wat dit die boukommissie neem om 
die taak te voltooi wat aan hom opge- 
dra is. 





RHODESIESE HERVORMDE KERK 


Die gemeente Umtali het met diepe 
leedwese kennis geneem van die skie- 
like heengaan van ouderling Victor 
Eckard in Januarie hierdie jaar. 


Tot on daardie laaste dag van Sy 
lewe was hy `n ware steunpilaar in 
die bouwerk van hierdie gemeente. 
Ouderling Eckard was sedert -Junie 
1950 onafgebroke lid van die kerk: 
raad van Umtaligemeente — eers a. 
diaken en la'er as ouderling. 





Wyle ouderling Eckard 


As een van die stigterslede van 
hierdie gemeente het hy op verskillen 
de gebiede leiding geneem. Ouderling 
Eckard se bydrae was niks anders as 
baanbrekerswerk nie. 

Weens sy vriendelike hartlikheid 
was hy 'n baie beminde persoon in 
hierdie gemeente en dwarsdeur die 
kerk van Rhodesië. 

Enkele maande voor sy heengaan 
het ouderling Eckard en sy eggenote 
die voorreg gehad om hul silwerbrui- 
lof te vier. 

Langs hierdie weg wil die gemeente 
hul meegevoel aan die familie betuig. 

Namens die kerkraad. 


M. C. BARNARD, Skriba. 


[7] Blaai om 

UIT GEMEENTES (vervolg) 


,In wind en weer 60 jaar 
T 
geloop. 


In die Louis Trichardt Monument- 
tehuis in Danville, Pretoria woon daar 
'n egpaar wat gedurende Augustus 
vanjaar die feit herdenk het dat hullc 
sestig jaar getroud is. Hulle is oom 
Koert en tant Sarie Grobler wat op 
die oomblik lidmate is van die ge- 
meente Elandspoort. Albei van hulle 
geniet nog baie goeie gesondheid. 
Ons bede is dat hulle nog lank vir 
mekaar gespaar sal bly en dat hulle 
op hul oudag `n ryke seën sal ontvang 
uit die hand van die Here. 


— Ingestuur. 


PARYS SE NUUS 


Ons het lanklaas uit die Vrystaat- 
Transvaal van ons iets laat hoor en 
voel nou So. 


Dit gaan met ons goed, want die lei- 
ding deur dr. en mev. Oosthuizen is 
goed en die samewerking van die ge- 
meente is goed. Dis dan ook die rede 
waarom ons woelig bly. Ons byt nog 
maar vas aan die ou gewoonte om 
elke jaar `n ,,verkoping” — of soos 
dit alytd ten onregte genoem is `n 
,basaar” te hou. So het ons hierdie 


jaar daarmee ongeveer R2680 byme- 
kaar kon maak. Daarbenewens kon 
ons ook gesellig met mekaar verkeer 
en word die verantwoordelikheidsge- 
voel aangewakker. 


Op die oomblik is on druk besig 
om ons pastorie te laat vergroot en 
dinge begin sommer mooi en gerieflik 
vir die pastoriepaar te vertoon. Dis 
eintlik weer die vrou wat die nood- 
saaklik moontlike verbetering raak- 
gesien het, en die voortou geneem het. 
Die kerk is onlangs skoongemaak en 
die grensmuur aan die hoofstraat kom 
ook aan die beurt. 





Mnr. en mev. Koert Grobler. 





Die gemeentetal wissel op en af, 
maar die neiging skyn opwaarts te 
wees. Dis ook nou vir 'n lang tyd dat 
ons kerkraad voltallig of byna vol 
tallig is. 


Hier het ons sowat twee weke ge- 
lede `n gevoelige slag ondervind met 
die afsterwe van ouderling Man Stry- 
dom. Hy was vir ongeveer 28 jaar 
onafgebroke ouderling van die ge- 
meente. Hy was `n baie bruikbare 
ouderling, en saam met wyle ouder- 


ling Piet (Griesel en wyle diaken 
Hansie Beukes — wat ons `n tyd ge- 
lede ontval het — `n ywerige werker 
en troue lidmaat van die gemeente. 
Langs hierdie weg bid ons ook sy 
familie Gods ryke vertroosting toe. 


Ons toestand op geestelike gebied 
laat ons aan die Here van die kerk 
oor. Dis tog net Hy wat die innerlike 
van die mens ken. Die verkondiging 
van sy Woord is immers duidelik en 
trou. Hier is genoeg rede vir die ge- 
loof om krag tot vernuwing te vind. 


Met vriendelike groete aan alle lid- 
mate van ons kerk. 


— D. C. GROBLER, Skriba. 

CROSBY IS DANK- 
BAAR 


Vir die Here is `n huis in Crosby 
gebou. Die huis was koud en daar was 
geen werklike vreugde oor die nuwe 
plek nie. Ons het daarheen gegaan en 
aanbid maar in die gees was daar nie 
alles wat die gemeente gesoek het nie. 


Daar was leiers in die gemeente wat 
gedoen het wat min ooit vir die kerk 
van die Here gedoen het. Tog het die 
ware gevoel van geluk en Godsalig- 
heid ontbreek. Ons het verlore gevoel 
en tog was ons nie seker waarom ons 
So gevoel het nie. 


Die Heer het die gemeente se ge- 
roep gehoor. Hy het gesien dat daar in 
die gemeente die een ding ontbreek, 
wat die gees van die gemeente kan 
verhelder, kan laat sien dat God daar 
is en dat Hy na die geroep van die 
gemeente luister. 


Vir ons is daar `n jong pastoriepaar 
gestuur. Ons kan net glo dat dit deur 
die wil van die Allerhoogste is dat 
hierdie twee mense die werk op hulle 
skouers kom neem het. 


Waar kry hulle al die tyd vandaan 
om elke taak met soveel ywer te kan 
aanpak en so suksesvol af te handel? 


[] Na volgende bladsy 








deES! 


DIE ADEL VAN JOU NAAM deur 
Bas Goedhart. Uitgegee deur Boek- 
handel De Jong, Posbus 31222, Johan- 
nesburg. Prys R2.95. 

Dit was met groot instemming en 
dankbaarheid dat ek met hierdie in- 
siggewende boek van `n warm patriot 
en Christengelowige kennis gemaak 
het. `n Mens kan wens dat baie in 
binne- en buiteland, wat Suid-Afrika 
so sleg gesind is en so min van ons 
land en sy betekenis vir die Vrye 
Weste weet, hierdie boek sou besit en 
bestudeer. Die heer Goedhart het met 
sy werk `n diens aan sy nuwe vader- 
land bewys. Sy hart klop vir Suid- 
Afrika so warm as wat die harte van 
byvoorbeeld prof. Lauts, wat in die 
vorige eeu so baie vir die Voortrek- 
kers gedoen het, 6f van koningin Wil- 
helmina Of van duisende Nederlan- 
ders veral in die verlede, se harte vir 
ons land en volk geklop het. 

Goedhart skrywe soos `n kenner van 
ons volksverlede, soos `n kenner van 
ons huidige volksituasie en Soos `n 
kenner van die kommunistiese strate- 


bi! 


gle en taktiek wat `n gevaar vir Suid- 
Afrika is en daarmee ook die Weste 
bedreig. Hy skrywe met die vaardig- 
heid en kennis van `n ervare joernalis. 
Ek sou wens dat ek kon sê: Elkeen 

moet hierdie boek lees. 
— Joh. Dreyer. 


NED. HERV. GEMEENTE BRONK- 
HORSTSPRUIT, 1869-1969. Verkryg- 


baar by H.A.U.M., Posbus 460, Preto- 
ria. Prys R2.70. 

Dit is jammer dat hierdie publika- 
sie, wat soveel wetenswaardighede oor 
persone en verbygane toestande na 
vore bring, nou eers vir die belang- 
stellende lesende publiek toeganklik 
geword het. 

Nege persone het aan die pubikasie 
meegewerk. met die oog op gebrek aan 
plaasruimte kan alleen van die nege 
pennevrugte nie apart bespreek word 
nie. Ons volstaan met `n weergawe van 
die opskrifte van die verskillende 
hoofstukke en van hulle skrywers 
met 'n paar opmerkings: 


KEN 


Geskiedenis van Bronkhorstspruit 
deur H. M. Rex. 

Die Ned. Herv. Gemeente Bronk- 
horstspruit — ds. J. D. Storm. 

Ds. G. W, Smits — ds. S. J. Botha. 

Oudl. C. J. J. Joubert — dr. G. D. 
J. Duvenage. 

Gen. F. G. Joubert — prof. dr. A. 
N. Pelzer. 

Ds. M. J. Goddefroy — dr. A. D. 
Pont. 

Dr. H. GC. M. Fourie — dr. d. BP. 
Oberholzer. 

Dr. H. C. M. Fourie se aandeel in 
die vertaling van die Bybel in Afri- 
kaans — prof. dr. P. J. Nienaber. 

Die Prinsloo's van Bronkhorstspruit 
— ds. J.J. P. Miller. 

Die argivaris, die heer Rex, laat 
hom ook in sy artikel oor die ontstaan 
en geskiedenis van die dorp Bronk- 
horstspruit, net soos oor sy groot 
werk oor Marico, ken as `n navorser 
van formaat. In hierdie hoofstuk oor 
Bronkhorstspruit is hy egter veels te 
uitvoerig. Die leesbaarheid daarvan 

] Blaai om 

[] Van vorige bladsy 


Hoe min is daar wat weet hoeveel 
moed en deursettingsvermoë dit verg 
om die ontsaglike taak suksesvol af 
te handel en dan daarna weer reg te 
wees om die volgende taak ook weer 
aan te pak? Om te werk van vroeg 
tot laat en dan net die traktement van 
die predikant te ontvang vir dank? 

Het een al daaroor gedink om te 
gaan en die twee daar te gaan bedank 
dat hulle ons op so `n wyse gehelp 
het om uit die groef te kom waarin 
ons verval was? want wie van ons 
gaan betwis dat ons wel in so 'n groef 
verval was? 


Daar is nou lewe in die gemeente. 
Ons dink nou veral aan die dienste 
wat soveel belofte inhou. Elke keer is 
daar 'n nuwe boodskap. Iets om die 
sie] mee te voed. Die gees lewe weer 
in die geraamte. Die lig het weer vir 
ons opgegaan. 

Van ons ou mense het in die winter 
gekla dat die vloer van ons kerk 
bitter koud was. Hulle het met ver- 
kluimde voete na die diens moes 
huis toe gaan. Gou was die raad en ook 
die daad daar. Daar was nuwe matte 
vir die kerk. Die hele kerk is van die 
lieflikste matte voorsien. Selfs op 
die koudste dag is dit nou heerlik. 
Ek het moeders gesien wat saggies 
die skoene van die voete afskuif en 


die moeë voete laat rus. Dit is nou 
'n groot vreugde om aan die einde 
van die dag daar te sit en na die 
boodskap van die Here te luister. 


Ook die dak van die kerk was nie 
wat dit moes wees nie. Dit is verbeter. 
Weke van swoeg en sweet en tog is 
die gemeente nie verwaarloos nie, nie 
omdat net die dak aan gewerk moes 
word nie. 


,Ons sal die saal gebruik vir ons 
dienste. So kan ons dan die dak af- 
handel sonder om afbreuk te doen aan 
ons dienste,” was die voorstel wat da- 
delik byval gevind het. 


Onverpoosd gaan die een groot taak 
na die ander deur vaardige hande en 
daar kom steeds take by. Tog is dit 
nie te veel nie. 


Ons is 'n jong gemeente. Dit gaan 
moeilik om die skuld op ons kerk af 
te betaal en nog kop bo water te hou. 
Altans, dit het moeilik gegaan. Nou 
het die lig weer opgegaan. Nou sien 
ons wat die waarde is van een wat 
met liefde en ywer sy dagtake aanpak, 
een wat `n vrou het wat hom bystaan 
soos wat net die pastoriemoeder hier 
dit doen. 


Hierdie paartjie is hier geseën mel 
'n kind. Hulle eersteling. Ons gebed 
is dat ook die kind so `n voorbeeldige 
mens sal word. 


Ds. en mevrou Claassen word deur 
die gemeente hoog op die hande gedra 
vir die werk hier. Vir die liefde wat 
hulle betoon aan elk van die gemeente. 

Ons weet dat daar dorings aan die 
lieflikste roosboom is. Daardie oom- 
blikkies van hartseer sal kom. Wees 
u egter seker dat daar in die gemeente 
ook dié is wat u sal kan troos as dit 
nodig mag word, soos u elke lid van 
hierdie gemeente troos. 


Min besef hoeveel werk daar werk- 
lik hier was. Min sien hoeveel die 
paar doen, want so baie dikwels is dit 
`n taak wat in die stilte gedoen moel 
word. Nogtans word dit so gedoen. 


Ons gaan probeer om hulle baie 
lank hier te hou. Nooit sal ons weer $o 
gelukkig wees as die dag toe die 
beroep deur hierdie herder aanvaar 
is nie. 


In ons gemeente heers daar nou 
weer 'n gees van herlewing. Daar is 
weer die ware geluk binne die ge- 
meente. 


Ook aan die kant van die gemeente 
is daar nou weer 'n poging om te 
toon dat die gemeente ook iets wil 
doen om die taak van die prediker 
te vergemaklik. Mag God ons die krag 
daartoe gee. 


— JOHAN FLATTERY, 
Ingelbystraat 64, Crosby, 
Johannesburg. 

[1] Vervolg van vorge bladsy 


word daardeur benadeel. Sinne van 
17 reëls (bl. 6) is met een woord 
onwenslik. 


Prof. Pont slaag daarin om die 
persoon ds. Goddefroy, vir die leser 
as't ware te laat leef. By geleentheid 
van die aftrede van ds. Goddefroy 
laat prof. Pont onder die lys van 
predikante wat teenwoordig was, die 
naam van ds. P. W. Ennis weg. Op 
bl. 169 deel hy mee dat ouderling 
Janson van Dullstroom ook by die 
feesviering was. Dit moet wees diaken 
Janson. Die professor is lief om die 
kerk die stompstert naam N.H. Kerk 
te gee. 


Op bladsy 181 deel dr. Oberholzer 
mee, dat dr. Fourie die kerk met die 
ingebruikneem van die Afrikaanse 
Bybel op die Bybelfees te Bloemfon- 
tein op 27 Augustus 1933 saam met 
ds. Brandt verteenwoordig het. Dit 
is foutiei. Die verteenwoordigers van 
die Hervormde Kerk was behalwe dr. 
Fourie, ds. J. J. Kuhn en onderge- 
tekende. 


Op bl. 192 wys prof. Nienaber daar- 
op dat dr. Fourie as Transvaler nog 
al verskil het in taalgebruik met die 
ander vertalers wat eintlik van die 
Westelike Provinsie was. Aan onder- 
getekende het hy met die laasgenoem- 
de fees op Bloemfoniein gesê dat hy 
baie verskil het van die ander ver- 
talers ook oor die gebruik van die 
woordjie ,,vir” en dat hy gelukkig 
baie van hulle geskrap gekry het. 


Ons beveel die publikasie sterk aan 
by al die liefhebbers van die Trans- 
vaalse kerkgeskiedenis. Koop dit. Dit 
is die geld werd. 

— Joh. Dreyer. 


DR. E. A. VENTER, CALVYN EN 
DIE CALVINISME. Sacum Beperk, 
Eerste Druk 1972, 53 p.p. Prys R1.20. 


Hierdie boekie bestaan uit `n kort 
inleiding deur dr. M. T. S. Zeeman 
waarin hy `n eenvoudige maar deeg- 
like karakterisering van Calvyn en 
die Calvinisme gee; en verder 3 hoof- 
stukke deur wyle prof. Venter. Van 
die drie hoofstukke het net hoofstuk 
2 iets om die lyf. Hoofstuk 1 dra die 
opskrif ,,Wat is waarheid?” maar oor 
die vraag word niks gesê nie. Die 
hoofstuk bestaan uit `n verwysing na 
skrywers, sprekers en boeke om op 
'n skerp manier te probeer aantoon 
dat Calvyn vergete en onbekend is en 
dat waar daar tog nog na Calvyn en 
die Calvinisme verwys word, dit op `n 
skewe en verdraaide wyse gedoen 

word. Miskien is die hoofstuk bedoel 
as inleiding op hoofstuk 2 en moet 
ons die opskrif van hoofstuk 1 maar 
links laat as `n ongelukkige keuse. 


Hoofs'uk 2 is `n baie kort lewens- 
geskiedenis van Calvyn, gevolg deur `n 
weerlegging van beskuldigings wat 
soms teen Calvyn gerig word, naamlik 
dat hy eersugtig sou wees, verant- 
woordelik vir die verbranding van 
Servetus sou wees en so meer. Hierdie 
hoofstuk is uiters eenvoudig geskryf 
maar aanbevelenswaardig. 


Hoofstuk 3 is power. Die opskrif: 
,Is daar `n Calvinistiese wetenskap?” 
maar die skrywer kom nie by die 
vraag uit nie. Dat Calvyn `n universi- 
teit gestig het en dat baie beroemde 
geleerde; daar s udeer het en dat die 
Calvinisme `n nuwe wending aan die 
geskiedenis gegee het, is nog geen 
bewys dat daar so-iets soos `n Calvi- 
nistiese wetenskap bestaan nie. 


Daarby tref `n mens uitsprake aan 
wat jy nie anders kan as om (eufi- 
misties) as hoogs bedenklik te be- 
skryf nie, byvoorbeeld op bladsy 46: 
,maar die Afrikaanse Calvinis mag nie 
die waarheid hoor oor Calvyn en die 
Calvinisme nie.” (Swart druk deur 
Venter). 


Die boekie is bedoel om populêre 
leesstof te wees en meer as dit kan dit 
nooit wees nie. Die bedoeling is vel- 
der om 'n apologia vir die Calvinisme 
en sy beginner te wees. Die bedoeling 
is lofwaardig. 

— P. $. Dreyer. 


OP ZOEK NAAR DE IDENTITEIT 
VAN DE KERK deur dr. R. Boon. 
Uitgegee deur G. F. Callenbach N.V., 
Nijkerk Holland — 1970 (200 blad- 
sye). Prys: 14 Gulde 90 sent (nage- 
noeg Ra). 


In `n eeu waarin duisende die 
vraag stel na die sin van die kerk vir 
'n mens wat in alle opsigte mondig 
geword het, `n mens wat besig is om 
deur middel van wetenskap sy eie heil 
uit te werk, word een en dieselfde ver- 
soek in talle skakeringe aan die kerk 
gerig: Sê vir ons: wat is die kerk tog 
eintlik, vanwaar en waarnatoe, waar- 
om steeds so oud en verslete? Die 
skrywer is predikant en weet van 
hierdie vrae. Hy soek na weë om hier- 
die mens sinvol te ontmoet en te ant- 
woord. Sy antwoord lê daarin dat die 
kategese van die kerk oor die kerk 
self, opzeknap moet word. Die eerste 
sin wat die skrywer dan ook neerskryf 
is dit: ,Die weg waarlangs die kerk 

sal kan kom tot `n hervinding van 
sigself — dit is die onderwerp van 
hierdie studie.” 

Lees mens nou hierdie boek, dan 
verwag jy vooraf allerlei vindingryke 
gedagtes wat die kerk mag ombuig in 
'n rigting wat tog maar ook nie sal 
deug nie. En tog: nee! Op `n veras- 
sende wyse begin die skrywer oor 
die kerk praat vanaf daardie punt 
waar die kerk moet begin: die Bybel! 
Onmiddellik opvallend is dat hierdie 
boek `n groo: verbetering is op baie 
boeke wat oor die saak geskryf is en 
wel in hierdie sin dat die Ou Testa- 
mentiese fundering van die kerk nuwe 
perspektiewe bicd. Skrywer kon van- 
weë sy uitnemende kennis van die 
Sinagogale tradisie die ,,wortels” van 
die kerk blootlê en vandaar uit die 
lyne deurtrek na die kerk van vandag. 
Sy studie laat ons ook steeds besef 
die intensiteit waarmee in die Bybel 
die erediens plaasvind en hoe die ge- 
meente as volk van God, sy liturgie 
moet beleef. Een ding is seker: dat die 
Bybel self oor die erediens spreek in 
woorde wat daaraan `n ryke, omvat- 
tende fundamentele inhoud en bete- 
kenis gee. Want in die liturgie gaan 
dit om die ontmoeting van God en sy 
volk, die gemeente. Plekke waar hier- 
die ontmoeting plaasgevind het, vind 
die skrywer in die tent van samekoms, 
die tabernakel en die ark, Sion, Jeru- 
salem en die tempel, die lewe in die 
verstrooiing ver van Jerusalem af, in 
die hoop en verwagting van die ko- 
mende (Godsryk. Vir elke leser van 
hierdie boek word dit `n verrassing 
dat die Ou Testament ook in hierdie 
opsig — oor die kerk van vandag — 
soveel perspektiewe bied . . . Graag 
beveel ons die boek aan by al ons 
lesers. 

— P. J. Theo Koekemoer. 


LEIDING: Kaderblad ten dienste 
van het Hervormde Jeugdwerk, 17de 
Jaargang nr. 4, Desember 1971. Hoof- 
redakteur: Ds. H. J. Smit, Utrecht — 
Prys 50 sent. 

In Oktober 1971 het `n merkwaar- 
dige geskrewe stuk verskyn in Neder- 
land. Dit dra die titel ,,Getuigenis”. 
Direk daarna het hierdie stuk sy weg 
gebaan tot die sinode van die Neder- 
landse Hervormde kerk en is die in- 
houd daarvan ook druk bespreek in 
talle vergaderinge van baie kerke in 
Nederland en elders. Hierdie uitgawe 
van LEIDING wil die inhoud van die 
GETUIGENIS aan die jeug verduide- 
lik om daarmee leiding te gee in 
gesprekke en diskussies oor die in- 
houd van die GETUIGENIS. 


[7] Vervolg op bladsy 32 

MEMORIAMS EN 
DOODSBERIGTE 


(VERVOLG) 


NORTMANN: Johannes Hendrik en 
Dirkie (Nonna). — Met verlange en 
eensaamheid dink ons terug toe van 
ons weggeneem is ons dogtertjie 
Nonna (slegs 7 jaar) op 21/192/36 en 
my dierbare eggenoot, ons vader en 
grootvader in die vroeë mêre van 
28/8/71 sonder vaarwel, maar ons be- 
rus. Dit was Gods wil. Rou in klere 
gaan verby maar rou in die harte sal 
ewig bly. 


— Bedroefde eggenote Bellie, kin- 
ders en kleinkinders, Bulgerivier, 
Vaalwater. 


BREEDT: S. C., N. M.R en A. — 
In liefdevolle herhinnering dink ons 
aan ons ontslape dierbare ouers, broer 
en suster Susara Charlotte, Nicolaas 
Marthinus, Roedolf en Anna. Soet bly 
die herhinnering aan hulle wat vir 
ons lief en dierbaar was, 

—  Verlangende kinders, kleinkin- 
ders, agterkleinkinders, S. C. Labu- 
schagne, Maraisburg, Johannesburg, 


DOODSBERIGTE 


iE 
IN MEMORIAM 


Dit het die almag:ige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 

In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


SUTHERLAND: Arthur Lawrence — 
4 November 1965 bly 'n onvergeetlike 
dag. Daar is sewe jaar van eensame 
verlange verby, maar ons dank die 
Heer vir die jare wat ons saam kon 
wees. 

—  Verlangende eggenote, 'Trien 
Sutherland, kinders en kleinkinders. 
Nietgedagt 130, Randburg. 


M- 
VAN SCHALKWYK: Philippus Lode- 
vicus. — Een jaar van trane en ver- 


lange is verby, toe skielik van ons 
weggeneem is sonder om vaarwel te sê 
deur die dood op die 26ste November 
1971, my dierbare eggenoot, vader en 
oupa. Rou klere gaan verby maar rou 
in die harte sal altyd bly. Ons dank 
die Here vir sy mooi voorbeeld wat 
hy vir ons nagelaat het. Ons leef 
Oop weersiens in die Vaderhuis waar 
geen skeiding meer sal wees. 

— Bedroefde eggenote en kinders. 
J. van Schalkwyk, Presidentstraat 99, 
Silverton. 


OOSTHUIZEN: Susanna Cathrina, ge- 
bore Van der Merwe. — Dit het die 
Here behaag om van ons weg te neem 
op 18 Oktober 1971, my dierbare egge- 
note, ons moeder en grootmoeder, in 
die ouderdom van 68 jaar 3 maande 
en 4 dae, 

— Eggenoot J. P. Oosthuizen, kin- 
ders en kleinkinders, Vermootenstraat 
15, Bethal. 


BOTHA: Jacobus Frederik. — Dit het 
die Here behaag om van ons weg te 
neem ons dierbare seun Kotie op die 
26ste November 1971, Sy plek is leeg, 
sy stem is stil. 

der en suster, G. D. J. Booyse, Posbus 
DG69Y, Pretoria. 

[7] Van bladsy 30 


Wat is die inhoud van laasgenoem- 
de stuk? Heel kort kan ons dit so 
stel: `n Groot aantal professore, predi- 
kante en ander leidende figure in 
Nederland is diep bekommerd oor die 
verwarring op teologiese en kerklike 
gebied wat veral die afgelope jare 
aldaar (maar ook elders in die wêreld) 
plaasvind. Hierdie bekommerde men- 
se wil in hulle ,,Getuigenis” hoege- 
naamd geen nuwe geloofsbelydenis op- 
stel nie maar slegs aan hulle kerk 
(en ander kerke) sê dat hulle van 
mening is dat die Bybelse waarheid 
op `n gruwelike wyse vermink word; 
hulle wil voorts positief stel dat hulle 
die Bybel nog as die waarheid, as 
suiwere evangelie van Jesus Christus 
sien. Ons noem `n paar name van die 
mees bekende opstellers van die ,Ge- 
tuigenis”: die proff. G. P. van Itter- 
Zon, H. Jonker en G. C. van Niftrik. 
Ook is daarby die naam van mevrou 
Van Ruler, eggenote van wyle prof. A. 
Van Ruler, wat die stuk waaraan haar 
man so graag sy goedkeuring sou heg, 
onderteken het. Ander name is prof. J. 
N. Bakhuizen van den Brink, ds. G. 
Boer, dr. H. Bout, dr. G. de Ru en an- 
dere. Die laaste, maar beslis nie die 
minste van die name wat ons hier wil 
noem nie, is die professore W. C. van 
Unnik en Th. C. Vriezen. 


Ons noem slegs die sewe sake waar- 
oor dit gaan: 

1. Dat die liefde tot God en die 
liefde tot die naaste nie verwar moet 
word, soos dit tans die geval is nie. 


2. Dat die regverdiging van die son- 
daar voor God voorop staan as werk 
van God en nie in die eerste plek die 
goeie dade van die mens nie. 


3. Dat ons skuld versoen is deur die 
offer van Christus aan die kruis en 
hierdie versoening nie mag links lê 
nie. 


4. Dat die vleeswording van die 
Woord, die verkondiging van die 
kruis-evangelie en die opstanding van 
Jesus Christus tot die mees fundamen- 
tele stukke van die geloof behoort en 
nooit verklein mag word nie (of selfs 
totaal geskrap mag word nie). 


5. Dat die opstanding van Jesus 
Christus, en nie enigiets anders nie, 
die waarborg van God is vir 'n nuwe 
wêreld. 

6. Dat die heil, redding, saligheid 
van God af kom en nimmer deur die 
mens self uitgedink of bewerk kan 
word nie. 


7. Dat die Christelike geloof ook 'n 
persoonlike saak is en die sonde nie 

skappy, die samelewing en sy struk- 
ture gesoek moet word nie. (Met 
ander woorde, die mens self is nie so 
sleg nie, maar dit is sy omgewing wat 
hom `n sondaar maak). 


In die sitting van die sinode op 17 
November 1971, verklaar die kerk dat 
met erkentlikheid geluister is na hier- 
die ,,Getuigenis”, dat die kerk daar- 
in verneem `n groot bewoënheid oor 
die geestelike nood en onsekerheid, 
dat die kerk ook hierdie kommer deel 
en spreek die sinode die hoop uit dat 
die stuk ,in breë kringe gelees en 
oordink sal word.” 

Mag hierdie breë kring ook sy lesers 
in Suid-Afrika vind want ook hier 
staan die Christelike kerk midde in 
die stryd om die waarheid van die 
evangelie van Jesus Christus. 


— P. J. Theo Koekemoer. 


JEZUS, INSPIRATOR OF SPEL- 
BREKER, deur dr. M. de Jonge. (152 
bladsye). Uitgewers: G. F. Callenbach 
N.V. Nijkerk, Nederland, 1971. 


Die skrywer is eksegeet, Skrif-uit- 
legger. Sy belangstelling gaan ook tot 
die ander vakgebiede van die Teologie 
naamlik die Dogmatiek, die Godsdiens- 
filosofie en die Pastorale Teologie en 
Etiek. 


Die eienaardige titel belowe drie 
aksente: 


JEZUS: Die klem gaan val op Jesus 
van Nazareth en nie soseer op Jesus 
die Christus, die Seun van God, die 
Messias nie. Inspirator: Ja, dit is Jesus 
wat vir 19 eeue mense inspireer” om 
na te dink oor wat Hy gesê en gedoen 
het. Spelbreker: Dit is hierdie Man uit 
Nazareth wat telkens wanneer 'n mens 
gaan dink dat jy Hom nou volkome 
onder woorde gebring, ,,vasgevang” 
het in een of ander etiese of wysge- 
rige sisteem, dan breek Hy weg uit 
jou slim redenasies, dan ,begryp” jy 
Hom nie so goed as wat jy gedink 
het nie. Hy laat Hom nie vasvang in 
jou netjiese en logiese sisteem nie. 
Hy breek jou spel. 


Al1 die hoofstukke bring die sentrale 
onderwerp na vore: Hoe die boodskap 
wat so oud is (byna 2000 jaar) en die 
verkondiging aangaande Hom aan die 
moderne 20ste eeuse mens gebring 
word. Hoe moet sy ou boodskap vir 
hierdie mens ,,vertaal” word sodat dit 
Hom aanspreek — sodat daar kom- 
munikasie kan kom tussen Hom en 
hierdie mense. 


Ons het hierdie boek met groot 
spanning van voor tot agter gelees. 
Daar is 'n geslag van predikante wat 
uit die aard van die saak die nuwere” 


in die allereerste plek in die maat-£ -- of nuutste” teologie waarin die name 

van Bultmann, J. A. T. Robimson, 
A. N. Wilder, Paul van Buren, Otto 
Betz, Herbert Braun, Joel Carmichael 
en talle ander, nie ken nie. In ons 
studiedae het die sogenaamde ,,God- 
is-dood-Teologie” gelukkig nog nie 
bestaan nie! Ons sal vandag, indien 
ons die vrae van die mens van hierdie 
eeu wil beantwoord in prediking en 
gesprek, in alle erns moet begin lees. 
Ons hoor byvoorbeeld dat Jesus die 
eintlike ,,inspireerder” van die rewo- 
lusiegedagte is! Is dit so? In hoofstuk 
9 word op hierdie vraag ingegaan. 
Ons sien in hierdie boek hoedat die 
skrywer een strook deur worstel met 
die eis van vandag: ons wil niks weet 
van `n Jesus Christus anderkant die 
wolke nie, omdat so 'n veraf figuur 
vir ons hier op die aarde niks beteken 
nie; ons wil niks weet van `n figuur 
wat deur die eerste Christelike ge- 
meente as ,God” of ,,Seun van God” 
BETITEL is nie! Ons wil agter die 
dik aangeplakte dogmas van die kerk 
teruggaan na die ,,oorspronklike” Je- 
sus van Nazareth, die Weldoener, Ge- 
neesheer en Mensevriend. Die leer 
van die kerk oor sy ,,goddelike na- 
tuur” sit ons dwars. So skryf Paul van 
Buren sy ,The secular Meaning of the 
Gospel”! Geloofsgetuienisse is volgens 
Van Buren geen uitsprake oor bowe- 
aardse sake nie, maar dit moet gaan 
oor die wêreld, die medemens en oor 
myself. 


Feit is: Dit word aan die adres van 
die kerk hard, bitter en onverbloemd 
gestel dat die kerk die godsdiens ge- 
maak het tot ,a pie in the sky when 
you die”! Meer skokkend kan dit nie 
gestel word nie. 


Hierdie boekie neem die ,,konfron- 
tasie” van kerk en moderne mens in 
alle erns op en lewer `'n belangrike 
bydrae vir die kerk ten opsigte van 
die kennis van hierdie skreeuende 
mens in nood, sy eise en verwyte maar 
Ook . . . sy diepste behoefte. Want 
kyk, hierdie mens vra darem nog na 
Jezus, sy Jesus! Hoe gaan die kerk 
dit aan sy verstand bring, hoe gaan 
die kerk dit in sy hart lê . . . dat 
Jesus die Christus is? 


,Kom, Skepper Gees, kom!” 
— P. J. Theo Koekemoer. 


BLINDE KRINGLOOP deur Nellie 
Dreyer. Perskor-uitgewery, Johannes- 
burg. Prys R1.80. 


Dis `n skoon liefdesverhaal met dele 
wat menslike swakhede weerspieël en 
verkeerde emosionele aanvoelings wat 
uiteindelik opgelos word. 


— EHD. 








Geen rustelose 
nagte meer nie 


Etlike jare lank het mnr. J. E. 
Hewkins probeer om die strem- 
minge van bejaring, wat sy werk 
en sosiale lewe ernstig benadeel 
het, teen te werk. Hy het begin 
dink dat hy nooit weer soos 
vroeër sou voel nie. 

Maar die afgelope maande het 


hy nuwe lewenslus gekry. Hy ly . 


nie meer aan rustelose, slapelose 
nagte, vreemde pyne, prikkel- 
baarheid en frustrasie nie. En 
selfs `n rugpyn wat hom baie jare 
lank las gegee het, het nou 
verdwyn. 

Die rede vir hierdie merkwaar- 
dige verandering? 

Mnr. Hewkins sê: ,,Ek gebruik 
Salusa 45 nou 15 maande lank 
en die verbetering in my fisiese 
en geestelike toestand laat niks 
te wense oor nie. Ek is 61 jaar 
oud en ek voel bloedjonk !” 


LEWENSLUS VIR DIE MIDDELIARE 


NEW VIGOUR FOR THE MATURE YEARS 





Beskikbaar by alle aptekers 


A$T2/a 





AANDAG ALLE 


PROSTAATKLIERLYERS 


'n Nuwe geneesmiddel vir die 


VERGROTINGS 
prostaatklier. Verligting. vinnig en 


in 
LEWENSKLEUR 
van u eie 
KIEKIE OF NEGATIEF 


langdurend. Ook vir alle 'nier- 
kwale. Slegs R3.00 k.m.b. Geen 
k.b.a. bestellings. 

TJEK MET KOMMISSIE. 

Regstreeks van: 

Mev. R. MULLER, 
Krugerspos, 
Lydenburg. 





W. E. CAREY 
APTEKER 


Datkië Posbus 177 — Krugersdorp 


As u van iets beter 
as ons nuwe polis hoor, 
laat weet ons asseblief. 


Dis hoogs onwaarskynlik dat ons van u sal 
hoor in die verband. Die redes is duidelik. 
Ons is spesialiste op die gebied van begraf- 
nisversekering. En die ondervinding wat 
AVBOB die afgelope vyftig jaar opgedoen 
het, het verseker dat ons die beste voordele 
vir u gesin in ons nuwe Versekeringsplan 
88 ingebou het. 


TEEN `N ABSOLUTE MINIMALE PRE- 
MIE KRY U ONDER MEER DIE VOL- 
GENDE EKSKLUSIEWE VOORDELE: 


* Begrafnisdienste van die hoogste waarde 
en gehalte. 


* Outomatiese opbetaling van polis in geval 
van permanente arbeidsongeskiktheid of 
afsterwe van die polishouer. 


* 'n Korting van 16% op premies wat jaar- 
liks vooruitbetaal word. 


* 'n Verdubbeling van die kontantwaarde 
van R300 indien die intekenaar of 'n 
afhanklike van 14 jaar of ouer deur 'n 
ongeluk te sterwe kom. 


* Volledige gesinsdekking. 


Wanneer u versekering gesels met AVBOB 
weet u u gesels met deskundiges wat ingestel 
en toegerus is om slegs die puikste begrafnis- 
versekeringsplanne aan te bied. 


Ons landwye diensnetwerk verseker ook dat ons 
oral binne maklike bereik is. 


Gesels met AVBOB en voorsien in u gesin se 
versekeringsbehoeftes. 


AVEOB vi 
die Afrikaanse Verbondgroep 





sd omedn 

Ons is 'n gesin . 
van soaalde 
















—Volkskas 
| 
Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 
en bewys dat Boet en Sus verstandig 
grootgemaak word. RE 
GP N 
APP 
V O ) KS " A $ — die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR PRETORIA 
aasaALA/T 
j 9 
Verlede jaar was ek 'n senuweewrak na ek my 
kemsi ëlkh 
vakansie gereël het. 
Venjaar het ek all dj f 
onjaar het ek alles gereël met een foonoproep 
@ @ Es 
na die $.A. Spoorwegreisburo. 
Ve rlede jaar het ek my gedaan gespook om  Spoorwegreisburo geskakel en hulle reël 
” HE f F ” 
self al my vakansiereëlings te tref. Vanjaar toe `n heerlike vakansie met `n luukse 
was dit kinder speletjies. Ek het net die S$ASJGEF-bus. 
SGSTOERE waaruit u kan kies. Kruserwildwuin—6 dae —R102,00 Vanaf Port Elizabeth 
Na Kaapstad deur die Transkei, die Tuinroete Halfdagtoer na die Nastonale Addo- 
Vanaf Johannesburg cn Wes-Kaapland — 5 dae — R88.00 Ohfantpark en terug — R2,50 
Na Durban oor Mont-aux-Sources Na Kaapstad met die Suidkus langs, die Op lang toere is verblyf. etes en ekskursies by 
(Drakensberge) — 3 dae — R39,00 Transkei, die Tuinroete, Oudtshoorn die reisgeld ingereken. Dubbelkamers en hutte 
Na Durban deur die Nasionale Krugerwildtuin,  (volstruisboerdery en Kangogrotte) en word gedeel. As daar enkelakkommodasie is, 
Swaziland en die Hluhluwewildreservaat — Wes-Kaapland — 7 dae — R117,00 kos dit `n weinig ekstra. Toergangers kan ook 
6 dae — R102,00 Vanaf Kaapstad vooraf reël om tussenstedelike toere by enige 
Na Kaapstad oor die Drakensberge, Na Durban deur Wes-Kaapland, oor die erkende stopplek te begin of te beëindig — of om 
Pietermaritzburg, die Transkei en die Tuinroete tuinroete en die Transkei — 5 dae — R88,00 dit te onderbreek en met `n volgende toerbus 
—7 dae — R119,55 Na Durban deur Wes-Kaapland, oor verder te reis. Vertrekdatums word gewaarborg. 
Na Oos-Transvaal, oor die Kruinroete, Oudtshoorn (volstruisboerdery en Besoek gerus u naaste S.A. Spoorwegreisburo — 
Phalaborwa, die Nasionale Krugerwildtuin Kangogrotte) die Tuinroete, die Transkei en daar is kantore in al die hoofsentrums. 
(insluitende die sentrale deel) en terug na die Suidkus van Natal —7 dae — R117,00 f d 
Johannesburg — $ dae — R79,00 Na Johannesburg oor die Tuinroete, die ad; GEN $5 
Na die Nasionale Krugerwildtuin en terug — Transkei, Pietermaritzburg en die Drakensberge ze 
4 dee — R62,00 7 dae — R119,55 ii oa STE 
Na die Willem Pretoriuswildtuin, Lesotho en Daar's ook talle dag- en halfdaguitstappies ET” 
die Golden Gate Hoogland Nasionale Park en vanaf Kaapstad. 
terug — $ dae — R70,00 Vanaf Windhoek ae EET N 
Vanaf Durban Na die Nasionale Etoshawildtuin - 5 dae — eo EFES , 
Na Johannesburg oor Mont-aux-Sources R73,00 5 ell 
(Drakensberge) — 3 dae — R39,00 Na Walvisbaai en Swakopmund —3 dae — ER ë 
Na Johannesburg deur die Hluhluwe- R$8.00 AS DERE” 
p wildreservaat, Swaziland en die Nasionale Halfdagtoer deur Windhoek — R4,00 `— VZ 724390 

